খুল্লামখুল্লা অন্যদের পশ্চাৎদেশে লাথি মারার পরামর্শ বোন সুহানাকে! শালীনতার মাত্রা ছাড়ালেন শাহরুখের বড় ছেলে - TollyGossip\nHome/Entertainment/Bollywood/খুল্লামখুল্লা অন্যদের পশ্চাৎদেশে লাথি মারার পরামর্শ বোন সুহানাকে! শালীনতার মাত্রা ছাড়ালেন শাহরুখের বড় ছেলে\nমাদ’ককাণ্ডে জড়িয়ে যাওয়ার পর এক প্রকার সোশ্যাল মিডিয়া থেকে মুখ লুকিয়ে ছিলেন শাহরুখপুত্র আরিয়ান খান। কিন্তু সিনেমার জগতে বোনের ডেবিউ আর দাদা শান্ত থাকতে পারেন তাই কখোনো হয়? তাই বোন সুহানা খানকে শুভেচ্ছা জানালেন সোশ্যাল মিডিয়ায়। আসলে Archies এর হিন্দি সংস্করণ বেরোচ্ছে। তাতে অভিনয় করছেন শাহরুখকন্যা সুহানা।\nতাই বোনকে অভিনন্দন জানিয়ে Instagram Story -তে লিখলেন, “বেস্ট অফ লাক মাই বেবি সিস্টার! টিজার লুকস অসাম। এভরিওয়ান লুকস গ্রেট। অল অফ ইউ উইল কিল ইট!” এর বাংলা অর্থ “ছোট্ট বোনকে অনেক শুভেচ্ছা। টিজার দারুন লেগেছে। সবাইকে সুন্দর লাগছে। সবাই বাজিমাত করবে”। এত দূর অব্দি সব ঠিক ছিল কিন্তু তারপরেই যা লিখলেন তাতে মাথায় হাত নেটিজেনদের।\nবোন সুহানাকে উদ্দেশ্য করে লিখেছেন, “গো কিক সাম অ্যাস!” অর্থাৎ তিনি বাকিদের পশ্চাৎদেশে লাথি মারার পরামর্শ দিয়েছেন ছোট্ট বোনকে। দাদা হয়ে বোনকে এমন শিক্ষা দিচ্ছেন? এই প্রশ্ন উঠেছে সোশ্যাল মিডিয়াতে। কেউ লিখেছেন, “এ আবার কেমন ভাষা!”\nতবে সকলেই যে এই বক্তব্যের বিরোধিতা করেছেন তা নয়। অনেকেই বাকিদেরকে বোঝানোর চেষ্টা করেছেন যে এর অন্তর্নিহিত অর্থটা কী। দাদা বোনকে সামনে এগোনোর পরামর্শ দিয়েছেন।বোনকে সাফল্যের পথে এগিয়ে যেতে উৎসাহ দিচ্ছেন আরিয়ান, এটাই কি আসল কথা?\nadvice ariyaan Khan Bollywood suhana Khan Troll


আশা করি, আপনার যেন মেয়ে না হয় – Women Chapter\nআশা করি, আপনার যেন মেয়ে না হয়\nনভেম্বর ৫, ২০১৭, ১০:৫৪ পূর্বাহ্ণ\nতনু যখন রেপড হলো, তখন আপনি বললেন, ওর চরিত্র ভালো না, ২১ টা মোবাইল সিম ছিল মেয়েটির।\nআদিবাসী মেয়েটিকে যখন ছো মেরে রাস্তা থেকে তুলে নিলো ক্ষমতাসীন দলের পঙ্গপালেরা, তখন আপনি নিজের কাজে ব্যস্ত, চাচা আপন প্রাণ বাঁচা নীতিতে বিশ্বাসী।\nছোট্ট মেয়ে পূজার যোনি ছিন্নভিন্ন করলো যে পুরুষ, তাকে বললেন সে শুধুই ধর্ষক।\nহজরত আলী যখন তার ছোট্ট মেয়ে আয়েশাকে ধর্ষণের বিচার না পেয়ে মেয়েসহ রেলের নীচে আত্নহত্যা করলো, তখন সকলের বিবেক জেগে উঠেছিল। বেঁচে থাকা সমাজের প্রত্যেকের মুখে সপাটে কষে চড় মেরেছিল সে। কয়েকদিন খুব ‘আহারে’ হলো। কিন্তু সে তো পুঁজিবাদী সমাজের শিকার। শেষ হলো আহাজারি।\nআমিন জুয়েলার্সের মালিকের ছেলে আর তার বন্ধু সাদমান-নাঈমের রেইপ কেসে, মেয়েগুলি বেশ্যা ছিল। অত রাতে কোন ভালো মেয়ে হোটেলে যায় নাকি পার্টি করতে! এইগুলা আমিন জুয়েলার্সের মালিকের ভোলাভালা ছেলেকে ফাঁদে ফেলার পায়তারা।\nসুমাইয়া নামের ৭ বছরের মেয়েকে প্রতিবেশী ইফতারের লোভ দেখিয়ে রেপড করলো, মেয়ের এত লোভ কেন, খাবার খেতে যায়! হ্যাঁ পুঁজিবাদী সমাজের আরেকজন শিকার।\nসংগ্রামী মেয়ে রুপা চাকরীর পরীক্ষা দিয়ে রাতে বাসে বাড়ি ফিরছিল। তাকে একা পেয়ে বাস ড্রাইভার সহ পাঁচজনে মিলে ধর্ষণ করে ঘাড় মটকে জঙ্গলে ফেলে রাখলো। এত সাহস কেন মেয়ের, অত রাতে বাসে উঠতে গিয়েছিল কেন সে? এইসব মেয়েদের এমন হওয়াটা স্বাভাবিক।\nমাদ্রাসার শিক্ষক ১০ বছরের মেয়েটিকে একা পেয়ে ধর্ষণ করেছে, মৌলবাদী সমস্যা।\nভিকারুন্নেসা স্কুলের শিক্ষক পরিমলের, ধর্ষক পরিচয়ের থেকে হিন্দুত্ববাদী পরিচয় বড় হয়ে দাঁড়ায়।\n২২ মাসের শিশু রেইপড, আপনি একটু নড়েচড়ে দু’কলম লিখে দায়িত্ব শেষ করলেন, ব্যস।\nসারা পৃথিবীর সভ্য দেশগুলোতে স্বামীর দ্বারা স্ত্রী রেইপের বিচারের শাস্তি আছে। আপনার দেশের গুটিকয়েক নারীরা এই নিয়ে একটু আধটু কথা বলা শুরু করলো, আপনি খেঁকিয়ে উঠলেন। স্বামীর দ্বারা কখনো রেপ হয় নাকি! নারীর শস্যক্ষেত্র শরীরে স্বামী যখন যেমন খুশি চাষ করবে, তার আবার আইন আদালত কেন! এইসব নারীরা ভদ্র নারীদের সংসার নষ্ট করছে।\nপৃথিবীতে ঘটে যাওয়া নির্যাতনের পক্ষে,মানে নির্যাতনকারীকে সাপোর্ট করছে সচেতন মানুষই। নির্যাতিতরা একা হয়ে যাচ্ছে। এই নির্যাতনের জন্য কোথাও রাষ্ট্র দায়ী, কোথাও পুঁজিবাদী সমাজ ব্যবস্থা, মৌলবাদী, হিন্দুত্ববাদী, নারীর পোশাক, লোভ সব দায়ী, কিন্তু কোথাও পুরুষ এবং পুরুষতন্ত্র দায়ী নয়! কারণ আপনার জেন্ডারের আধিপত্য হাজার হাজার বছর ব্যাপী যে দুরাচার তৈরী করেছে এই সমাজ ব্যবস্থায়, তা স্বীকার করে নিতে আপনার ভয় হয়, লজ্জা হয়।\nআপনার এই নিজেকে স্বীকার করে নেওয়ার অক্ষমতার কারণেই ক্যান্টমেন্ট থেকে বস্তি, রাজকীয় ফ্লাট থেকে পাহাড়, মাদ্রাসা থেকে হাসপাতাল, মায়ের কোল থেকে বাসের সিট কোথাও মেয়েরা নিরাপদে নেই। এখনো এদেশে ধর্ষকের নাকী কোনো জেন্ডার হয় না!\nআপনি নিরাপদেই থাকুন, শুধু প্রার্থণা করুন আপনার ঘরে যেন কোন মেয়ে সন্তান জন্ম না নেয়।।\nTags: আপনার যেন মেয়ে না হয়, আশা করি, আসমা খুশবু, উইমেন চ্যাপ্টার, তনু ধর্ষণ ও হত্যা, ধর্ষণ, নারী নির্যাতন, পূজা ধর্ষণ, যৌন নিপীড়ন, রূপা ধর্ষণ\nমেয়ে বলেই ‘শনি’ হবে, ‘পাপ’ হবে?\nফেসবুকে প্রেম, বিয়ে, অতঃপর


» সাইয়্যিদাতুনা হযরত যাহরা আলাইহাস সালাম উনার অসংখ্য লক্বব (উপাধি) মুবারক উনার মধ্যে বিশেষ ১২৪টি লক্বব মুবারক\nসাইয়্যিদাতুনা হযরত যাহরা আলাইহাস সালাম উনার অসংখ্য লক্বব (উপাধি) মুবারক উনার মধ্যে বিশেষ ১২৪টি লক্বব মুবারক\nলিখেছেন: Proxy War Zone | তারিখ: শুক্রবার, ৯ মার্চ, ২০১৮ সময়: ৩:১০ পূর্বাহ্ন |\nমহান আল্লাহ পাক তিনি যেমন অসীম ঠিক তেমনিভাবে উনার সম্মানিত লক্বব মুবারক উনাদের সংখ্যাও অসীম। সুবহানাল্লাহ! অনুরূপভাবে মহান আল্লাহ পাক উনার হাবীব, নূরে মুজাসসাম হাবীবুল্লাহ হুযূর পাক ছল্লাল্লাহু আলাইহি ওয়া সাল্লাম উনার সম্মানিত লক্বব মুবারক উনাদের সংখ্যাও অসংখ্য-অসীম। এক কথায় তিনি শুধু মহান আল্লাহ পাক তিনি নন; এছাড়া সমস্ত লক্বব মুবারক উনাদের অধিকারী। সুবহানাল্লাহ! ঠিক একইভাবে বিনতু রসূলিল্লাহ ছল্লাল্লাহু আলাইহি ওয়া সাল্লাম আন নূরুর রবি‘য়াহ সাইয়্যিদাতুনা হযরত যাহরা আলাইহাস সালাম তিনি শুধু মহান আল্লাহ পাক তিনি নন এবং নূরে মুজাসসাম হাবীবুল্লাহ হুযূর পাক ছল্লাল্লাহু আলাইহি ওয়া সাল্লাম তিনি নন; এছাড়া যত সম্মানিত লক্বব মুবারক রয়েছেন সমস্ত সম্মানিত লক্বব মুবারক উনাদের অধিকারিণী হচ্ছেন তিনি। সুবহানাল্লাহ!\nএখানে উনার সামান্য কতিপয় সম্মানিত বরকতময় লক্বব মুবারক উল্লেখ করা হলো:\n১. بِنْت رَسُوْلِ اللهِ صَلَّى اللهُ عَلَيْهِ وَسَلَّمَ (বিনতু রসূলিল্লাহ ছল্লাল্লাহু আলাইহি ওয়া সাল্লাম)- নূরে মুজাসসাম হাবীবুল্লাহ হুযূর পাক ছল্লাল্লাহু আলাইহি ওয়া সাল্লাম উনার মহাসম্মানিতা বানাত (মেয়ে) আলাইহাস সলাম,\n২. اَهْلُ بَيْتِ رَسُوْلِ اللهِ صَلَّى اللهُ عَلَيْهِ وَسَلَّمَ (আহলু বাইতি রসূলিল্লাহ ছল্লাল্লাহু আলাইহি ওয়া সাল্লাম)- নূরে মুজাসসাম হাবীবুল্লাহ হুযূর পাক ছল্লাল্লাহু আলাইহি ওয়া সাল্লাম উনার মহাসম্মানিত আহলু বাইত শরীফ,\n৩. سَيِّدَةُ النِّسَاءِ عَلَى الْعَالَمِيْنَ (সাইয়্যিদাতুন নিসায়ি ‘আলাল ‘আলামীন)- সারা কায়িনাতে যত মহিলা রয়েছেন উনাদের প্রত্যেকের সাইয়্যিদাহ,\n৪. سَيِّدَةُ نِسَاءِ اَهْلِ الْجَنَّةِ (সাইয়্যিদাতু নিসায়ি আহলিল জান্নাহ)- সম্মানিত জান্নাতবসী সমস্ত মহিলাগণ উনাদের সাইয়্যিদাহ,\n৫. بِضْعَةٌ مِّنْ رَّسُوْلِ اللهِ صَلَّى اللهُ عَلَيْهِ وَسَلَّمَ (বিদ্ব‘আতুম মির রসূলিল্লাহ ছল্লাল্লাহু আলাইহি ওয়া সাল্লাম)- নূরে মুজাসসাম হাবীবুল্লাহ হুযূর পাক ছল্লাল্লাহু আলাইহি ওয়া সাল্লাম উনার সম্মানিত জিসিম মুবারক উনার সম্মানিত গোশত মুবারক উনার একখানা সম্মানিত টুকরো মুবারক,\n৬. اَلنُّوْرُ الرَّابِعَةُ (আন নূরুর রবি‘য়াহ): আন নূরুর রবি‘য়াহ, সম্মানিত চতুর্থ নূর মুবারক। তিনি নূরে মুজাসসাম হাবীবুল্লাহ হুযূর পাক ছল্লাল্লাহু আলাইহি ওয়া সাল্লাম উনার মহাসম্মানিতা বানাত আলাইহিন্নাস সালাম উনাদের মধ্যে চতুর্থ, তাই উনাকে “আন নূরুর রবি‘য়াহ” বলা হয়। সুবহানাল্লাহ!\n৭. اَلزَّهْـرَاءُ (আয যাহরা’)- সম্মানিত ফুল মুবারক বা সম্মানিত কলি মুবারক, সম্মানিত কুসম মুবারক, বেমেছাল সৌন্দর্য মুবারক উনার অধিকারিণী, মা’ছূমাহ,\n৮. اَفْضَلُ الـنِّـسَاءِ وَالنَّاسِ بَعْدَ رَسُوْلِ اللهِ صَلَّى اللهُ عَلَيْهِ وَسَلَّمَ (আফদ্বলুন নিসা ওয়ান নাস বা’দা রসূলিল্লাহ ছল্লাল্লাহু আলাইহি ওয়া সাল্লাম)- নূরে মুজাসসাম হাবীবুল্লাহ হুযূর পাক ছল্লাল্লাহু আলাইহি ওয়া সাল্লাম উনার পর সমস্ত মহিলা এবং সমস্ত মানুষের মধ্যে সর্বশ্রেষ্ঠ ও সর্বোত্তম ব্যক্তিত্বা মুবারক,\n৯. اُمُّ اَبِيْهَا (উম্মু আবীহা)- উনার মহাসম্মানিত পিতা ছল্লাল্লাহু আলাইহি ওয়া সাল্লাম উনার মহাসম্মানিতা মাতা আলাইহাস সালাম,\n১০. ام الحسنين (উম্মুল হাসানাইন)- অত্যন্ত সুদর্শন, খুব সুন্দর, অতি উত্তম দুইজন মহাসম্মানিত ব্যক্তিত্ব মুবারক তথা সাইয়্যিদুনা হযরত ইমামুছ ছানী আলাইহিস সালাম উনার এবং সাইয়্যিদুনা হযরত ইমামুছ ছালিছ আলাইহিস সালাম উনার অর্থাৎ উনাদের মহাসম্মানিতা মাতা আলাইহাস সালাম,\n১১. أم الأئمة (উম্মুল আইম্মাহ)- মহাসম্মানিত হযরত ইমাম আলাইহিমুস সালাম উনাদের মহাসম্মানিতা আম্মাজান আলাইহাস সালাম,\n১২. السَّيِّدَةُ (আস সাইয়্যিদাহ)- সর্বশ্রেষ্ঠা,\n১৩. اَلْبُشْرٰى (আল বুশরা)- সম্মানিত সুসংবাদ মুবারক ,\n১৪. اَلْـحَافِظَةُ (আল হাফিয¦হ)- সর্বোত্তম হিফাযতকারিণী, সর্বশ্রেষ্ঠ সংরক্ষণকারিণী,\n১৫. اَلْـحَامِدَةُ (আল হামিদাহ)- সর্বোত্তম প্রশংসাকারিণী,\n১৬. حَبِيْبَةُ اللهِ (হাবীবাতুল্লাহ)- মহান আল্লাহ পাক উনার হাবীবাহ,\n১৭. اَلْـحَلِيْمَةُ (আল হালীমাহ)- পরম ধৈর্যশীলা, মহাসহনশীলা,\n১৮. اَلْـحَوْرَاءُ (আল হাওরা’)- বেমেছাল সৌন্দর্য মুবারক উনার অধিকারিণী, মহাসম্মানিতা মানবীয় হুর মুবারক,\n১৯. اَلْـخَالِصَةُ (আল খ¦ালিছাহ)- খালিছাহ, পূত-পবিত্রা,\n২০. اَلْـخَبِيْرَةُ (আল খ¦বীরাহ)- মহাবিচক্ষণা,\n২১. اَلْـخَلِيْلَةُ (আল খ¦লীলাহ)- আখাচ্ছুল খাছ মাহবূবাহ,\n২২. خَلِيْلَةُ الرَّحْـمٰنِ (খ¦লীলাতুর রহমান)- মহান আল্লাহ উনার আখাচ্ছুল খাছ মাহবূবাহ,\n২৩. , ذَاتُ السَّكِيْنَةِ (যাতুস সাকীনাহ)- সাকীনাহ, শান্তি, প্রশান্তি, ইতমিনান মুবারক উনাদের মালিকাহ,\n২৪. اُسْوَةٌ حَسَنَةٌ (উসওয়াতুন হাসানাহ্)- সর্বোত্তম আদর্শ মুবারক, অনুসরণীয় এবং অনুকরণীয়,\n২৫. ذَاتُ الـصِّـرَاطِ الْمُسْتَقِيْمِ (যাতুছ ছিরাত্বিল মুস্তাক্বীম)- ছিরাতুল মুস্তাক্বীম উনার মালিকাহ,\n২৬. ذَاتُ الْعِزَّةِ (যাতুল ‘ইযযাহ)- সম্মানিত ইজ্জত মুবারক উনার মালিকাহ,\n২৭. ذَاتُ الْفَضْلِ (যাতুল ফাদ্বল)- সম্মানিত ফযল মুবারক উনার মালিকাহ,\n২৮. ذَاتُ الْكَرَامَةِ (যাতুল কারামাহ)- সম্মানিত কারামত মুবারক উনার মালিকাহ,\n২৯. ذَاتُ الْوَسِيْلَةِ (যাতুল ওয়াসীলাহ)- সম্মানিত ওসীলাহ মুবারক উনার মালিকাহ,\n৩০. اَلرَّاضِيَةُ (আর রাদ্বিয়াহ)- আখাচ্ছুল খাছ সন্তুষ্টি মুবারক প্রাপ্তা সুউচ্চ মর্যাদা-মর্তবা মুবারক উনার অধিকারিণী এবং সুউচ্চ মর্যাদা-মর্তবা মুবারক দানকারিণী,\n৩১. رَحْـمَةُ الْاُمَّةِ (রহমাতুল উম্মাহ)- সমস্ত উম্মত উনাদের জন্য সম্মানিত রহমত মুবারক,\n৩২. لِّـلْـعَـالَـمِيْنَ رَحْـمَةٌ (রহমাতুল্লিল ‘আলামীন)- সমস্ত আলমের জন্য সম্মানিত রহমত মুবারক,\n৩৩. اَلرَّشِيْدَةُ (আর রশীদাহ)- সৎপথপ্রাপ্তা, সৎপথ প্রদর্শনকারিণী, ন্যায়পরায়ণা,\n৩৪. اَلـزَّكِـيَّةُ (আঝ ঝাকিইয়্যাহ)- পূত-পবিত্রা, মহাবিচক্ষণা,\n৩৫. اَلسَّابِقَةُ بِالْـخَيْرَاتِ (আস সাবিক্বাতু বিল খইরাত)- খইর, কল্যাণ, ভালাই ইত্যাদি সর্ববিষয়ে অগ্রগামিণী,\n৩৬. اَلسَّخِيَّةُ (আস সাখিইয়্যাহ)- মহাদানশীলা,\n৩৮. اَلشَّافِعَةُ (আশ শাফি‘য়াহ)- সর্বোত্তম সুপারিশকারিণী, সর্বশ্রেষ্ঠ শাফায়াতকারিণী,\n৩৯. اَلشَّاكِرَةُ (আশ শাকিরহ)- যথার্থ পুরস্কারদানকারিণী, যথাযথ শুকরিয়া আদায়কারিণী,\n৪০. اَلطَّاهِرَةُ (আত্ব ত্বাহিরহ)- পূত-পবিত্রা, পূত-পবিত্রতাদানকারিণী,\n৪১. اَلطَّبِيْبَةُ (আত ত্ববীবাহ)- যাহিরী-বাতিনী ও জিসমানী-রূহানী সর্ববিষয়ে সর্বশ্রেষ্ঠ শিফাদানকারিণী, আরোগ্যদানকারিণী,\n৪২. اَلـطَّـيِّـبَةُ (আত্ব ত্বইয়্যিবাহ)- মহাপবিত্রা, সর্বশ্রেষ্ঠা,\n৪৩. اَلْعَابِدَةُ (আল ‘আবিদাহ)- একনিষ্ঠ ইবাদাতকারিণী, মহান আল্লাহ পাক উনার চরম অনুগতা ও আখাচ্ছুল খাছ মাহবূবা ব্যক্তিত্বা মুবারক।\n৪৪. اَلْعَادِلَةُ (আল ‘আদিলাহ)- চরম ন্যায়বিচারকারিণী, চরম ন্যায়পরায়ণা,\n৪৫. اَلْعِصْمَةُ (আল ‘ইছমাহ)- মহাপবিত্রা, পূত-পবিত্রা।\n৪৬. عِصْمَةُ اللهِ تَعَالـٰى (‘ইছমাতুল্লাহি তা‘য়ালা) মহান আল্লাহ পাক উনার পক্ষ থেকে সর্বপ্রকার পাপ থেকে মুক্ত, মহাপবিত্রা, পূত-পবিত্রা,\n৪৭. اَلْعَظِيْمَةُ (আল ‘আযীমাহ)- মহাসম্মানিতা, সুমহান মর্যাদা-মর্তবা মুবারক উনার অধিকারিণী,\n৪৮. اَلْعَزِيْزَةُ (আল ‘আযীযাহ)- মাহবূবাহ, মহাসম্মানিতা, বেমেছাল মর্যাদা-মর্তবা ও প্রভাব-প্রতিপত্তি মুবারক উনার অধিকারিণী, মালিকাহ,\n৪৯. اَلْغَنِيَّةُ (আল গ¦নিয়্যাহ)- মহাসম্পদশালিনী, মহাধনী, অমুখাপেক্ষী,\n৫০. اَلْفَاضِلَةُ (আল ফাদ্বিলাহ)- মহাসম্মানিতা, সুউচ্চ মর্যাদা-মর্তবা মুবারক উনার অধিকারিণী, সর্বশ্রেষ্ঠা, সর্বসেরা,\n৫১. اَلْفَائِقَةُ (আল ফায়িক্বাহ)- সর্বশ্রেষ্ঠা, অনন্যা,\n৫২. اَلْفَصِيْحَةُ (আল ফাছীহাহ)- সুভাষিণী, বিশুদ্ধভাষিণী,\n৫৩. اَلْقَاسِمَةُ (আল ক্বাসিমাহ)- বণ্টনকারিণী,\n৫৪. اَلْقَاضِـيَةُ (আল ক্বাদ্বিয়াহ)Ñ ফায়সালাকারিণী,\n৫৫. اَلْقَائِدَةُ (আল ক্বায়িদাহ)- সাইয়্যিদাহ, মহানপরিচালিকা, হিদায়াত উনার পথে পরিচালনাকারিণী,\n৫৬. قَائِدَةُ الْـخَيْرِ (ক্বায়িদাতুল খইর)- কল্যাণের দিকে পরিচালনাকারিণী, যিনি সবাইকে কল্যাণের দিকে নিয়ে যান,\n৫৭. اَلْقَرِيْبَةُ (আল ক্বরীবাহ)- চিরনিকটবর্তী, অতি নিকটস্থ, অতি ঘনিষ্ঠ,\n৫৮. قُرَّةُ عَيْنِ رَسُوْلِ اللهِ صَلَّى اللهُ عَلَيْهِ وَسَلَّمَ (র্কুরতু ‘আইনি রসূলিল্লাহ ছল্লাল্লাহু আলাইহি ওয়া সাল্লাম)- নূরে মুজাসসাম হাবীবুল্লাহ হুযূর পাক ছল্লাল্লাহু আলাইহি ওয়া সাল্লাম উনার সম্মানিত চক্ষু মুবারক উনার সান্তনা, সম্মানিত নয়ন মুবারক উনার প্রশান্তি,\n৫৯. اَلْكَرِيْـمَةُ (আল কারীমাহ)- মহাসম্মানিতা, মহামর্যাদাবান, মহাদানশীলা,\n৬০. الكوثر (আল কাওছার)- সম্মানিত কাওছার মুবারক, সম্মানিত খইরে কাছীর মুবারক, সমস্ত প্রকার কল্যাণ মুবারক ও খইরে কাছীর মুবারক উনাদের অধিকারিণী, মালিকাহ, বন্টণকারীনী, যে সমস্ত বিষয় উনার সাথে সম্পর্কযুক্ত হয়েছেন সেই বিষয়গুলোও সর্বশ্রেষ্ঠ এবং সর্বোত্তম হয়েছেন,\n৬১. اَلْمُؤْتَـمَنَةُ (আল মু’তামানাহ)- চির বিশ্বস্ত, সর্বশ্রেষ্ঠা আমানাতদার, আমানতের যথাযথ হিফাযতকারিণী,\n৬২. اَلْمَأْمُوْنَةُ (আল মা’মূনাহ)- নিরাপদ, চির বিশ্বস্ত,\n৬৩. اَلْمَعْصُوْمَةُ (আল মা’ছূমাহ)- নিষ্পাপ, মা’ছূমাহ,\n৬৪. اَلْمَاجِدَةُ (আল মাজিদাহ)- গৌরবময়ী, মহামর্যাদাবান, মহান, গৌরবান্বিত,\n৬৫. اَلْمُعَظَّمَةُ (আল মু’য়ায্যমাহ)- মহাসম্মানিতা, মহামর্যাদাবান,\n৬৬. اَلْمُعِيْنَةُ (আল মু‘ঈনাহ)- সর্বশ্রেষ্ঠ সাহায্যকারিণী,\n৬৭. اَلْمُكَرَّمَةُ (আল মুর্কারমাহ)- মহাসম্মানিতা,\n৬৮. اَلْمَوْعِظَةُ (আল মাও‘িয়য¦হ)- সর্বশ্রেষ্ঠ নছীহতকারিণী,\n৬৯. اَلْمُهَذَّبَةُ (আল মুহায্যাবাহ)- পূত-পবিত্রা, মহাপবিত্রা,\n৭০. اَلنَّاصِحَةُ (আল নাছিহাহ)- সর্বশ্রেষ্ঠ নছীহতকারিণী, উপদেশদানকারিণী,\n৭১. اَلْمَانِعَةُ (আল মানি‘আহ)- (সম্মানিত শরীয়ত উনার খিলাফ সমস্ত কাজে) সর্বশ্রেষ্ঠ বাধা দানকারিণী, নিষেধকারিণী,\n৭২. اَلْمُبَارِكَةُ (আল মুবারিকাহ)- বরকতদানকারিণী, কল্যাণদানকারিণী,\n৭৩. اَلْمُبَلِّغَةُ (আল মুবাল্লিগহ)- সম্মানিত দ্বীন উনার প্রতি আহ্বানকারিণী,\n৭৪. اَلْمُتَبَسِّمَةُ (আল মুতাবাসসিমাহ)- হাস্যোজ্জ্বল, যিনি মুচকি হাসি মুবারক দেন,\n৭৫. اَلْمُتَّقِيَةُ (আল মুত্তাক্বিয়াহ)- সর্বশ্রেষ্ঠ মুত্তাক্বী, সর্বশ্রেষ্ঠ পরহেযগার,\n৭৬. اَلْمُتَوَكِّلَةُ (আল মুতাওয়াক্কিলাহ)- সর্বশ্রেষ্ঠ তাওয়াক্কুলকারিণী,\n৭৭. اَلْمَتِيْنَةُ (আল মাতীনাহ)- মহাশক্তিমান, মহাশক্তিধর,\n৭৮. اَلْمُجَاهِدَةُ (আল মুজাহিদাহ)- মুজাহিদাহ, জেহাদকারিণী,\n৭৯. اَلْمُجِيْبَةُ (আল মুজীবাহ)- সাড়া দানকারিণী,\n৮০. اَلْمُجِيْرَةُ (আল মুজীরহ)- আশ্রয়দানকারিণী, সাহায্যকারিণী, রক্ষাকারিণী, উদ্ধারকারিণী,\n৮১. اَلْمَجِيْدَةُ (আল মাজীদাহ)- মহামর্যাদাবান, মহিমান্বিতা, মহীয়ান, গৌরবান্বিত, গৌরবময়ী,\n৮২. اَلْمَحْفُوْظَةُ (আল মাহফূযাহ)- সংরক্ষিত,\n৮৩. اَلْمَحْمُوْدَةُ (আল মাহমূদাহ)- চরম প্রশংসিত,\n৮৪. اَلْمُخْبِرَةُ (আল মুখবিরহ)- সুসংবাদ দানকারিণী,\n৮৫. اَلْمُخْتَارَةُ (আল মুখ¦তারহ)- মনোনীত, সর্বশ্রেষ্ঠা,\n৮৬. اَلْمُخْتَصَّةُ (আল মুখতাচ্ছাহ)- বিশেষ ব্যক্তিত্বা মুবারক, আখাচ্ছুল খাছ ব্যক্তিত্বা মুবারক,\n৮৭. اَلْـمَخْصُوْصَةُ بِالعِزَّةِ (আল মাখ¦ছূছাতু বিল ‘ইজ্জাহ)- বিশেষ সম্মান-ইজ্জত মুবারক উনার অধিকারিণী, আখাচ্ছুল খাছ সম্মান-ইজ্জত, মর্যাদা-মর্তবা মুবারক উনাদের মালিকাহ,\n৮৮. مَدِيْنَةُ الْعِلْمِ (মাদীনাতুল ‘ইলম)- সম্মানিত ইলম মুবারক উনার শহর, সমস্ত ইলম মুবারক উনার মালিকাহ,\n৮৯. اَلْمُذَكِّرَةُ (আল মুযাক্কিরহ)- উপদেশ দানকারিণী, নছীহতকারিণী, তা’লীমদানকারিণী, শিক্ষা দানকারিণী,\n৯০. اَلْمُسْتَعِيْذَةُ (আল মুস্তা‘য়ীযাহ)- আশ্রয় প্রার্থনাকারিণী,\n৯১. اَلْمُسْتَقِيْمَةُ (আল মুস্তাক্বীমাহ)- সরল, সঠিক,\n৯২. اَلْمَسْعُوْدَةُ (আল মাস‘ঊদাহ)- সৌভাগ্যশীলা, সর্বশ্রেষ্ঠ ভাগ্যবান,\n৯৩. اَلْمَشْهُوْدَةُ (আল মাশহূদাহ)- উপস্থিত, হাযির,\n৯৪. اَلْمُصَدِّقَةُ (আল মুছদ্দিক্বাহ)- সত্যায়নকারিণী,\n৯৫. اَلْمُصْلِحَةُ (আল মুছলিহাহ)- ইছলাহকারিণী, সংশোধনকারিণী,\n৯৬. اَلْمَعْرُوْفَةُ (আল মা’রূফাহ)- পরিচিত, প্রসিদ্ধ,\n৯৭. اَلْمُعَلِّمَةُ (আল মু‘য়াল্লিমাহ)- মু‘য়াল্লিমাহ, তা’লীমদানকারিণী,\n৯৮. مُعَلِّمَةُ الْاُمَّةِ (মু‘য়াল্লিমাতু উম্মাহ)- সমস্ত উম্মতদেরকে তা’লীমদানকারিনী,\n৯৯. اَلْـمُغِيْثَةُ (আল মুগীছাহ)- সর্বশ্রেষ্ঠ সাহায্যকারিণী, ত্রাণকর্তা, উদ্ধারকারিণী,\n১০০. مُقِيْمَةُ السَّنَّةِ (মুক্বীমাতুস সুন্নাহ)- সম্মানিত সুন্নত মুবাকর মুবারক প্রতিষ্ঠাকারিণী, আবাদকারিণী,\n১০১. اَلْمُرْشِدَةُ (আল মুরশিদাহ)- পথ প্রদর্শক, হিদায়াতদানকারিণী,\n১০২. مَالِكَةُ الْـجَنَّةِ (মালিকাতুল জান্নাহ)- সম্মানিত জান্নাত মুবারক উনার মালিকাহ,\n১০৩. مَالِكَةُ الْكَائِنَاتِ (মালিকাতুল কায়িনাত)- সমস্ত কায়িনাতের মালিকাহ,\n১০৪. اَلْمُنْتَصِرَةُ (আল মুনতাছিরহ)- সর্বশ্রেষ্ঠ বিজয়িনী, মহাশক্তিধর,\n১০৫. اَلنِّعْمَةُ (আল নি’মাহ)- সর্বশ্রেষ্ঠ নিয়ামত মুবারক,\n১০৬. اَلْـمُنِيْرَةُ (আল মুনীরহ)- আলোদানকারিণী, উজ্জ্বল, নূর দানকারিণী, হিদায়াত দানকারিণী, ফয়েযদানকারিণী, সম্মানিত রহমত মুবারক দানকারিণী,\n১০৭. نِعْمَةُ اللهِ (নি’মাতুল্লাহ)- মহান আল্লাহ পাক উনার পক্ষ থেকে সর্বশ্রেষ্ঠ নিয়ামত মুবারক,\n১০৮. نَاصِرَةُ الدِّيْنِ (নাছিরতুদ্দীন)- সম্মানিত দ্বীন ইসলাম উনাকে সাহায্যকারীণী,\n১০৯. اَلنَّاهِيَةُ (আন নাহিয়াহ)- নিষেধকারিণী, বারণকারিণী,\n১১০. اَلنَّاصِرَةُ (আন নাছিরহ)- সর্বশ্রেষ্ঠ সাহায্যকারিণী,\n১১১. اَلنُّوْرُ (আন নূর)- নূর মুবারক,\n১১২. اَلنُّوْرُ الْمُكَرَّمَةُ (আন নূরুল মুকাররামহ)- সম্মানিত নূর মুবারক,\n১১৩. اَلنُّوْرُ الْمُطَهَّرَةُ (আন নূরুল মুত্বহ্হারহ)- মহাপবিত্র নূর মুবারক,\n১১৪. نُوْرُ اللهِ (নূরুল্লাহ)- মহান আল্লাহ পাক উনার সম্মানিত নূর মুবারক,\n১১৫. نُوْرُ الْاُمَمِ (নূরুল উমাম)- সমস্ত উম্মতের জন্য নূর মুবারক, আলোকবর্তিকা, নূরুল উমাম,\n১১৬. نُوْرُ الْكَائِنَات (নূরুল কায়িনাত)- সমস্ত কায়িনাতের জন্য নূর মুবারক, আলোকবর্তিকা,\n১১৭. اَلْـهَادِيَةُ (আল হাদিয়াহ)- সর্বশ্রেষ্ঠ হিদায়াতকারিণী,\n১১৮. هَدِيَّةُ اللهِ (হাদিয়্যাতুল্লাহ)- মহান আল্লাহ পাক উনার পক্ষ থেকে মহাসম্মানিত হাদিয়া মুবারক, তোহফা মুবারক,\n১১৯. اَلْوَاجِدَةُ (আল ওয়াজিদাহ)- যা চান তাই পান এমন সুমহান ব্যক্তিত্বা মুবারক,\n১২০. اَلْوَاسِعَةُ (আল ওয়াসি‘য়াহ)- সীমাহীন ইলম মুবারক উনার অধিকারিণী, মহাদানশীলা,\n১২১. اَلْوَاعِظَةُ (আল ওয়া‘য়িযহ)- সর্বশ্রেষ্ঠ ওয়ায়েজ, নছীহতকারিণী, উপদেশদানকারিণী,\n১২২. اَلْوَافِـيَةُ (আল ওয়াফিয়াহ)- পরিপূর্ণ, পরিপূর্ণতাদানকারিণী,\n১২৩. اَلْوَسِيْلَةُ (আল ওয়াসীলাহ)- সর্বশ্রেষ্ঠ ওয়াসীলাহ মুবারক, সর্বশ্রেষ্ঠ মাধ্যম,\n১২৪. اَلْوَهَّابَةُ (আল ওহ্হাবাহ)- সর্বশ্রেষ্ঠ দানশীল, সীমাহীন দাতা।\nএছাড়াও অসংখ্য-অসীম সম্মানিত লক্বব মুবারক উনাদের মালিকাহ হচ্ছেন উম্মু আবীহা, আন নূরুর রবি‘য়াহ সাইয়্যিদাতুনা হযরত যাহরা আলাইহাস সালাম তিনি। সুবহানাল্লাহ!\nসর্বশেষ সম্পাদনা: মার্চ ৯, ২০১৮ সময়: ৩:১০ পূর্বাহ্ন [fbls]


প্রভার তৃতীয় বিয়ের গুঞ্জন! - বাংলা একাত্তর প্রভার তৃতীয় বিয়ের গুঞ্জন! - বাংলা একাত্তর\nপ্রভার তৃতীয় বিয়ের গুঞ্জন!\nছোট পর্দার এই লাস্যময়ী অভিনেত্রী নিপুণ রূপ-লাবণ্যে যেমন দর্শকের হৃদয়ে জায়গা করে আলোচিত হয়েছেন। ঠিক তেমনি বিয়ে এবং একটি অপ্রত্যাশিত ঘটনার কারণে হোঁচট খান তিনি। এই গল্পটি সবারই জানা। তবে গত কয়েক বছরে নিজের সেই ঘটানাটি সামাল দিয়ে আবারও ঘুরে দাঁড়িয়েছেন ক্যামেরার সামনে। নিয়মিত অভিনয় করছেন তিনি। তবে এখন তিনি ব্যক্তিগত জীবন একেবারেই নিজের মতো করে আড়ালে রাখেন। সবাই যখন সামাজিক মাধ্যমে নিজেকে মেলে ধরেছেন এই সময়টাতে এসে। তিনি ঠিক তার বিপরীত নিজের ফেসবুক অ্যাকাউন্টটিও রাখেন প্রাইভেসিতে।\nএরপর ২০১১ সালে মাহমুদ শান্ত নামের এক ব্যক্তিকে বিয়ে করেন প্রভা। সেই সংসার টিকেছিল ২০১৪ সাল পর্যন্ত। কিন্তু মনের মতো মিল না হওয়ায় আলাদা হয়ে যান প্রভা। এরপর থেকে একাই ছিলেন অভিনেত্রী। কিন্তু সেই স্বামীর সঙ্গে বিবাহ বিচ্ছেদ হয়েছে কি না তাও জানা যায়নি।\nতবে এবার হয়ত একাকীত্ব ঘুচিয়ে নতুন করে সংসারের স্বপ্ন বুনতে চলেছেন তিনি। করেছেন তৃতীয় বিয়ে। এখন দেখা যাক, অতীতে ঘটে যাওয়া গুঞ্জনের মতোই তার এই নতুন বিয়ের খবরে কোন তথ্য বের হয়ে আসে। সূত্রঃ আরটিভি নিউজ


Prakash Raj marries again at son Vedhant’s request, Entertainment News: ফের সাত পাকে বাঁধা পড়লেন প্রকাশ রাজ! পাত্রী কে এবার?\nPrakash Raj: ফের সাত পাকে বাঁধা পড়লেন প্রকাশ রাজ! পাত্রী কে এবার?\nনেটদুনিয়ায় শুভেচ্ছার বন্যা। অনুরাগীদের কৌতূহলেরও অন্ত নেই! কার সঙ্গে সাত পাকে বাঁধা পড়লেন?\nUpdated: August 25, 2021 10:35:25 pm\nফের সাত পাকে বাঁধা পড়লেন প্রকাশ রাজ!\nসপ্তাহ খানেক আগের কথা। আচমকা-ই পড়ে গিয়ে হাড় ভাঙায় অস্ত্রোপচার করাতে হয়েছিল প্রকাশ রাজকে (Prakash Raj)। উদ্বিগ্ন অনুরাগীরাও খ্যাতনামা দক্ষিণী অভিনেতার আরোগ্য কামনা করে শুভেচ্ছা জানিয়েছিলেন। অপারেশনের পর তিনি সেরেও উঠছেন ধীরে ধীরে। এবার শোনা গেল, প্রকাশ রাজ নাকি তাঁর ছেলের আবদারে ফের একবার বিয়ে করলেন। আর যে-ই না এই খবর প্রকাশ্যে এল, অনুরাগীদের কৌতূহলেরও অন্ত নেই! কার সঙ্গে সাত পাকে বাঁধা পড়লেন? এই প্রশ্নের বন্যা বয়ে গিয়েছে নেটদুনিয়ায়।\nগত ১ দশক ধরে সুখেই তো ঘরকন্না করছিলেন স্ত্রী পনি বর্মার (Pony Verma) সঙ্গে। কী আবার হল? না, চিন্তার কোনও কারণ নেই। বাস্তবে প্রকাশ রাজ এমনটা করেননি। তবে বিয়ে করেছেন সেকথা সত্য। পাত্রী সেই একই। গত ১১ বছর ধরে যাঁর সঙ্গে সংসার করছেন, তাঁর সঙ্গেই ফের সাত পাকে বাঁধা পড়লেন অভিনেতা। তাও আবার একরত্তি ছেলের আবদারে।\n[আরও পড়ুন: ঋতুপর্ণার সঙ্গে হঠাৎ দেখা বলিউড পরিচালক ইমতিয়াজ আলির, বিমানেই ‘ফিল্মি আড্ডা’]\nঘটনাটা কী? আসলে ১১ বছরের বিবাহবার্ষিকীতে ছেলে বেদান্ত আবদার রেখেছিল যে, সে মা-বাবার বিয়ের সাক্ষী হতে চায়। আর তাই বেদান্তর শখ পূরণের জন্য এহেন অভিনব ভাবনাটা ভেবে ফেললেন প্রকাশ রাজ। ছেলের সামনেই স্ত্রীকে আংটি পরিয়ে দিলেন। প্রকাশের দুই মেয়ে মেঘনা এবং পূজাও ছিলেন বাবা-মায়ের মজার বিয়েতে। সেই মুহূর্তের ছবিই নেটদুনিয়ায় শেয়ার করে প্রকাশ রাজ লিখেছেন, “আমাদের ছেলের জন্য আজ রাতে আমরা আবার বিয়ে করলাম। বেদান্ত চেয়েছিল সাক্ষী থাকতে।”\nউল্লেখ্য, ২০১০ সালের ২৪ আগস্ট পনি বর্মার সঙ্গে বিয়ে করেছিলেন খ্যাতনামা এই দক্ষিণী অভিনেতা। তাঁদের ছেলে বেদান্ত। তার আগের পক্ষের স্ত্রীয়ের নাম ললিতা কুমারী। ২০০৯ সালে যাঁর সঙ্গে বিচ্ছেদ ঘটে। তাঁদের দুই মেয়েও রয়েছে।\nbollywoodPony VermaPrakash Raj\nWeb Title: Actor prakash raj marries again at son vedhants request\nসলমন খানকে এয়ারপোর্টে আটকে ‘হিরো’ জওয়ান, CISF দিল বিরাট সম্মান


জেলা ও দায়রা জজদের যে নির্দেশনা দিলেন প্রধান বিচারপতি ও আইনমন্ত্রী – Daily Sunamganjer Dak\nজেলা ও দায়রা জজদের যে নির্দেশনা দিলেন প্রধান বিচারপতি ও আইনমন্ত্রী\nপ্রকাশিত: ৪:০৫ অপরাহ্ণ, ফেব্রুয়ারি ৩, ২০২১\nমুজিববর্ষ উপলক্ষে অধস্তন আদালতগুলোতে উল্লেখযোগ্য সংখ্যক মামলা নিষ্পত্তির বিষয়ে যথাযথ পদক্ষেপ গ্রহণের নির্দেশনা প্রদান করেছেন বাংলাদেশের প্রধান বিচারপতি সৈয়দ মাহমুদ হোসেন এবং আইনমন্ত্রী আনিসুল হক। গতকাল বুধবার (৩ ফেব্রুয়ারি) সারাদেশের জেলা ও দায়রা জজ এবং মহানগর দায়রা জজদের সঙ্গে আয়োজিত ভিডিও কনফারেন্সে যুক্ত হয়ে তারা এসব নির্দেশনা দেন। পরে প্রধান বিচারপতি ও আইনমন্ত্রীর বক্তব্য সংবাদ বিজ্ঞপ্তি আকারে গণমাধ্যমে পাঠান সুপ্রিম কোর্টের মুখপাত্র মোহাম্মদ সাইফুর রহমান।\nসুপ্রিম কোর্ট প্রশাসনের পাঠানো সংবাদ বিজ্ঞপ্তিতে জানানো হয়েছে, বুধবার দেশের ৬৪ জেলার জেলা ও দায়রা জজ এবং মহানগর এলাকার দায়রা জজদের উদ্দেশে বাংলাদেশের প্রধান বিচারপতি বিচারপতি সৈয়দ মাহমুদ হোসেন এবং বাংলাদেশ সরকারের আইন, বিচার ও সংসদ বিষযক মন্ত্রণালয়ের মন্ত্রী আনিসুল হক ভিডিও কনফারেন্সিং এর মাধ্যমে দিক-নির্দেশনামূলক বক্তব্য প্রদান করেন। অনুষ্ঠানে বক্তারা স্বাধীনতার মহান স্থপতি সর্বকালের সর্বশ্রেষ্ঠ বাঙালি জাতির পিতা বঙ্গবন্ধু শেখ মুজিবুর রহমানের স্মৃতির প্রতি গভীর শ্রদ্ধা জ্ঞাপন করেন। অনুষ্ঠানে প্রধান বিচারপতি এবং আইনমন্ত্রী দেশের বিচারকদের ও বিচার প্রশাসনের বিভিন্ন সমস্যার কথা শোনেন এবং সেগুলো সমাধানের আশ্বাস প্রদান করেন। একইসঙ্গে বিদ্যমান সমস্যাদির মধ্যেই কীভাবে মামলা নিষ্পত্তি দ্রুততর করা যায়, সে বিষয়ে প্রয়োজনীয় দিক নির্দেশনা প্রদান করেন। অগ্রাধিকার ভিত্তিতে পুরনো মামলা নিষ্পত্তির বিষয়ে জোর তাগিদ দেন।\nপ্রধান বিচারপতি এবং আইনমন্ত্রী বিচারিক কর্মঘন্টার পূর্ণ ব্যবহারের বিষয়ে নির্দেশনা প্রদান করেন। মুজিববর্ষে উল্লেখযোগ্য সংখ্যক মামলা নিষ্পত্তির বিষয়ে যথাযথ পদক্ষেপ গ্রহণে নির্দেশনা প্রদান করেন। বিচারপ্রার্থী জনগণের বিরোধ যাতে স্বল্প সময়ে নিষ্পত্তি হয় সে বিষয়ে বিচারকদের সজাগ দৃষ্টি রাখার আহবান জানান।\nঅনুষ্ঠানে আরও বক্তব্য রাখেন, আইন মন্ত্রণালয়ের আইন ও বিচার বিভাগের সচিব মো. গোলাম সারওয়ার, বাংলাদেশ সুপ্রিম কোর্টের রেজিস্ট্রার জেনারেল মো. আলী আকবর এবং ঢাকার জেলা ও দায়রা জজ মোহাম্মদ শওকত আলী চৌধুরী। এসময় ভিডিও কনফারেন্সিং এর মাধ্যমে অনুষ্ঠানে সংযুক্ত ছিলেন ৬৪ জেলার জেলা ও দায়রা জজ এবং মহানগর এলাকার মহানগর দায়রা জজরা।


বিপর্যয় থেকে বাঁচিয়েছে রেমিট্যান্স\nপ্রকাশিত : জানুয়ারি ০১, ২০২১, ১৪:১৩\nকরোনাকালে বিশ্বের অন্যান্য দেশের মতো বাংলাদেশও ভয়াবহ অর্থনৈতিক বিপর্যয়ের মুখে পড়তো। প্রবাসীদের পাঠানো রেমিট্যান্স সেই বিপর্যয় থেকে দেশকে রক্ষা করেছে। শুধু আর্থিকভাবেই নয়, করোনা মোকাবিলায় সরকারের মনোবল ধরে রাখতেও বড় ভূমিকা রেখেছে প্রবাসীদের পাঠানো রেকর্ড পরিমাণ রেমিট্যান্স।\nরেমিট্যান্সের কারণেই তারল্যের সঙ্কট কাটাতে পেরেছে ব্যাংকগুলো। ২০১৯ সালের শেষে এবং ২০২০ সালের শুরুতে ব্যাংকে তারল্যের যে সঙ্কট ছিল তা দূর হওয়াতে সরকারের প্রণোদনা প্যাকেজ বাস্তবায়ন করাও সহজ হয়েছে।\nরেমিট্যান্সের প্রবাহ বাড়ায় করোনাকালেও মানুষ বিভিন্ন ব্যাংকে সঞ্চয় অব্যাহত রাখতে পেরেছে। রেমিট্যান্সের টাকায় তৈরি হয়েছে ছোট ছোট উদ্যোক্তাও। শক্তিশালী অবস্থায় দাঁড়িয়ে আছে গ্রামীণ অর্থনীতি। রেমিট্যান্সে ভর করে বাংলাদেশের রিজার্ভ এখন ৪৩ বিলিয়ন ডলার ছাড়িয়েছে।\nএ প্রসঙ্গে বেসরকারি গবেষণা প্রতিষ্ঠান পলিসি রিসার্চ ইনস্টিটিউটের নির্বাহী পরিচালক ড. আহসান এইচ মনসুর বলেন, ‘রেমিট্যান্স যে গতিতে এসেছে, এর জন্য অবশ্যই প্রবাসীরা ধন্যবাদ পাওয়ার দাবি রাখে। তাদের রেমিট্যান্সের কারণে রিজার্ভ এখন ৪৩ বিলিয়ন ডলারের। বেড়েছে ব্যাংকের তারল্য। গ্রামীণ অর্থনীতিও শক্তিশালী হয়েছে।’\nএ প্রসঙ্গে বাংলাদেশ ব্যাংকের সাবেক গভর্নর ড. আতিউর রহমান বলেন, ‘এই সঙ্কটকালে প্রবাসীদের পাশাপাশি সরকার ও বাংলাদেশ ব্যাংককেও ধন্যবাদ দিতে হয়। কারণ, রেমিট্যান্স আসার ক্ষেত্রে সরকার প্রণোদনা দিয়েছে। অন্যদিকে বাংলাদেশ ব্যাংকও নিয়মকানুন সহজ করেছে।’\nতিনি উল্লেখ করেন, ‘ডিজিটাল মোবাইল ব্যাংকিংয়ের কারণে রেমিট্যান্স দ্রুত বাড়িতে পৌঁছেছে। কমে গেছে হুন্ডি।’ আরও কিছুদিন এই ধারা অব্যাহত থাকবে বলে তিনি মনে করেন।\nপ্রসঙ্গত, করোনা মহামারির কারণে গত মার্চ থেকে কয়েক ধাপে ৬৬ দিনের ছুটি ঘোষণা করে সরকার। সে সময় অর্থনীতির চাকা প্রায় বন্ধ হওয়ার উপক্রম হলেও প্রবাসীদের আয় বাড়তে থাকে।\nবাংলাদেশ ব্যাংকের তথ্য বলছে, ২০২০ সালে ২১ বিলিয়ন ডলারেরও বেশি রেমিট্যান্স দেশে পাঠিয়েছেন প্রবাসীরা। এর আগে এক বছরে বাংলাদেশে এত রেমিটেন্স আর কখনও আসেনি। ২০১৯ সালে ১৮ দশমিক ৩৩ বিলিয়ন ডলার দেশে পাঠিয়েছিলেন প্রবাসীরা। কেন্দ্রীয় ব্যাংকের হিসাবে, ১ ডিসেম্বর থেকে ২৯ ডিসেম্বর পর্যন্ত (২৯ দিনে) ১৯১ কোটি ২০ লাখ ডলার রেমিট্যান্স এসেছে। গতবছরের একই সময়ে এসেছিল ১৫৯ কোটি ৭০ লাখ ডলার। মহামারির মধ্যেই চলতি অর্থবছরের প্রথম মাস জুলাইয়ে ২ দশমিক ৬ বিলিয়ন ডলারের রেমিটেন্স এসেছিল দেশে। যা ছিল এ যাবৎকালের সর্বোচ্চ।\nবাংলাদেশ উন্নয়ন গবেষণা প্রতিষ্ঠানের (বিআইডিএস) গবেষক ড. জায়েদ বখত মনে করেন, ‘একদিকে রেকর্ড পরিমাণ রেমিট্যান্স, অন্যদিকে রফতানি আয়ে ইতিবাচক ধারা অব্যাহত রয়েছে। এ ছাড়া আমদানি কমে যাওয়া এবং বিদেশি ঋণ-সহায়তা বৃদ্ধিও রিজার্ভ বাড়ানোতে ভূমিকা রেখেছে।’ এই রিজার্ভই মহামারি মোকাবিলায় সরকারকে সাহস জোগাচ্ছে বলে মনে করেন তিনি।\nকেন্দ্রীয় ব্যাংকের তথ্য বলছে, গত ১৫ ডিসেম্বর রিজার্ভ ৪২ বিলিয়ন ডলার ছাড়ায়। গত এক বছরে বৈদেশিক মুদ্রার রিজার্ভ বেড়েছে ১১ বিলিয়ন ডলারের মতো। ২০১৯ সালের ২৮ ডিসেম্বর রিজার্ভে ছিল ৩২ দশমিক ৪৩ বিলিয়ন ডলার। দশ বছর আগে ২০০৯-১০ অর্থবছরের জুন শেষে রিজার্ভের পরিমাণ ছিল ১০ দশমিক ৭৫ বিলিয়ন ডলার। ২০১৩-১৪ অর্থবছর শেষে সেই রিজার্ভ ২০ বিলিয়ন ডলার ছাড়ায়। ৩০ বিলিয়ন ডলার অতিক্রম করে গত বছরের অক্টোবরে। চলতি বছরের ৩০ জুন সেই রিজার্ভ বেড়ে ৩৬ বিলিয়ন ডলারে ওঠে। ৮ অক্টোবর ছাড়ায় ৪০ বিলিয়ন ডলার।\nএ ক্ষেত্রে রেমিট্যান্স ছাড়াও রফতানি আয় ও বিদেশি ঋণের অবদানও রয়েছে। জুলাই-নভেম্বর (৫ মাসে) সময়ে পণ্য রফতানি থেকে ১৫ দশমিক ৯২ বিলিয়ন ডলার আয় করেছে বাংলাদেশ। যা গত বছরের একই সময়ের চেয়ে ১ শতাংশ বেশি। একই সময়ে ১৯৮ কোটি ডলারের বিদেশি ঋণ পেয়েছে বাংলাদেশ। যা গত বছরের একই সময়ের চেয়ে ২৮ দশমিক ২৪ শতাংশ বেশি। অন্যদিকে প্রথম চার মাসে (জুলাই-অক্টোবর) আমদানি ব্যয় কমেছে ৮ দশমিক ৮৪ শতাংশ।\nসংবাদটি পড়া হয়েছে 42 বার


রাজবাড়ীতে ডিজিটাল সেন্টারের ১১ বছর পূর্তি উদযাপন রাজবাড়ীতে ডিজিটাল সেন্টারের ১১ বছর পূর্তি উদযাপন – রাজবাড়ী প্রতিদিন। Rajbari Pratidin\nমো. মহসিন মৃধা,\nরাজবাড়ীতে ডিজিটাল সেন্টারের ১১ বছর পূর্তি উদযাপন ও ডিজিটাল বাংলাদেশ ই-সেবা ক্যাম্পেইন-২০২১ উদ্ধোধন উপলক্ষ্যে আলোচনা সভা ও কেক কেটে পালন করা হয়েছে।\nবৃহস্পতিবার সকাল ১০টায় রাজবাড়ী জেলা প্রশাসকের কার্যালয়ের সম্মেলন কক্ষে জেলা প্রশাসন অনুষ্ঠানের আয়োজন করেন।\nরাজবাড়ীর অতিরিক্ত জেলা প্রশাসক (শিক্ষা ও আইসিটি) সূবর্ণা রাণী সাহা সভাপতিত্বে অনুষ্ঠানে প্রধান অতিথি হিসেবে বক্তব্য রাখেন ও উদ্ধোধন করেন জেলা প্রশাসক দিলসাদ বেগম।\nএসময় উপস্থিত ছিলেন রাজবাড়ীর অতিরিক্ত জেলা প্রশাসক (সার্বিক) মোঃ মাহাবুর রহমান শেখ, সদর উপজেলা নির্বাহী অফিসার ফাহমি মো. সায়েফ, তথ্য ও যোগাযোগ প্রযুক্তি অধিদপ্তরের প্রোগ্রামার মোহাম্মদ জুনায়েদ বিন ফেরদৌস সহ প্রমুখ।\nএসময় রাজবাড়ী জেলার ৫টি উপজেলার সকল ইউনিয়ন পরিষদ ডিজিটাল সেন্টারের উদ্যোক্তাগণ উপস্থিত ছিলেন।


জঙ্গীবাদমুক্ত দেশগড়ার শপথের দিন আজ - :: We Know Bangladesh Better ::\nBy M. Nazrul Islam\t On Aug 20, 2017\nএম. নজরুল ইসলাম: আজ ২১ আগস্ট। ২০০৪ সালের এই দিনে যেন থমকে গিয়েছিল বাংলাদেশ। সেদিন রচিত হয়েছিল এক রক্তাক্ত অধ্যায়। সৌম্য বিকেলে সেদিন অন্ধকার নেমে এসেছিল ঢাকার রাজপথে। দিনের আলো যেন নিভে গিয়েছিল নির্দিষ্ট সময়ের অনেক আগেই।\nরাজধানী ঢাকার বঙ্গবন্ধু এভিনিউয়ে আওয়ামী লীগের কেন্দ্রীয় কার্যালয়ের সামনে সেদিন তৎকালীন বিরোধী দল আওয়ামী লীগের দলের সন্ত্রাসবিরোধী সভা চলছিল। খোলা ট্রাকে বানানো উš§ুক্ত মঞ্চে ভাষণ দিচ্ছেন তখনকার বিরোধীদলীয় নেতা এখনকার প্রধানমন্ত্রী শেখ হাসিনা। শেখ হাসিনা বক্তৃতা শেষ করে সন্ত্রাসবিরোধী শোভাযাত্রার উদ্বোধন ঘোষণা করবেন; ঠিক সেই সময় তাঁকে হত্যার উদ্দেশ্যে পরিচালিত হলো পূর্ব পরিকল্পিত পৈশাচিক গ্রেনেড হামলা। মুহূর্তে যেন মৃত্যুপুরীতে পরিণত হলো গোটা বঙ্গবন্ধু এভিনিউ। বঙ্গবন্ধুকন্যা শেখ হাসিনা সেদিন অল্পের জন্য রক্ষা পেলেও নিহত হন ২৪ জন। আহত হন পাঁচ শতাধিক মানুষ। দলীয় সভানেত্রীকে বাঁচানোর জন্য ট্রাকের ওপর মানববর্ম রচনা করেছিলেন আওয়ামী লীগের নেতারা। সেদিনের গ্রেনেড হামলায় গুরুতর আহত আইভী রহমান ৫৮ ঘণ্টা মৃত্যুর সঙ্গে লড়াই করে মারা যান ২৪ আগস্ট। এ ছাড়া গ্রেনেড হামলায় মারাত্মকভাবে আহত হয়ে বঙ্গবন্ধুর স্নেহধন্য ঢাকার প্রথম নির্বাচিত মেয়র হানিফও পরে মারা যান। হামলায় আহতের মধ্যে ছিলেন জিল্লুর রহমান, আমির হোসেন আমু, আবদুর রাজ্জাক, সুরঞ্জিত সেনগুপ্ত, মো. হানিফ, শেখ ফজলুল করিম সেলিম, আবদুল লতিফ সিদ্দিকী, অ্যাডভোকেট সাহারা খাতুন, ড. মহীউদ্দীন খান আলমগীর, কাজী জাফর উল্লাহ, ওবায়দুল কাদের, ড. হাছান মাহমুদ, আব্দুর রহমান, আখতারুজ্জামান, এ্যাডভোকেট রহমত আলীসহ পাঁচ শতাধিক আওয়ামী লীগ নেতাকর্মী ও সাধারণ মানুষ। দীর্ঘদিন চিকিৎসায় অনেকে কিছুটা সুস্থ হলেও পঙ্গুত্বের অভিশাপ নিয়ে বেঁচে থাকতে হচ্ছে অনেককে। সেদিনের সেই দুঃসহ স্মৃতি প্রতিনিয়ত তাড়িয়ে বেড়াচ্ছে তাঁদের।\nশেখ হাসিনার ওপর এটাই প্রথম আক্রমণ নয়। এর আগেও একাধিকবার তাঁকে হত্যার উদ্দেশ্যে হামলা করা হয়েছে। ১৯৮১ সালে দেশে ফিরে আসার পর থেকেই একের পর এক চক্রান্তের শিকার হয়েছেন তিনি। রাজনীতির কঠিন ব্রত থেকে তাঁকে বিরত রাখতে না পেরে শেষে হত্যার চেষ্টা হয়েছে। ১৯৮৮ সালের ২৪ জানুয়ারি প্রথম সরাসরি তার ওপর হামলা চালান হয়। লালদীঘি ময়দানে তাকে হত্যার উদ্দেশ্যে গুলিবর্ষণ করা হয়েছিল। নেতাকর্মীরা মানববর্ম তৈরি করে সেবারও প্রিয় নেত্রীর জীবন বাঁচিয়েছিলেন। সেদিন নিহত হয়েছিলেন ৭ নেতাকর্মী। আহত হয়েছিলেন তিন শতাধিক। ১৯৮৯ সালের ১১ আগস্ট দ্বিতীয়বারের মতো হামলা হয় তার ওপর। ফ্রিডম পার্টির একদল সশস্ত্র সন্ত্রাসী তৎকালীন ক্ষমতাসীনদের সহায়তায় ধানমন্ডির বঙ্গবন্ধু ভবনে মধ্যরাতে গুলিবর্ষণ করে। গ্রেনেড হামলা চালায়। প্রিয় নেত্রী তখন ঐ বাড়িতেই অবস্থান করছিলেন। ঘাতকদের অপচেষ্টা সেখানেই থেমে থাকেনি। ১৯৯১ সালের ১১ সেপ্টেম্বর আবার আক্রান্ত হন। উপনির্বাচনের ভোটের পরিস্থিতি দেখতে গ্রিন রোডের ভোটকেন্দ্রে গাড়ি থেকে নামার সঙ্গে সঙ্গে বিএনপির সন্ত্রাসীরা গুলি ও বোমাবর্ষণ শুরু করে। এরপর বছর তিনেক থেমে থাকার পর ১৯৯৪ সালের ২৩ সেপ্টেম্বর আবার আক্রমণ করা হয় তাঁকে। নাটোর রেলস্টেশনে তাঁকে বহনকারী রেলগাড়ির কামরা লক্ষ্য করে গুলি ছোড়া হয়। ১৯৯৫ সালের ৭ ডিসেম্বর রাসেল স্কয়ারের সমাবেশে ভাষণ দিচ্ছিলেন জননেত্রী শেখ হাসিনা। তিনি তখন বিরোধী দলের নেতা। ঐ সমাবেশেও তাঁকে হত্যার উদ্দেশ্যে গুলি ছোড়া হয়। এরপর ১৯৯৬ সালের ৭ মার্চ। বঙ্গবন্ধুর ঐতিহাসিক ভাষণের স্মারক বক্তৃতার শেষ পর্যায়ে বঙ্গবন্ধু এভিনিউয়ের সভামঞ্চ লক্ষ্য করে একটি মাইক্রোবাস থেকে গুলি চালানো হয়। ২০০০ সালের ২০ জুলাই জননেত্রী শেখ হাসিনাকে হত্যার উদ্দেশ্যে গোপালগঞ্জের কোটালি পাড়ায় তাঁর জনসভাস্থলের অদূরে হেলিপ্যাডের কাছে ৭৬ কেজি ওজনের বোমা পুঁতে রাখা হয়েছিল। বোমাটি বিস্ফোরিত হলে নিশ্চিহ্ন হয়ে যেত জনসভাস্থল। ২০০১ সালের ২৯ মে খুলনার রূপসা সেতু উদ্বোধন করতে যাওয়ার কথা ছিল প্রধানমন্ত্রী শেখ হাসিনার। জঙ্গী সংগঠন হরকত-উল-জিহাদ সেখানেও বোমা পুঁতে রাখে। উদ্দেশ্য গণতন্ত্রের মানসকন্যাকে হত্যা করা। ২০০১ সালের ২৫ সেপ্টেম্বর, তৎকালীন তত্ত¡াবধায়ক সরকারের আমলে সিলেটে তাঁকে হত্যার উদ্দেশ্যে বোমা পুঁতে রাখা হয়েছিল। ২০০২ সালের ৪ মার্চ নওগাঁয় জননেত্রী শেখ হাসিনার গাড়িবহরে হামলা চালায় স্থানীয় এক যুবদল নেতা। একইভাবে তাঁর গাড়িবহরে হামলা হয় ২০০২ সালের ২৯ সেপ্টেম্বর সাতক্ষীরার কলারোয়ায়। সে হামলাতেও তৎকালীন জামায়াত-বিএনপি জোটের প্রত্যক্ষ মদদ ছিল। ২০০৪ সালে জননেত্রী শেখ হাসিনার ওপর প্রথম হামলাটি হয় ২ এপ্রিল, বরিশালের গৌরনদীতে। জামায়াত-বিএনপি ঘাতকচক্র তাকে হত্যার উদ্দেশ্যে তার গাড়িবহরে গুলিবর্ষণ করে। এ বছরই সবচেয়ে বড় হামলাটি হয় ২১ আগস্ট, বঙ্গবন্ধু এভিনিউতে।\nবর্বর এ হত্যাকান্ডের ঘটনা মনে হলে আজও অজানা ভয় ও আতঙ্কে শরীর শিউরে ওঠে। কোনো গণতান্ত্রিক, স্বাধীন ও সভ্য দেশে নিরাপত্তা বাহিনীর উপস্থিতিতে প্রকাশ্যে জনসভায় এমন বর্বরোচিত ঘটনা ঘটতে পারে, তা ভাবা যায় না। লক্ষণীয় যে, গ্রেনেড হামলার ঘটনার পর এলাকায় নিয়োজিত পুলিশ হামলাকারীদের আটক করার ব্যাপারে কোন চেষ্টাই করেনি। শুধু তাই নয়, গ্রেনেড হামলার পর দ্রæত ঘটনার আলামত নষ্ট করে ফেলা হয়েছিল। এত বড় একটি হত্যাকান্ডে সে সময় ক্ষমতাসীন চারদলীয় জোটের অনেক নেতা শোকাহত হওয়ার বদলে হামলার জন্য আওয়ামী লীগকেই দায়ী করে বক্তৃতা-বিবৃতি দিয়েছিলেন। মামলার তদন্তকে ভিন্ন খাতে প্রবাহিত করার নানা রকম চেষ্টা করা হয়েছিল। তারই একপর্যায়ে হাস্যকর জজ মিয়া নাটকের অবতারণা করা হয়েছিল।\nবিগত জোট সরকারের সময় তাদের প্রত্যক্ষ ও পরোক্ষ মদদে এ দেশে জঙ্গীবাদ ভয়ঙ্কর রূপ ধারণ করেছিল, এ সত্য আজ আর অস্বীকার করা যাবে না। ২০০৪ সালের ২১ আগস্ট রাজধানী ঢাকার এক জনাকীর্ণ স্থানে আওয়ামী লীগের কেন্দ্রীয় কার্যালয়ের সামনে জনসভায় যে বর্বরোচিত ঘটনা ঘটানো হয়েছিল সেটি যে অত্যন্ত সুদূরপ্রসারী এক ঘৃণ্য পরিকল্পনা বাস্তবায়নের নীলনকশা ছিল, তাও এখন সবার কাছে দিনের আলোর মতো পরিষ্কার।\nবাঙালীর শোক ও স্মরণের মাস আগস্ট। ১৯৭৫ সালের এই মাসে সপরিবারে নিহত হয়েছিলেন জাতির জনক বঙ্গবন্ধু শেখ মুজিবুর রহমান। দেশের বাইরে থাকায় সেদিন ঘাতকদের বুলেট থেকে বেঁচে গিয়েছিলেন বঙ্গবন্ধুর দুই কন্যা শেখ হাসিনা ও শেখ রেহানা। আওয়ামী লীগের সভানেত্রী ও তিনবারের প্রধানমন্ত্রী শেখ হাসিনাকে হত্যার জন্য একের পর এক হামলা করা হয়েছে। এই আগস্টে, বিগত জোট সরকারের আমলে, ২০০৫ সালের ১৭ আগস্ট জোট সরকার সমর্থিত জঙ্গীরা তাদের উপস্থিতি জানান দিয়েছিল একযোগে ৬৩ জেলায় বোমা বিস্ফোরণের ঘটনা ঘটিয়ে। আগস্ট আমাদের শোকের শুধু নয়, আমাদের শক্তি সঞ্চয়েরও মাস। এই মাসেই আমরা জাতির জনককে হারিয়েছি। আবার শোককে শক্তিতে পরিণত করে সামনের দিকে পথ চলার দৃপ্ত শপথ নিয়েছি। আজ ২১ আগস্ট জাতিকে পাঠ করতে হবে নতুন শপথ। দীক্ষা নিতে হবে বঙ্গবন্ধু কন্যা শেখ হাসিনার নেতৃত্বে জঙ্গীবাদমুক্ত বাংলাদেশ গড়ার নতুন মন্ত্রে।\nলেখক : অস্ট্রিয়া প্রবাসী, মানবাধিকারকর্মী ও সাংবাদিক\nফাল্গুনের ফুল, ভালোবাসার ফুল


৩৪ ও ৩৫তম বিসিএসে সুপারিশপ্রাপ্ত ২৭ জনকে নিয়োগের নির্দেশ | 868039 | কালের কণ্ঠ | kalerkantho\n২৮ জানুয়ারি, ২০২০ ১৫:৫১ | পড়া যাবে ৩ মিনিটে\nবাংলাদেশ পাবলিক সার্ভিস কমিশনের (পিএসসি) সুপারিশ থাকার পরও ৩৪ ও ৩৫ তম বিসিএস-এ নিয়োগ না পাওয়া ২৭ জনকে বিসিএস ক্যাডার হিসেবে ৬০ দিনের মধ্যে নিয়োগ দিতে নির্দেশ দিয়েছেন হাইকোর্ট। পিএসসির সুপারিশের দিন থেকে তাদের নিয়োগ দিতে নির্দেশ দেওয়া হয়েছে। রায়ে ৩৪তম বিসিএস পরীক্ষায় উত্তীর্ণ একজন ও ৩৫তম বিসিএস পরীক্ষায় উত্তীর্ণ ২৬ জনের বিষয়ে নিয়োগের নির্দেশ দেওয়া হয়েছে।\nবিচারপতি মো. আশরাফুল কামাল ও বিচারপতি রাজিক আল জলিলের হাইকোর্ট বেঞ্চ আজ মঙ্গলবার পৃথক তিনটি রায়ে এ নির্দেশ দেন। পৃথক তিনটি রিট আবেদনে জারি করা রুলের ওপর চূড়ান্ত শুনানি শেষে এ রায় ঘোষণা করা হয়।\nরিট আবেদনকারীপক্ষে আইনজীবী ছিলেন অ্যাডভোকেট সালাহ উদ্দিন দোলন, অ্যাডভোকেট মোহাম্মদ সিদ্দিক উল্লাহ মিয়া, অ্যাডভোকেট আব্দুস সাত্তার পালোয়ান, অ্যাডভোকেট মো. মনিরুল ইসলাম রাহুল ও অ্যাডভোকেট সোহরাওয়ার্দী সাদ্দাম। রাষ্ট্রপক্ষে ছিলেন ডেপুটি অ্যাটর্নি জেনারেল ওয়াইশ-আল-হারুনী।\n৩৫তম বিসিএস পরীক্ষায় উত্তীর্ণ যাদের নিয়োগ দিতে নির্দেশ দেওয়া হয়েছে তারা হলেন- রীনা খানম, মোহাম্মদ ফয়সাল আকবর, জান্নাতুন নেছা, এস এম আশিকুর রহমান শিমুল, সাদিয়া আফরীন সুমাইয়া, মো. আবদুল্লাহ তারেক, মো. আবদুল্লাহ আল জোবাইর, মুসানাহ আশফাক, ফয়সাল আহমেদ চৌধুরী, খালেদ সাইফুল্লাহ, মো. আবু রোহানী পারভেজ রনি, মো. সাইদুল ইসলাম, মো. আবদুস সালাম, মো. আবু বকর, মুহসিনুল ইসলাম, রিয়াজ উদ্দিন, মো. ফরহাদ হোসেন, মুনমুন আহমেদ, মনিরুল হক, মো. আমিনুর রহমান, মো. রকিব উদ্দিন, মো. নাসরুল্লাহ হোসাইন, মীর ফয়সাল আলী, মো. মোজাম্মেল হাসান, মাহমুদা খাতুন ও মো. জাভেদ হাবিব। এ ছাড়া ৩৪ তম বিসিএসে উত্তীর্ণ মো. রাকিবুল আলমকে নিয়োগের নির্দেশ দেওয়া হয়েছে।\n২০১৬ সালের ১৭ আগস্ট ৩৫তম বিসিএসের ফল প্রকাশ করা হয়। এ পরীক্ষায় উত্তীর্ণ ২১৫৮ জনকে বিভিন্ন ক্যাডারে নিয়োগের জন্য পিএসসি সুপারিশ করে। এরপর ২১১৮ জনকে নিয়োগ দেওয়া হয়। বাকী ৪০ জনকে নিয়োগ দেয়নি। নিয়োগ বঞ্চিতদের মধ্যে বঞ্চিত ২৬ জন নিয়োগ না দেওয়ার সিদ্ধান্ত চ্যালেঞ্জ করে রিট আবেদন করেন। এ ছাড়া ৩৪তম বিসিএসে উত্তীর্ণ একজন রিট আবেদন করেন।\nরায়ের পর ১৭ রিট আবেদনকারীর আইনজীবী অ্যাডভোকেট ছিদ্দিক উল্লাহ মিয়া সাংবাদিকদের জানান, ৩৫তম বিসিএসে উত্তীর্ণদের মধ্যে ২১৫৮ জনকে নিয়োগ দিতে সুপারিশ করলেও জনপ্রশাসন মন্ত্রণালয় ২০১৭ সালে ৫টি পৃথক প্রজ্ঞাপনের মাধ্যমে ২১১৮ জনকে নিয়োগের জন্য আদেশ জারি করে। কিন্তু রিট আবেদনকারী ১৭ জনের নাম প্রজ্ঞাপনে প্রকাশ করেনি জনপ্রশাসন মন্ত্রনালয়। একারণে ওই প্রজ্ঞাপন চ্যালেঞ্জ করে ও নিয়োগের আরজি জানিয়ে হাইকোর্টে রিট আবেদন করেন ১৭ জন। এ ছাড়া ৯ জন পৃথক একটি রিট আবেদন করেন। ৩৪তম বিসিএসেরও একজন রিট আবেদন করেন। সবমিলে পৃথক তিনটি রিট আবেদনে ২৭ জনকে নিয়োগ দিতে পৃথকভাবে রায় দিয়েছেন আদালত।\nআদ্-দ্বীন উইমেন্স মেডিক্যাল কলেজ অধ্যক্ষকে সংবর্ধনা ১৬ ফেব্রুয়ারি, ২০২০ ২০:৩৪


পারভীন ওসমানকে ফুলেল শুভেচ্ছ – Narayanganj News\nনারায়ণগঞ্জ নিউজ ২৪ ডট কম: কেন্দ্রীয় জাতীয় পার্টির নির্বাহী সদস্য নির্বাচিত হওয়ায় নারায়ণগঞ্জ ৫ আসনের সাবেক সাংসদ প্রয়াত নাসিম ওসমানের সহধর্মিনী পারভিন ওসমানকে ফুল দিয়ে শুভেচ্ছা জানান নেতৃবৃন্দ।\nরোববার সন্ধার পর শহরের কলেজ রোড তার নিজ কার্যালয় এ শুভেচ্ছা জানানো হয়। একই সাথে জেলার বিভিন্ন সংগঠন গুলোও তাকে ফুলেল শুভেচ্ছা জানান। এসময় তাকে জাতীয় নিটিং ডাইং গার্মেন্টস শ্রমিক ফেডারেশন, জেলা মাইক্রোবাস ও ট্যাক্সি মালিক সমিতি, জেলা সিএনজি অটোরিক্স্র সড়ক পরিবহন মালিক সমিতি এবং বন্দর উপজেলা জাতীয় ছাত্র সমাজ এবং নারায়ণগঞ্জ দোকান ও কর্মচারি মালিক সমিতির পক্ষে ফুল দিয়ে শুভেচ্ছা জানান সংগঠনের নেতৃবৃন্দ। পারভীন ওসমান তাদের উদ্দেশ্যে বলেন, আমি সব সময় আপনাদের পাশে আছি এবং থাকবো। কেননা নাসিম ওসমান সর্বদা গরিবদের পাশে থাকতেন। তিনি সাধারণ মানুষের জন্য কাজ করে গেছেন।\nএসময় উপস্থিত ছিলেন, নাসিম ওসমান দুস্থঃকল্যান ফাউন্ডেশনের সভাপতি তরিকুল ইসলাম লিমন, দুরপাল্লা পরিবহন শ্রমিক মালিক সমিতির সভাপতি মো. সাইদুর রহমান সেন্টু,সিনিয়র সহ সভাপতি কবির হোসেন,শরীফুল ইসলাম, সাধারণ সম্পাদক জিয়াউর রহমান লিয়ন, যুগ্ম সাধারণ সম্পাদক অমিতাব সরকার, সাংগঠনিক সম্পাদক শিবু রায়,প্রচার সম্পাদক মো. নয়ন,সমাজ কল্যান সম্পাদক মো. জামাল হোসেন প্রমুখ


Who financed his sting operation, Mathew Samuels tells CBI-Ebela.in\nটাকা তৃণ-সাংসদের, সিবিআই’কে জানালেন ম্যাথু স্যামুয়েলস\nসৌরভ দত্ত | ২০ মার্চ , ২০১৭, ০১:১০:৫৮ | শেষ আপডেট: ২০ মার্চ , ২০১৭, ১০:২০:১০\nরবিবার ইমেলে সিবিআইয়ের একডজন প্রশ্নের জবাব দিলেন নারদনিউজ ডটকমের কর্তা ম্যাথু স্যামুয়েল। এদিন তাঁর দিল্লির বাড়িতে গিয়েছিল সিবিআই। তিনি কী উত্তর দিলেন, বাড়ি থেকে কী নিয়ে গেলেন আধিকারিকেরা, জানালেন ‘এবেলা’কে।\nরবিবার ইমেলে সিবিআইয়ের একডজন প্রশ্নের জবাব দিলেন নারদনিউজ ডটকমের কর্তা ম্যাথু স্যামুয়েল। এদিন তাঁর দিল্লির বাড়িতে গিয়েছিল সিবিআই। তিনি কী উত্তর দিলেন, বাড়ি থেকে কী নিয়ে গেলেন আধিকারিকেরা, জানালেন ‘এবেলা’কে। ম্যাথুর দাবির সত্যতা যাচাই করা সম্ভব নয় ‘এবেলা’র পক্ষে। তবে রাত পর্যন্ত ফোন ধরেননি, মেসেজের জবাব দেননি উল্লিখিত সাংসদ।\nপ্র: প্রশ্নের জবাব দিলেন?\nম্যাথু: হ্যাঁ, ১২টা প্রশ্নের উত্তর ইমেলে পাঠিয়ে দিয়েছি।\nপ্র: দিল্লির বাড়িতে সিবিআই গিয়েছিল?\nম্যাথু: পাঁচজন আধিকারিক গিয়েছিলেন। তাঁদের মধ্যে একজন মহিলা। নারদ ফুটেজের ভিডিও এডিটিংয়ের সরঞ্জাম নিয়েছেন।\nপ্র: কী ধরনের প্রশ্ন ছিল?\nম্যাথু: কবে গোপন ক্যামেরা অভিযান শুরু হয়েছিল? কাকে কাকে টাকা দিয়েছি? কার কার সঙ্গে দেখা করেছি? নারদ-অভিযানের টাকা কে দিয়েছিল, সে প্রশ্নটাই ছিল দ্বিতীয়।\nপ্র: কী লিখলেন?\nম্যাথু: সত্যিটাই লিখেছি। তহলকার ম্যানেজমেন্ট গোষ্ঠী টাকা দিয়েছিল। ওদের কলকাতায় অফিস রয়েছে। ৮০ লক্ষ টাকা পেয়েছিলাম। যখন যেমন দরকার, কলকাতার একটা রেস্তোরাঁয় টাকা দিয়ে যেত।\nপ্র: আর কী জানালেন?\nম্যাথু: লিখেছি, দু’বছর ধরে ওরা আমার প্রতিবেদন প্রকাশ করেনি। শুধু বলে যাচ্ছিল, ওয়েট, ওয়েট, ওয়েট। তাই নারদনিউজ ডটকম খুলে নারদ-কাণ্ড প্রকাশ্যে আনি। আমাকে প্রতিবেদন প্রকাশ্যে আনতে দেয়নি বলেই তহলকা ছাড়ি। তহলকা সম্পর্কে যা বলছি, এ সবই আমার হলফনামায় রয়েছে।\nম্যাথু: আমাকে জিজ্ঞেস করেছিল, গোপন ক্যামেরা অভিযান যে করছেন, এটা কে কে জানতেন? আমি বলেছি, তহলকার মালিক জানতেন। এটা খুব ইন্টারেস্টিং না! তহলকার মালিক আবার তৃণমূল সাংসদ। যা হলফনামায় লিখেছি, তাই বলেছি। সত্য গোপন করব কী করে?\nপ্র: তাই নাকি?\nম্যাথু: হ্যাঁ। উনি যে তৃণমূল সাংসদ, প্রথমে তা জানতাম না। জানতান, উনি ঝাড়খণ্ড মুক্তি মোর্চার। স্টিং অপারেশন শেষ করার পর জানলাম, উনি তৃণমূল সাংসদ। সিবিআই ওঁকে জিজ্ঞাসাবাদ করতে পারে। উনিই তো টাকাটা দিয়েছিলেন।


টুইটারকে ছাড়িয়ে গেছে স্ন্যাপচ্যাট !!! - Your IT Solution Pertner টুইটারকে ছাড়িয়ে গেছে স্ন্যাপচ্যাট !!! - Your IT Solution Pertner\nব্লুমবার্গের দেওয়া তথ্যমতে, বিগত ডিসেম্বরে প্রতিদিন এক কোটি ১০ লাখ ব্যবহারকারী স্ন্যাপচ্যাট অ্যাপটি ব্যবহার করত। একসময় ব্যবহারকারীর দিক থেকে ফেসবুকের পরেই ছিল স্ন্যাপচ্যাটের অবস্থান। কিশোর ও তরুণদের মধ্যে খুব দ্রুত জনপ্রিয় হয়ে ওঠে স্ন্যাপচ্যাট।\nস্ন্যাপচ্যাটের প্রশংসা করে বিগত বুধবার রিকোড প্রযুক্তি সম্মেলনে টুইটারের প্রধান নির্বাহী জ্যাক ডরসি বলেন, ‘স্ন্যাপচ্যাট খুবই আধুনিক একটি অ্যাপ।’ তিনি স্বীকার করেন, টুইটার বর্তমানে অন্যান্য অ্যাপের তুলনায় পিছিয়ে রয়েছে, তবে খুব শিগগির এটা কাটিয়ে উঠতে পারবেন বলে আশা প্রকাশ করেন তিনি।


সাতক্ষীরার দেবহাটা থানায় সাহেদসহ তিনজনের নামে অস্ত্র আইনে মামলা দায়ের করেছে র‌্যাব – দৃষ্টি প্রতিদিন\nএস,এম,হাবিবুল হাসান : সাতক্ষীরার দেবহাটা থানায় করোনার নমুনা পরীক্ষা না করেই ভুয়া রিপোর্ট দেয়াসহ নানা অনিয়মের অভিযোগের মামলায় রিজেন্ট হাসপাতালের চেয়ারম্যান মোহাম্মদ সাহেদ ওরফে সাহেদ করিম,বাচ্চু মাঝি ও অজ্ঞাত নামা একজনসহ তিনজনের বিরুদ্ধে অস্ত্র আইনে মামলা দায়ের করেছে র‌্যাব।\nবুধবার(১৫ জুলাই) রাত পৌনে ১১টার দিকে সাতক্ষীরার দেবহাটা থানায় র‌্যাব-৬-এর উপ-সহকারী পরিচালক মো. নজরুল ইসলাম বাদী হয়ে মামলাটি দায়ের করে।\nদেবহাটা থানার ওসি বিপ্লব কুমার সাহা মামলার বিষয়টি নিশ্চিত করে বলেন, সাতক্ষীরা র‌্যাব-৬-এর উপ-সহকারী পরিচালক মো. নজরুল ইসলাম বাদী হয়ে মামলাটি দায়ের করেছেন। সাহেদ ছাড়াও এই মামলায় বাচ্চু মাঝি নামের একজন ও অজ্ঞাত আরও একজনকে আসামি করা হয়েছে।\nউল্লেখ্য,গতকাল বুধবার ভোর ৫টা ১০ মিনিটে র‌্যাবের গোয়েন্দা শাখার প্রধান সরোয়ার বিন কাশেমের নেতৃত্বে রিজেন্ট হাসপাতালের চেয়ারম্যান প্রতারক মো. সাহেদ ওরফে সাহেদ করিমকে অবৈধভাবে ভারতে যাবার প্রাক্কালে সাতক্ষীরার দেবহাটার শাকড়া কোমরপুর সীমান্ত থেকে অবৈধ অস্ত্রসহ বোরকা পরিহিত অবস্থায় তাকে গ্রেফতার করা হয়। জনৈক বাচ্চু দালালসহ কয়েকজন দালালের মাধ্যমে সীমান্ত নদী ইছামতি দিয়ে নৌকায় ভারতে পালিয়ে যাচ্ছিলেন তিনি।\nসিরাজগঞ্জ সদর থানায় পুলিশ কনস্টেবলের করোনা পজেটিভ\nঠাকুরগাঁওয়ে প্রথম করোনা উপসর্গ নিয়ে ১ জনের মৃত্যু\nবগুড়ার নন্দীগ্রামে পান্তা খেয়ে ৯ শ্রমিক হাসপাতালে


আইনের সীমাবদ্ধতায় রক্ষা হচ্ছে না ভোক্তার অধিকার\nনিউজজি ডেস্ক ১৪ সেপ্টেম্বর , ২০২১, ২৩:৪৬:১৪\nঢাকা: বিভিন্ন ই-কমার্স প্রতিষ্ঠানের বিরুদ্ধে হাজার কোটি টাকা আত্মসাতের অভিযোগ উঠেছে। টাকা ফিরে পেতে গ্রাহকরা অভিযোগ করছেন ভোক্তা সংরক্ষণ অধিদপ্তরে। কিছু অভিযোগের সমাধান হচ্ছে ভোক্তা ও বিক্রেতা প্রতিষ্ঠানের উপস্থিতির মাধ্যমে। ভোক্তার অভিযোগ সত্য প্রমান হলে অভিযুক্ত প্রতিষ্ঠানকে জরিমানা আরোপ করা হচ্ছে। কিন্তু তারপরও থামছে না প্রতিষ্ঠানগুলোর ক্রেতা ঠকানোর প্রতারনা। কারণ আইনে অভিযুক্ত প্রতিষ্ঠানকে যে শাস্তির কথা বলা হয়েছে। তা প্রয়োজনের তুলনায় কম।\nভোক্তা সংরক্ষণ অধিদপ্তরের সূত্রে জানা যায়, ভোক্তা অধিকার আইন অনুযায়ী একজন ভোক্তার পক্ষে অধিদপ্তর অভিযুক্ত কোন প্রতিষ্ঠানের বিরুদ্ধে সর্বোচ্চ শাস্তি ২ লাখ টাকা জরিমানা করতে পারে। এই ২ লাখ টাকা জরিমানা করলে অভিযোগকারী পাবে ৫০ হাজার টাকা। তাহলে যে ভোক্তার ১০ লাখ বা ২০ লাখ টাকার অভিযোগ রয়েছে তার ক্ষেত্রে কাঙ্ক্ষিত জরিমানা হয় না। এছাড়া ভোক্তা সংরক্ষণ অধিদপ্তরের আইন অনুযায়ী অভিযুক্ত প্রতিষ্ঠান বন্ধ করে দিতে পারে। সংশ্লিষ্টরা মনে করছেন আইনের সংকীর্ণ সীমানা প্রাচীরের জন্য সব প্রতারণার কাঙ্ক্ষিত বিচার সম্ভব হচ্ছে।\nভোক্তা সংরক্ষণ অধিদপ্তরের মহাপরিচালক বাবলু কুমার সাহা বলেন, আমাদের সীমাবদ্ধতা আছে। প্রতিটি আইনের একটা সীমানাপ্রাচীর আছে। আমাদের আইনে আছে—এ ধরনের ঘটনায় সর্বোচ্চ শাস্তি ২ লাখ টাকা জরিমানা। আরেকটা কাজ আমরা করতে পারি, সেটা হলো যারা এগুলো করছে, তাদের প্রতিষ্ঠান বন্ধ করে দেওয়া। আমাদের আইনে এতটুকুই আছে। ভোক্তাদের উদ্দেশে আমার কথা হলো, দেশে প্রচলিত আরও অনেক বড় বড় আইন আছে। আপনারা দয়া করে ই-কমার্স প্ল্যাটফর্মগুলো দেখে বুঝে-শুনে তারপর ওদের থেকে পণ্য অর্ডার করুন।\nসূত্র জানায়, এখন এই আইনটা সময়োপযোগী করার প্রক্রিয়া চলছে। আইনটা একবার ক্যাবিনেটে গেছে। ক্যাবিনেট তাদের পর্যবেক্ষণ দেওয়ার পর সেটা বাণিজ্য মন্ত্রণালয়ে পাঠিয়েছে। বাণিজ্য মন্ত্রণালয় এটা দেখে আবার ক্যাবিনেটে পাঠাবে।\nতবে ভোক্তা সংরক্ষণ অধিদপ্তরের কাজ আরও বেগবান না হওয়ার জন্য জনবল কাঠামো সংকটও দায়ী বলে মনে করছেন সংশ্লিষ্টরা। তারা বলেন, সারা বাংলাদেশে আমাদের লোকবল মাত্র ২৪০ জন। কর্মকর্তা আছেন ৮৫ জন। ৮৫ জন কর্মকর্তা দিয়ে ১৮ কোটি মানুষকে সেবা দেওয়া কঠিন।\nবাবলু কুমার সাহা বলেন, অর্ধেক দামে পণ্য দেওয়ার নামে ক্রেতাদের কাছ থেকে টাকা নিয়েছে। যে পণ্যগুলোর তারা উৎপাদক না, সেটা কীভাবে তারা অর্ধেক মূল্যে দেবে, এ বিষয়টা ক্রেতার উচিত ভেবে দেখে তারপর টাকাটা দেওয়া। মানুষ ২০ লাখ, ৫০ লাখ, কেউ আবার ১ কোটি টাকা দিয়েছে। এরা কি ভোক্তা, নাকি ব্যবসায়ী? একটা মানুষের কয়টা মোটরসাইকেল দরকার? আমি দেখলাম, যাঁরা অভিযোগ করছেন, ৯৯ শতাংশেরই মোটরসাইকেল অর্ডার করা। যুবক, ডেসটিনির ঘটনা আমাদের জানা। ইতিহাস থেকে তো মানুষ শিক্ষা নেয়। তাহলে আমরা কেন শিক্ষা নিচ্ছি না?\nবাংলাদেশকে ২৫ কোটি ডলার ঋণ সহায়তা অনুমোদন দিলো এডিবি\nইভ্যালি: পঞ্জি মডেলে পরিচালিত ব্যবসাটি যে কারণে ব্যর্থ হলো


sedition law,Supreme Court’s fresh directive is important:সুপ্রিম নির্দেশে রাষ্ট্রদ্রোহ আইনে তালা, একই পদক্ষেপ দাবি ইউএপিএ-তেও, মোড় ঘুরছে বিচার-ব্যবস্থা? | Indian Express Bangla\nsedition law explained origin history legal challenge supreme court\nExplained: সুপ্রিম নির্দেশে রাষ্ট্রদ্রোহ আইনে তালা, একই পদক্ষেপ দাবি ইউএপিএ-তেও, মোড় ঘুরছে বিচার-ব্যবস্থার?\nপ্রধান বিচারপতি রামানা বলেছেন, ‘ ১২৪-এ ধারার যে কঠোরতা তা এই সময়ের সঙ্গে মানানসই নয়\nUpdated: May 13, 2022 10:31:09 am\nসুপ্রিম নির্দেশে রাষ্ট্রদ্রোহ আইনে তালা, একই পদক্ষেপ দাবি ইউএপিএ-তেও, মোড় ঘুরছে বিচার-ব্যবস্থা?\nবহু মানবাধিকার কর্মীকে স্বস্তি দিয়ে রাষ্ট্রদ্রোহ আইন স্থগিত করে দিয়েছে সুপ্রিম কোর্ট। এই আইনের অপপ্রয়োগ হচ্ছে, যে কথা এত দিন বহু জন বলেছেন এবং বলে যাচ্ছিলেন, তাই বলেছে শীর্ষ আদালত। ঔপনিবেশিক এই আইনটি পুনর্বিবেচনা করবে কেন্দ্র, তত দিন পর্যন্ত এই আইনে কোনও মামলা করা যাবে না।\nকেন্দ্রীয় সরকার এ ব্যাপারে রাজ্যগুলিকে নির্দেশ দেবে বলেও আশা প্রকাশ করেছেন প্রধান বিচারপতি এন ভি রামানা। রাষ্ট্রদ্রোহ আইনকে ঠান্ডা ঘরে আপাতত ঢুকিয়ে দেওয়ার পর, আর একটি বিতর্কিত আইন, ইউএপিএ নিয়েও একই দাবি উঠেছে। ইউএপিএ, আনলফুল অ্যাক্টিভিটি প্রিভেনশন অ্যাক্ট।\nবেআইনি কার্যকলাপ প্রতিরোধ আইন। মানবাধিকার কর্মীদের অনেকেই যে আইনকেও ড্র্যাকোনিয়ান বলে কাঠগড়ায় তুলে থাকেন। ড্র্যাকোনিয়ান, খ্রিস্টপূর্ব সপ্তম শতকে এথেন্সের এক আইন প্রণেতা, নাম– ড্র্যাকো, তাঁর লিখিত আইনকে বলে। ড্র্যাকো নাকি বেশির ভাগ অপরাধের জন্য মৃত্যুদণ্ড ধার্য করেছিলেন।\nযাই হোক, এখন ইউএপিএ-র জন্য একই ব্যবস্থা নেওয়ার দাবি জোরাল হচ্ছে। প্রধান বিচারপতি এন ভি রামানা অবসর নেবেন এ বছরের ২৬ অগস্ট। তার আগে এমন কোনও নির্দেশ তিনি দেন কিনা, সেই জল্পনা শুরু হয়ে গিয়েছে ইতিমধ্যে। তবে, প্রধান বিচারপতি রামানা রাষ্ট্রদ্রোহ আইন স্থগিত করার যে নির্দেশ দিয়েছেন, তাতে এ দেশের বিচারব্যবস্থার ইতিহাসে তিনি স্মরণীয় হয়ে গেলেন সে ব্যাপারে সংশয় নেই।\nরাষ্ট্রদ্রোহ আইন স্থগিত করে সুপ্রিম কোর্ট যেন এক ঝলক বাতাস বইয়ে দিয়েছে। বলছেন অনেকেই। চার দিকে ধন্য ধন্য পড়ে গিয়েছে। প্রধান বিচারপতি রামানা বলেছেন, ‘ ১২৪-এ ধারার যে কঠোরতা তা এই সময়ের সঙ্গে মানানসই নয়। কারণ এটি তৈরি হয়েছে উপনিবেশিক কালে। ফলে নাগরিকের স্বাধীনতা এবং রাষ্ট্রের সার্বভৌমত্বের মধ্যে কেন্দ্রীয় সরকারকে ভারসাম্য আনতে হবে।\nকাজটা কিন্তু কঠিন।’ এর ফলে এখন কেন্দ্রীয় সরকার বড়সড় এক চ্যালেঞ্জের সামনে। তাদেরকেই খুঁজে বার করতে হবে মধ্যবর্তী কঠিন সেই রাস্তা, যাতে সাপ মরে আবার লাঠিও না ভাঙে। তার পর এই পথে ইউএপিএ নিয়ে কী হবে, তাও কেউ বলতে পারে না। এটা নিশ্চিত যে, ইউএপিএ নিয়ে মামলাগুলিতে রাষ্ট্রদ্রোহ আইনের এই স্থগিতাদেশের প্রসঙ্গ তুলে ধরে জোর সওয়াল চলবে। তাতে সরকারি আইনজীবীদের ব্যাকফুটেও যেতে হতে পারে।\nআরও পড়ুন: বৈবাহিক ধর্ষণের আইন কী? দিল্লি হাইকোর্টের রায়ে শোরগোল কেন?\nশীর্ষ আদালত বলেছে, ভারতীয় দণ্ডবিধির ওই ১২৪-এ ধারায় অভিযুক্তরা সংশ্লিষ্ট আদালতে জামিনের জন্য আবেদন করতে পারবেন। সেই সব আর্জি বিবেচনা করে পদক্ষেপ করার জন্য অনুরোধও জানিয়েছে সুপ্রিম কোর্ট। যেহেতু যত দিন রাষ্ট্রদ্রোহ আইনের পুনর্বিবেচনার ফল বেরোয়, তত দিন এই সব মামলায় কোনও রায় দেওয়া যাবে না, ফলে সেই নিরিখে আর্জিগুলিকে ভেবে দেখার কথা বলা হয়েছে।\nএখানে বলতে হবে একটি মামলার কথা।\nসেটি ১৯৬২ সালের। কেদারনাথ সিং বনাম ভারত সরকার মামলা। যেখানে ১২৪-এ ধারা-টিতে নতুন করে সিলমোহর পড়েছিল। বলা হয়, যদি কোনও বক্তব্য শান্তিশৃঙ্খলাকে ব্যাহত করে, তা হলে সেই ব্যক্তব্য রাষ্ট্রদ্রোহের সামিল। ফ্রি স্পিচ, বা মত প্রকাশের অধিকার বা বাক স্বাধীনতার সঙ্গে এই আইনের সম্পর্ক কী হবে, এই বিষয়টি জরুরি এখন। কেদারনাথ বনাম ভারত সরকার মামলার রায়ের বিচার করতে হবে সুপ্রিম কোর্টকে। তাদের সাত সদস্যের বেঞ্চকে।\nSedition Lawsupreme court\nWeb Title: Sedition law explained origin history legal challenge supreme court\nExplained: বৈবাহিক ধর্ষণের আইন কী? দিল্লি হাইকোর্টের রায়ে শোরগোল কেন?


আসামে বাঙালি বিতাড়নের মুষল পর্ব | Wiki Bangla নিউজ ম্যাগাজিন -a Archive of Bangla Article\nযাঁরা ইতিহাস ও ভূগোলের বিষম সম্পর্ক নিয়ে সচরাচর মাথা ঘামান না, তাঁদের জন্য এ তথ্য জানাচ্ছি, ভারতের উত্তর-পূর্বের সবচেয়ে বড় রাজ্য আসামে যাঁরা থাকেন, তাঁরা সবাই অসমিয়া নন। না, তা আদপেই নয়। এখানে অসমিয়াদের সঙ্গে আছে প্রচুর বাঙালি, হিন্দিভাষী, বড় জনগোষ্ঠী, ডিমাসা-কার্বি-মিশিং-আহোম-মৈতৈ-মণিপুরি-বিষ্ণুপ্রিয়া মণিপুরি-মারা প্রভৃতি ক্ষুদ্র জনসমাজ। এদের সবাইকে সহাবস্থানের পাঠ দেওয়ার বদলে দেশভাগ, অর্থাৎ স্বাধীনতার সময় থেকে আধিপত্যবাদী অসমিয়া রাজনৈতিক সমাজ বেপরোয়াভাবে অসমিয়াকরণের নীতি অনুসরণ করেছে। এ পরিপ্রেক্ষিত আগে বুঝে না নিলে ২০১৭-এর বর্ষশেষের মধ্যরাতে আসামের বাঙালির (বিশেষভাবে দক্ষিণ আসামের বাঙালির প্রধান বরাক উপত্যকার মানুষের) সার্বিক বিপন্নতার থই পাওয়া যাবে না। নতুন বছর ২০১৮ থেকে পিছিয়ে যাচ্ছি ১৪৪ বছর, অর্থাৎ ১৮৭৪ সালে। সে বছর বেঙ্গল প্রেসিডেন্সি থেকে পূর্ব প্রান্তিক বঙ্গছাড় জেলা (আজকের বরাক উপত্যকা), সংলগ্ন সিলেট এবং উত্তরের রংপুর জেলার গোয়ালপাড়া মহকুমাকে ছেঁটে নিয়ে ব্রিটিশ জুড়ে দিয়েছিল আসামে। নইলে ওই রাজ্যের রাজস্ব আদায় হচ্ছিল না। আমাদের সর্বনাশের শুরু নিঃশব্দ সেই বঙ্গভঙ্গে। তারপর ১৯০৫ ও ১৯১১ এল এবং গেল। বঙ্গভঙ্গ রদ হওয়ার সময় কিন্তু বেঙ্গল প্রেসিডেন্সির কোনো চক্ষুষ্মান নেতা এই তিন নির্বাসিত জেলার কথা একবারও মনে করলেন না।\nতারপর সাম্প্রদায়িকতার বিষক্রিয়ার অবিভাজ্য বাঙালিসত্তা দ্বিখণ্ডিত হলো। ভয়ানক আত্মবিস্মৃতিতে সবাই ভুলে গেল ভাষাচার্য সুনীতিকুমার, মহাপণ্ডিত শহীদুল্লাহ্, বিদগ্ধ গবেষক নীহাররঞ্জন এবং রবীন্দ্রনাথ-নজরুলের পাঠ। দেশভাগ-দেশত্যাগের ট্র্যাজেডিতে বহু প্রজন্মের আশ্রয়চ্যুত বাঙালি আশ্রয় নিল তৎকালীন কাছাড়ে, পশ্চিমবঙ্গে, ত্রিপুরায়। কাছাড়ের বাঙালিরা ভাষার জন্য আন্দোলন করলেন। ১৯৬১ সালের ১৯ মে ১০ জন তরুণ ও ১ জন তরুণী শহীদ হলেন মাতৃভাষার অধিকার রক্ষায়। এরপর ১৯৭২ সালের ১৭ আগস্ট একজন এবং ১৯৮৬ সালের ২১ জুলাই দুজন মাতৃভাষার জন্য আত্মদান করেন। পাশাপাশি তখন আসাম সরকারের প্রথম মুখ্যমন্ত্রী প্রচার করছিলেন, ‘আসাম শুধু অসমিয়ার।’ বাঙালিদের চিরশত্রু হিসেবে ধার্য করে আসামকে বাঙালিশূন্য করার জন্য বারবার সরকারি প্রশ্রয়ে দাঙ্গা বাধানো হয়েছে। ১৯৪৮ সালের মে মাসে গুয়াহাটি শহরের দাঙ্গায় বহু বাঙালি সর্বস্বান্ত হয়েছে। সেই শুরু। ১৯৬০ সালে দাঙ্গা গণহত্যার রূপ নিয়েছিল। হাজার হাজার মানুষ আশ্রয় নিয়েছে কাছাড়ে, উত্তরবঙ্গে। ১৯৮৩ সালে নেলি ও গোহপুরের বীভৎস গণহত্যা আন্তর্জাতিক স্তরে নিন্দিত হয়েছিল। পর্যায়ে পর্যায়ে বঙ্গালখেদা-বিদেশিখেদার উন্মাদ আয়োজনে বিষাক্ত হয়েছে আসামের পরিমণ্ডল। কফিনে শেষ পেরেকটি ঠুকেছেন তৎকালীন প্রধানমন্ত্রী রাজীব গান্ধী আসাম চুক্তি করে। ধাপে ধাপে উগ্র অসমিয়া আধিপত্যবাদী শক্তি বাংলা মাধ্যম স্কুলগুলো বন্ধ করেছে, বাঙালি ছেলেমেয়েদের চাকরি থেকে বঞ্চিত করেছে, সরকারি আধিকারিকদের মধ্যে বাঙালির উপস্থিতি শূন্যের কোঠায় নিয়ে এসেছে। সবচেয়ে বড় কথা, সংঘবদ্ধভাবে ভুল তথ্য ও মিথ্যা যুক্তি দিয়ে বহির্ভারতের গণমাধ্যম, রাজনৈতিক দল, আমলাতন্ত্র, আমজনতাকে বোঝাতে সক্ষম হয়েছে; আসাম বাঙালিরা (থুড়ি বাংলাদেশিরা) দখল করে ফেলছে। অথচ সত্য পুরো বিপরীত। বাঙালি জাতির প্রতি বদ্ধমূল ঘৃণা ও বিদ্বেষকে গত তিন বছরে উসকে দিয়েছে ধর্মীয় সাম্প্রদায়িক শক্তির উত্থান। তাই বাঙালির শত্রু ঘরে ও বাইরে। একদিকে ধর্মীয় সাম্প্রদায়িকতার বিষে যুক্তিহীনভাবে বিভাজিত হিন্দু বাঙালি ও মুসলমান বাঙালি। এবং সেই বিভাজনের শক্তিতে বলীয়ান বাঙালিবিদ্বেষী অসমিয়া আধিপত্যবাদের সন্ত্রাস। সুপ্রিম কোর্টের তত্ত্বাবধানে যে নাগরিকপঞ্জির খসড়া প্রকাশিত হলো বর্ষশেষের মধ্যরাতে, তাতে এই কলাম লেখক সপরিবার অনুপস্থিত। অথচ আমার বাবা তারাপদ ভট্টাচার্য স্বাধীনতাসংগ্রামী, ভারত সরকারের তাম্রপত্র প্রাপক এবং তিরিশের দশক থেকে শিলচরের বাসিন্দা। এমনকি ১৯৬২ সালে তিনি আসাম বিধানসভায় নির্বাচিতও হয়েছিলেন। আর আমিও গুয়াহাটি বিশ্ববিদ্যালয় থেকে তিনটি বিষয়ে এমএতে প্রথম হয়েছি। ২০০৭ থেকে ২০১২ অবধি আসাম কেন্দ্রীয় বিশ্ববিদ্যালয়ের উপাচার্যও ছিলাম। আমার নিয়োগকর্তা স্বয়ং ভারতের মহামান্য রাষ্ট্রপতি।\nতাহলে আমি এবং আমার পরিবারের সব সদস্য নাগরিক নই কেন? বাঙালি বলে? কেন, বাঙালিমাত্রই কেন ‘বাংলাদেশি’ উগ্র অসমিয়া আধিপত্যবাদীদের কাছে? বাংলাদেশি শব্দটা কি গালাগাল? যদি তা-ই হবে, রাষ্ট্রীয় স্তরে ভারত ও বাংলাদেশ ভালো বন্ধু হয় কেন? এই যদি হয় রাজ্যশাসকের মনোভাব, তাহলে ঢাকা ও গুয়াহাটির মধ্যে বিমান চলাচল বা যানবাহন চলাচলের কথা ভাবা হয় কেন? শুধু আমি নই, এখানকার দৈনিক সাময়িক প্রসঙ্গ পত্রিকার স্বত্বাধিকারী তৈমুর রাজা চৌধুরীর নামও (যিনি বরাক উপত্যকা বঙ্গ সাহিত্য ও সংস্কৃতি সম্মেলনের কাছাড় জেলা কমিটির সভাপতিও) খসড়াপঞ্জিতে নেই। নেই শিলচর মেডিকেল কলেজের সাবেক অধ্যক্ষ দেবিদাস দত্ত, বিখ্যাত লেখক ও সংস্কৃতিকর্মী সঞ্জীব দেবলস্কর (যাঁর পরিবার ১৫০ বছর ধরে এখানে রয়েছে), বিখ্যাত চিকিৎসক ধ্রুবজ্যোতি পাল, অর্থনীতির সাবেক অধ্যাপক বিভাস চৌধুরীদের নামও। কত নাম লিখব? নাগরিকপঞ্জির নামে প্রহসন হয়েছে, যার একমাত্র উদ্দেশ্য অসমিয়া আগ্রাসনবাদীদের সাত দশক ব্যাপ্ত চক্রান্ত সফল করা। এ জন্য পাসপোর্ট প্যানকার্ডসহ সব সরকারি নথিপত্র পরীক্ষার জন্য নিয়ে গেছে এবং তাদের অগস্ত্যযাত্রা হয়েছে। কেন বাঙালিদের এত উৎকণ্ঠা ও আতঙ্কের মধ্যে ঠেলে দেওয়া হলো? এ কি তবে প্রভুশক্তির মর্ষকামী আকাঙ্ক্ষা। ভেবে কূলকিনারা পাচ্ছি না। ভারতের সংবিধানে বাংলা ভাষা শুধু স্বীকৃতই নয়, এ আমাদের জাতীয় সংগীতের ভাষা। এ ভাষায় কথা বলি আমরা। এই অপরাধে কেন আমাদের রোহিঙ্গার মতো ভাসমান জনগোষ্ঠী করে দেওয়ার চেষ্টা হচ্ছে? ভাবিনি এমন মুহূর্তও আসবে জীবনে। দুঃস্বপ্নের এই প্রহরে তবু রয়েছি অরুণোদয়ের ভরসায়। মানবতাবোধ অবশিষ্ট আছে কোথাও, এই প্রত্যাশায় নিজেকেই বলছি, ‘এখনই অন্ধ, বন্ধ করো না পাখা!’ তপোধীর ভট্টাচার্য: শিক্ষাবিদ। আসাম কেন্দ্রীয় বিশ্ববিদ্যালয়ের সাবেক উপাচার্য।


গণপরিবহনের চাকা ঘুরলেই ষোলকলা পূর্ণ!\nপ্রকাশিত: ০৫:১৬ পিএম, ০৭ মে ২০২০\nসারাদেশে করোনা সংক্রমণ দেখা দিলেও সর্বোচ্চ ঝুঁকিতে রয়েছে রাজধানী ঢাকা। বৃহস্পতিবার (৭ মে) পর্যন্ত করোনাভাইরাসে আক্রান্ত মোট রোগীর সংখ্যা দাঁড়িয়েছে ১২ হাজার ৪২৫ জন। গতকাল বুধবার (৬ মে) পর্যন্ত আক্রান্তের সংখ্যা ছিল ১১ হাজার ৭১৯ জন। এ সময় পর্যন্ত মৃতের সংখ্যা ছিল মোট ১৮৬ জন।\nশুধুমাত্র রাজধানী ঢাকাতেই মোট আক্রান্তের সংখ্যা পাঁচ হাজার ৬৭৪ জন। আর মৃত্যু ১০০ জন। অর্থাৎ অর্ধেকের বেশি মৃত্যু রাজধানীতে।\nএমন পরিস্থিতিতে রাজধানীর রাস্তাঘাটে বের হলে বিন্দুমাত্র বোঝার উপায় নেই যে, নগরবাসী করোনাভাইরাসের উচ্চ সংক্রমণ ঝুঁকিতে রয়েছেন। পাড়া-মহল্লার অলিগলি থেকে শুরু করে রাজপথে অসংখ্য মানুষ অবাধে ঘোরাফেরা করছেন। অসংখ্য বড় বড় লরি, ট্রাক, মাইক্রোবাস, প্রাইভেটকার, মোটরসাইকেল, ব্যাটারিচালিত ও পায়ে চালিত রিকশা চলছে। কোথাও কোথাও যানজটেরও সৃষ্টি হচ্ছে!\nবৃহস্পতিবার সরেজমিন রাজধানীর বিভিন্ন সড়ক ঘুরে দেখা যায়, দিনদিন রাস্তাঘাটে মানুষ ও যানবাহনের সংখ্যা ক্রমান্বয়ে বাড়ছে। সংক্রমণের ঝুঁকি এড়াতে কয়েকদিন আগে নগরবাসীকে নিজ নিজ বাসায় থাকতে বাধ্য করতে আইনশৃঙ্খলা রক্ষাকারী বাহিনী ও সেনা সদস্যদের টহল থাকলেও এখন তা নেই। মাঝেমধ্যে চোখে পড়লেও যেন সাক্ষী গোপাল অবস্থা। রাস্তায় নামমাত্র টহল দিচ্ছেন তারা।\nএদিকে, জীবন ও জীবিকার তাগিদে সরকার নগরবাসীকে ঘরের বাইরে বের হওয়ার সুযোগ দিলেও এর ফলে করোনারোগীর সংখ্যা আশংকাজনকভাবে বৃদ্ধি পেতে পারে। এমন শঙ্কা প্রকাশ করেছেন রোগতত্ত্ববিদ ও স্বাস্থ্য বিশেষজ্ঞরা।\nএদিন দুপুরে আজিমপুর বাসস্ট্যান্ডের সামনে কথা হয় আজিমপুরের বাসিন্দা আফজাল হোসেনের সঙ্গে। মানুষ ও অসংখ্য যানবাহনের অবাধ চলাচল দেখে তিনি বলেন, ‘এখন শুধু গণপরিবহনের চলাচলটাই বাকি। স্বাস্থ্যবিধি মেনে এটিও চালু করে দিলে ষোলকলা পূর্ণ হয়।’\nসরকারের নতুন ঘোষণা অনুযায়ী আগামী ১০ মে থেকে খুলছে মার্কেট ও শপিংমলগুলো। ঈদ সামনে, তাই কেনাকাটার সুযোগ দিতে এমন উদ্যোগ নেয়া হলেও মেনে চলতে হবে স্বাস্থ্যবিধি। যদিও সরকারের এমন ঘোষণার সঙ্গে সহমত প্রকাশ করেনি বসুন্ধরা সিটি, যমুনা ফিউচার পার্ক, নিউ মার্কেটের মতো শপিংমল ও মার্কেট কর্তৃপক্ষ। তারা ইতোমধ্যে জানিয়ে দিয়েছেন, ঈদের আগে মার্কেট খুলবেন না। তবে কিছু কিছু মার্কেট খোলা থাকবে বলে শোনা যাচ্ছে। সেগুলো খুললে করোনা পরিস্থিতি কোন পর্যায়ে গিয়ে দাঁড়াবে, সেটাই এখন দেখার বিষয়।


পর্যটক আকৃষ্ট করতে সুন্দরবনে হবে ইকো-ট্যুরিজম কেন্দ্র\nপ্রকাশিত: ১৫:৪৬, ২৭ সেপ্টেম্বর ২০২১\nসুন্দরবন পৃথিবীর সবচেয়ে বড় ম্যানগ্রোভ বন। তাই পৃথিবীর অনেক পর্যটকের প্রধান আকর্ষণের জায়গা এই সুন্দরবন। সুন্দরবনকে পর্যটকদের কাছে আরো আকর্ষণীয় করে তুলতে এবং এখানকার সুযোগ-সুবিধা বৃদ্ধি করতে প্রায় ২৮ কোটি টাকা ব্যয়ে তৈরি করা হবে সুন্দরবন ইকো-ট্যুরিজম কেন্দ্র। একইসংগে সুন্দরবনের ওপর নির্ভরশীল জনগোষ্ঠীর আর্থ-সামাজিক উন্নয়নের মাধ্যমে বনজ সম্পদের ওপর নির্ভরশীলতা কমাতে কাজ করা হবে।\nপ্রধান বন সংরক্ষক মো. আমীর হোসাইন চৌধুরী এ তথ্য নিশ্চিত করে জানান, প্রকল্পের অন্যতম উদ্দেশ্য সুন্দরবনে পরিবেশবান্ধব পর্যটন সুবিধা সম্প্রসারণের মাধ্যমে প্রতিবেশ সুরক্ষা এবং স্থানীয় জনগোষ্ঠীর মধ্যে ব্যাপক সচেতনতা সৃষ্টি করা। এজন্য সাড়ে ৬ হাজার বর্গমিটারের একটি আরসিসি ফুট ট্রেইল, একটি ইন্টারপ্রিটেশন ও ইনফরমেশন সেন্টার, সাতটি স্যুভেনির শপ নির্মাণ করা হবে।\nতিনি আরও জানান, বন কর্মকর্তা, কর্মচারী, ইকো-ট্যুর অপারেটর, গাইড কো ম্যানেজমেন্ট কমিটির ৬০০ সদস্যকে প্রশিক্ষণ দেওয়া হবে এবং স্থানীয়দের সচেতনতা বৃদ্ধির পাশাপাশি স্কুল, কলেজের শিক্ষার্থীদের সচেতনতা বৃদ্ধি করতে বিলি করা হবে লিফলেট।\nবনবিভাগ সূত্র জানায়, চলতি সময় থেকে জুন ২০২২ মেয়াদে সুন্দরবনকে ঘিরে এ বিশাল কর্মযজ্ঞ হাতে নিতে যাচ্ছে বন অধিদফতর। নতুন এই প্রকল্পের আওতায় সাতটি ফাইবার বডি ট্রলার, তিনটি পন্টুন ও গ্যাংওয়ে, তিন কিলোমিটার আরসিসি সড়ক, ছয়টি পাবলিক টয়লেট, সাড়ে ৮ হাজার ঘনমিটার পুকুর খনন, একটি সেডশহ প্রদর্শনী ম্যাপ, ৩০টি আরসিসি বেঞ্চ নির্মাণ করা হবে। পাঁচটি গাইড ম্যাপ, ২০টি ডাস্টবিন ও পর্যটকদের জন্য ১০টি পথ নির্দেশনা তৈরি করা হবে। প্রকল্পটি সুন্দরবনের পশ্চিম ও সুন্দরবন পূর্ব বন বিভাগে বাস্তবায়িত হবে।\nবনবিভাগের সিএফ (বন সংরক্ষক) মিহির কুমার দে বলেন, বর্তমানে সুন্দরবনে ইক্যোট্যুরিজম কেন্দ্র হিসেবে করমজল, হাড়বাড়িয়া, কটকা, কচিখালী, দুবলারচর, হিরণপয়েন্ট, কলাগাছিয়া রয়েছে। ইকোট্যুরিজম কেন্দ্র সম্প্রসারণের জন্য সুন্দরবন পূর্ব বন বিভাগে আন্দারমানিক ও শরণখোলা এবং সুন্দরবন পশ্চিম বন বিভাগে শেখেরটেক মন্দির রয়েছে। এছাড়া সুতারখালী এলাকার কৈলাশগঞ্জ ও কলাবগী এলাকা নির্ধারণ করা হয়েছে। নতুন চারটিসহ মোট ১১টি ইকোট্যুরিজম কেন্দ্র ব্যবস্থাপনা কমিটির আওতাভূক্ত। ব্যবস্থাপনা কমিটির আওতায় ৩৪ হাজার গ্রাম সংরক্ষণ দলের সদস্য রয়েছে। কমিটিকে সম্পৃক্ত করে ইকোট্যুরিজম কেন্দ্র সম্প্রসারণ ও উন্নয়নের মাধ্যমে বনের ওপর নির্ভরশীলতা কমানো হবে।\nএ বিষয়ে প্রধান বন সংরক্ষক মো. আমীর হোসাইন চৌধুরী বলেন, সুন্দরবনের সম্পদের ওপর চাপ কমানো ও স্থানীয় কর্মসংস্থান সৃষ্টির লক্ষ্যেই প্রকল্পটি হাতে নেওয়া হচ্ছে। পর্যটনের বিকাশ হলে স্থানীয়রা ঝুঁকিপূর্ণ পেশা ছেড়ে দেবে। ফলে সুন্দরবনের ওপর নেতিবাচক চাপও কমবে। পর্যটকদের সুযোগ সুবিধা বাড়ানো হবে। পর্যবেক্ষণ টাওয়ার করা হবে। প্রতিবেশ, পরিবেশ ঠিক রেখে ঝুলন্ত ব্রিজসহ অন্য অবকাঠামোও গড়ে তোলা হবে।\nসুন্দরবন বিভাগের করমজল পর্যটন স্পটের ওসি হাওলাদার আজাদ কবির বলেন, পৃথিবীর অনেক উন্নত দেশ আছে তাদের আয়ের একমাত্র আয়ের উৎস পর্যটন খাত। আমাদের পর্যটন খাতে বড় বিনিয়োগ করা যায় তাহলে যেমন কর্মসংস্থান বৃদ্ধি তেমনি অর্থনৈতিকভাবে সমৃদ্ধশালী হবো।\nসুন্দরবনে পর্যটক বাড়াতে নতুন উদ্যোগকে স্বাগত জানান সুন্দরবন ট্যুরস লাইভের সত্বাধিকারী গোলাম রহমান বিটু। বলেন, এটি করা খুবই প্রয়োজন। তাহলে পর্যটন খাত থেকে সরকার বড় রাজস্ব পাবে বলে মনে করেন তিনি।


উত্তম চরিত্র – আইএসসিএ লাইব্রেরি\nহযরত আবু দারদা রা. হতে বর্নিত, নবী করীম সা. বলেছেন, কিয়ামতের দিন মুমিন বান্দার দাঁড়িপাল্লায় উত্তম চরিত্র অপেক্ষা অধিক ভারী জিনিস আর কিছুই হবে না। আর যে ব্যক্তি বেহুদা, অশ্লীল ও নিকৃষ্ট ধরনের কথাবার্তা বলে, আল্লাহ তাআলা তাকে মোটেই পছন্দ করেন না। (তিরমিজি)\nবর্ণনাকারীর (রাবি) পরিচয় :\nরাসূল সা. এর বিশিষ্ট সাহাবী আবু দারদা রা.। তার প্রকৃত নাম আমির বা উয়াইমির। তিনি মদিনার বিখ্যাত খাযরাজ গোত্রের, বানু হারিস, শাখার সন্তান। তার পিতার নাম হলো যায়েদ। তিনি ছিলেনরাসূল সা: এর সমবয়সী। তিনি ছিলেন আরবের অন্যতম শ্রেষ্ঠ জ্ঞানী, বিচারক ও অশ্বারোহী। তিনি ৩২হিজরিতে দামেস্কে ইন্তেকাল করেন। তিনি ১১৯টি হাদিস বর্ননা করেছেন।\nপ্রিয়নবী সা. ঈমানের পর নৈতিক চরিত্রের ব্যাপারে সর্বাধিক গুরুত্বারোপ করেছেন। নৈতিক চরিত্র ছাড়া ঈমান মূল্যহীন। ইসলামের দৃষ্টিতে সর্বোপরি ঐ ব্যক্তি উত্তম যার চরিত্র সর্বোত্তম।\nরাসূল করিম সা. এর আগমনের উদ্দেশ্যের অন্যতম একটিহলো ‘তাজকিয়াতুন নাস’।\nরাসূল সা. তার আগমের উদ্দেশ্য সম্পর্কে বলেন, “উত্তম নৈতিক চরিত্রের পরিপূর্ণতার জন্যই আমি প্রেরিত হয়েছি” (বায়হাকি, মুসনাদে বাযযার)\nআল্লাহ তায়ালা নিজেই বলেছেন, “হে নবী নিশ্চয় আপনি মহান ও উন্নত চরিত্রের ওপরে অধিষ্ঠিত।” (সূরা আল ক্বালাম, আয়াত-৪)\n“অবশ্যই রাসূল সা. এর মধ্যে রয়েছে তোমাদের জন্য উত্তম আদর্শ।” (সূরা আল আহজাব, আয়াত২১)\nঅতএব যার ঈমান যত বেশি, তার চরিত্রও তত উন্নত হবে এবং যার চরিত্র উন্নত, মনে করতে হবে যে, সে একজন ‘মুমিনে কামেল’ তথা পূর্নাঙ্গ ঈমানদার ব্যক্তি। ঈমানদার ব্যক্তি মাত্রই দুনিয়ায় অতি উত্তম চরিত্রবান হবে। কেননা ঈমান ও উত্তম নৈতিক চরিত্রের মধ্যে গভীর সম্পর্ক নিহিত। (www.iscalibrary.com)\nউক্ত হাদিসে মন্দ ও খারাপ চরিত্রের একটি বিশেষ গুরুতর দিক দৃষ্টান্ত হিসেবে উল্লেখ করা হয়েছে। তা হচ্ছে, অশ্লীল কথা বলা এবং বেহুদা, বাজে ও নীচ-হীন কথাবার্তা বলা। কথা মানুষের মনোভাব ও চিন্তাধারার বাহন। মানুষের অন্তরের ভাবধারাও অভ্যন্তরীণ প্রকৃতরুপের প্রকাশ ঘটে মুখের ভাষায়। এ জন্য রাসূল সা. মানবিক চরিত্র উন্নয়নের জন্য সবরকমের অশ্লীল কথাবার্তা পরিত্যাগ করার আহ্বান জানিয়েছেন। রাসূল সা. ঘোষনা করেছেন যে, যারা এ জাতীয় চরিত্রের অধিকারী আল্লাহ তায়ালা তাদেরকে একবিন্দু ভালোবাসেন না। সাথে সাথে তাদের প্রতি মহান রবের অপরিসীম ক্রোধ ও অসন্তুষ্টি পতিত হয়। যাদের প্রতি মহান আল্লাহর ক্রোধ থাকে তাদের ভবিষ্যৎ কখনো কল্যানণময় হতে পারে না। এ ছাড়াও তাদের অসৎ চরিত্র বিচারের পাল্লাকে হালকা করে দেবে যা তাদের জন্য অত্যন্ত আফসোসের কারন হবে।\nইসলাম প্রচারকাজে নিয়োজিত দায়ীদের অবশ্যই উত্তম চরিত্রের অধিকারী হতে হবে।চরিত্রবান দায়ীর মাধ্যমে সাধারন মানুষ প্রভাবিত হয় এবং তাদের কথার মাধ্যমে দাওয়াতের সম্প্রসারণ হয়। আল্লাহ রাব্বুল আলামিন বলেন, “হে নবী! হিকমত ও সুন্দর উপদেশের মাধ্যমে আপনি মানুষকে আপনার রবের পথে ডাকুন। আর তাদের সাথে তর্ক-বিতর্ক করতে হলে সুন্দরভাবে করুন।”(সুরা আন নাহল আয়াত-১২৫)\nএকজন দায়ীকে কতিপয় মৌলিক চরিত্র বা গুনাবলি অর্জন করতে হবে। যেমন -ইখলাস ও নিষ্ঠা, উন্নত আমল ও নৈতিকতা এবং সত্য প্রকাশে অকুতোভয়। এভাবে আমল ও চরিত্রের মশাল দিয়ে বাতিল শক্তিকে বিকল করে দিতে হবে। অনুরুপভাবে ইসলামী আন্দোলন ও সংগঠনের কর্মীদের চরিত্র হবে সাহসী চরিত্র ও যেকোনো প্রতিকূল পরিবেশে ধৈর্যধারনের হিম্মত রাখবে। (www.iscabd.org)\nজীবনের সকল ক্ষেত্রে কামিয়াব হতে গেলে উত্তম চরিত্র ও আদর্শের কোনো বিকল্প নেই। বিশেষ করে একজন দায়ী ও সংগঠকের দ্বীন প্রচার ও প্রসারের সবচেয়ে বড় হাতিয়ার হলো উত্তম-উন্নত চরিত্র ও আদর্শ।\nলেখক : মুহাম্মাদ জিল্লুর রহমান, মুবাল্লিগপ্রত্যাশী, ইশা ছাত্র আন্দোলন, চট্টগ্রাম মহানগর


MahaShivratri 2022: Health benefits of Saboodana or Sagoশিবরাত্রির দীর্ঘ উপবাস ভঙ্গ করতে কেন সাবুমাখা খাবেন? জানুন সাবুর অশেষ গুণ – News18 Bangla\nMahaShivratri 2022: Benefits of Saboodana or Sago: শিবরাত্রির দীর্ঘ উপবাস ভঙ্গ করতে কেন সাবুমাখা খাবেন? জানুন সাবুর অশেষ গুণ\nHealth benefits of Saboodana or Sago\nকেন সাবুমাখা খাওয়া হয় উপবাস ভঙ্গে সময়? কারণ এই খাবারের খাদ্যগুণ অপরিসীম৷ (Health benefits of Saboodana or Sago )\nLast Updated : February 28, 2022, 13:05 IST\nরক্তবিন্দু থেকে তীব্র রক্তপাত বা গর্ভধারণে জটিলতা, মেয়েদের সমস্যা দূর করে সাবু\nমহাশিবরাত্রি ব্রত (Maha Shivratri 2022) পালন মানেই দীর্ঘ ক্ষণ উপবাস৷ রাতে দেবাদিদেব মহাদেবের পুজো সমাপনে উপবাস ভঙ্গ করা হয়৷ সাত্তিক এবং সহজপাচ্য খাবার দিয়েই উপোস ভাঙার রীতি প্রচলিত৷ এতে শরীর ও মন, দুই-ই ঠিক থাকে৷ অধিকাংশ বাড়িতে মহাশিবরাত্রির ব্রতীরা উপবাস ভঙ্গ করেন সাবুমাখা খেয়ে৷ গাছের শিকড় বা মূলের অংশ থেকে পাওয়া সাবুদানা দীর্ঘ দিন ধরেই ক্রান্তীয় অংশের মানুষের আহার্যের তালিকায় আছে৷ কিন্তু কেন সাবুমাখা খাওয়া হয় উপবাস ভঙ্গে সময়? কারণ এই খাবারের খাদ্যগুণ অপরিসীম৷ (Health benefits of Saboodana or Sago )\nসাবুদানায় স্টার্চ বা শর্করার পরিমাণ অত্যধিক৷ কমপ্লেক্স কার্বস শরীরকে প্রচুর পরিমাণে কর্মশক্তি বা এনার্জি দেয়৷ কিন্তু রক্তে শর্করার মাত্রা পরিমিত রাখতে একবারে বেশি সাবু না খাওয়াই ভাল৷ প্রোটিন ও ভিটামিনের পরিমাণও সাবুদানায় কম৷ তবে সাবুর সবথেকে ভাল দিক হল, এটা গ্লাটেনমুক্ত৷ যাঁরা সেলিয়াক ডিজিজে ভুগছেন, তাঁদের কাছে গমের আটা ও দানাশস্যের ভাল বিকল্প সাবুদানা৷ গবেষণা বলছে, শরীরচর্চা শুরুর আগে সামান্য সাবুদানা খেলে তা উপকারী৷ এর ফলে শরীরচর্চার অনুশীলন ভাল হয়৷ স্টার্চে ভরপুর বলে শরীরে চটজলদি এনার্জির যোগান দেয়৷\nরোগা বলে হীনমন্যতায় কষ্ট পান? তাহলে আপনার বন্ধু হতে পারে সাবুদানা৷ ডায়েটে সাবুদানা থাকলে ওজন বাড়ার পক্ষে সহায়ক শর্ত তৈরি হবে৷ আন্ডারওয়েটের খাদ্যতালিকায় সাবুদানা থাকা ভাল৷ সাবুদানায় আছে ভিটামিন বি-৬ এবং ফোলেট৷ ফলে গর্ভস্থ ভ্রূণের সুস্থতার জন্য এটি খুবই উপকারী৷ অন্তঃসত্ত্বাদের ডায়েটে সাবুমাখা রাখার রীতি চলে আসছে অনেক দিন ধরেই৷\nআরও পড়ুন : মহাশিবরাত্রিতে কী কী ভোগ উৎসর্গ করতে পারেন দেবাদিদেবকে?\nএকদিকে পরিপাকে সহায়ক৷ অন্যদিকে, সাবুদানা কোষ্ঠকাঠিন্য সমস্যা দূর করে৷ তাই পেটের সমস্যায় কাতর যাঁরা, তাঁরা মাঝে মাঝেই স্বাদবদল করুন সাবুদানায়৷ রোগ প্রতিরোধ ক্ষমতা বৃদ্ধির পাশাপাশি মুক্তোসদৃশ সাবুদানা হৃদরোগের ঝুঁকিও কম করে৷ ক্যালসিয়াম ও ম্যাগনেসিয়ামে ভরপুর সাবুদানা হাড় মজবুত করে৷ উন্নত করে হাড়ের ঘনত্ব৷ ডায়েটে নিয়মিত সাবুদানা থাকলে তা উপশম করে অস্টিওপোরোসিস ও আর্থ্রাইটিসের মতো হাড়ের অসুখ৷\nআরও পড়ুন : এই সহজ উপকরণেই গরমকালে মুক্তি পান তেলতেলে নাক ও ব্ল্য়াকহেডস থেকে\nপটাশিয়াম সমৃদ্ধ সাবুদানা রক্তচাপকে নিয়ন্ত্রণে রাখে৷ কমিয়ে দেয় স্ট্রোক ও হার্ট অ্যাটাকের মতো হৃদরোগের ঝুঁকি৷ যেহেতু সাবুদানা নিজেই শর্করায় ঠাসা, তাই এই উপাদান দিয়ে নোনতা পদ তৈরি করাই ভাল৷ চিনি মিশিয়ে খেলে সেই পদ আন্ডারওয়েট সমস্যার ক্ষেত্রে ভাল৷ কিন্তু মধুমেহ রোগী বা অন্যক্ষেত্রে বিপদ ডেকে আনবে৷ আর দোকান থেকে সব সময় পরিশোধিত সাবুদানাই কিনবেন৷ অপরিশোধিত সাবুদানা থেকে কিন্তু বমি, লিভারের ক্ষতি থেকে শুরু করে মৃত্যু পর্যন্ত হতে পারে৷\nFirst published: February 28, 2022, 13:01 IST\nTags: Mahashivratri 2022, Saboodana, Sago


জাতীয় চলচ্চিত্র পুরস্কারপ্রাপ্ত অভিনেত্রী জয়া আহসান। বাংলাদেশের পাশাপাশি ওপার বাংলাতেও বেশ জনপ্রিয় তিনি। রূপ আর অভিনয় গুণে ছড়িয়েছেন মুগ্ধতা। ঢাকার চেয়ে কলকাতায় তার বর্তমান ব্যস্ততা সবচেয়ে বেশি। অভিনয়ের পাশাপাশি বিভিন্ন সামাজিক ও অর্থনৈতিক কর্মকাণ্ডে নিজেকে ছাড়িয়ে নিয়েছেন।\nগেল ২৭ ডিসেম্বর কলকাতায় জয়া আহসানের ‘রবিবার’ সিনেমাটি মুক্তি পায়। গত ২৭ ডিসেম্বর ওপার বাংলায় মুক্তি পেয়েছে তার অভিনীত ছবি ‘রবিবার’। অতনু ঘোষ পরিচালিত এই ছবিতে তার বিপরীতে অভিনয় করেছেন প্রজেনজিৎ চট্টোপাধ্যায়। সিনেমাটি মুক্তির পর প্রশংসাও কুড়াচ্ছেন জয়া। এছাড়াও কলকাতায় বেশকয়েকটি সিনেমা মুক্তির অপেক্ষায় আছে। নতুন বছরে জয়ার কাজের খবর ও ‘রবিবার” নিয়ে কথা বলেছেন জয়া আহসান।\nকলকাতায় ‘রবিবার’ সিনেমাটি প্রেক্ষাগৃহে কেমন চলছে?\nসিনেমাটি কলকাতায় মুক্তির পর থেকে বেশ সাড়া পাচ্ছি। এর কারণ হচ্ছে সিনেমাটি একদমই ব্যতিক্রম গল্প নিয়ে নির্মাতা তৈরি করেছেন। নির্মাতা মূলত বিশেষ এক ধরণের দর্শকের জন্য সিনেমাটি নির্মাণ করেছেন। দর্শকরা সেটি ফিলও করেছেন।\nসায়নীর চরিত্রে জয়া আহসান, দর্শকের উচ্ছ্বাস কেমন লক্ষ্য করলেন?\nসিনেমায় সায়নী চরিত্রে অভিনয় করেছি। চরিত্রটা অনেক চ্যালেঞ্জিং ছিল। অভিমানের যদি কোনো পরিশীলিত, তীক্ষ্ণ স্বরূপ হয়, তবে তা কেমন হতে পারে তেমনি আমার চরিত্রটি ছিল। দর্শকরা দেখেছেন তীক্ষ্ণ কথা আর আত্মসম্মানের একটি চরিত্র। দর্শকরা উপলদ্ধি করতে পেরেছেন, চরিত্রটি নিয়ে কথাও বলেছেন। সবমিলিয়ে দর্শকরা আমার এই চরিত্র নিয়ে বেশ উচ্ছ্বাসিত ছিলেন।\nনতুন বছরের নতুন কাজ কী কী শুরু করছেন?\nনিজ দেশে তেমন ভালো গল্পের সিনেমা অফার পাই না। প্রতিনিয়ত সিনেমার অফার আসে, কিন্তু গল্প পছন্দ না হওয়ায় সিনেমার নতুন কোনও কাজ শুরু হচ্ছে না। তবে কলকাতায় কথাবার্তা চলছে কিছু কাজের। তাছাড়া কলকাতায় আরও কয়েকটি সিনেমা মুক্তির অপেক্ষায় আছে। সেগুলো নিয়ে এগুচ্ছি।\nছোটপর্দায় জয়া আহসান অনুপস্থিত কেন?\nভালো চরিত্র ও গল্প পেলেই নাটক কিংবা টেলিছবিতে অভিনয় করব।


বল করছেন না জিমন্যাস্টিক! পল অ্যাডমসের কথা মনে করালেন মহারাষ্ট্রের তনয়া- ভিডিয়ো - Spinner Maya Sonawane Catches Attention With Unorthodox Bowling Action, Bangla News\nবাংলা নিউজ > ময়দান > আইপিএল-2022 > বল করছেন না জিমন্যাস্টিক! পল অ্যাডমসের কথা মনে করালেন মহারাষ্ট্রের তনয়া- ভিডিয়ো\nমায়া সোনাওয়ানের অদ্ভূত বোলিং অ্যাকশন নিয়ে ক্রিকেটমহলে চলছে জোর চর্চা।\nবল করছেন না জিমন্যাস্টিক! পল অ্যাডমসের কথা মনে করালেন মহারাষ্ট্রের তনয়া- ভিডিয়ো\n1 মিনিটে পড়ুন . Updated: 24 May 2022, 11:39 PM IST\nWomen's T20 Challenge-এ ২৩ বছরের স্পিনার মায়ার বল করার অদ্ভুত ভঙ্গির মনে করিয়ে দিয়েছে পল অ্যাডামসকে। হাত থেকে বল ছাড়া সময় প্রাক্তন প্রোটিয়া স্পিনারের মুখ থাকত লং অন বাউন্ডারির দিকে। মায়ার ক্ষেত্রে তেমন না হলেও, বল ছাড়ার মুহূর্তে তাঁর মাথা নেমে আসে প্রায় মাটির কাছে।\nএকেবারে বেঁকেচুড়ে- এ কেমন বল করার ভঙ্গি! দেখে বোঝা মুশকিল বোলার বল করছেন, না জিমন্যাস্টিক। মহারাষ্ট্রের মহিলা স্পিনার মায়া সোনাওয়ানের বোলিং ভঙ্গি এখন ক্রিকেট মহলে আলোচনার কেন্দ্রে। মহিলাদের টি-টোয়েন্টি চ্যালেঞ্জারে এখন মায়াকে নিয়ে চলছে জোর চর্চা।\nআরও পড়ুন: ব্যর্থ হরমনপ্রীতের লড়াই, শেফালি-লরার ঝোড়ো হাফ-সেঞ্চুরিতে রান তাড়া করে রেকর্ড জয় দীপ্তিদের\nদক্ষিণ আফ্রিকার রহস্য স্পিনার পল অ্যাডামসকে মনে করিয়ে দিচ্ছেন মহারাষ্ট্রের এই তরুণী। মায়া এখনও জাতীয় দলের জার্সিতে খেলার সুযোগ পাননি। মহিলাদের টি-টোয়েন্টি চ্যালেঞ্জারে মঙ্গলবারই দীপ্তি শর্মার নেতৃত্বাধীন দল ভেলোসিটির হয়ে অভিষেক হয় মায়ার। তিনি ২ ওভার বল করে ১৯ রান দিয়েছেন। কোনও উইকেট পাননি। তবে তিনি পারফরম্যান্স করে নজর না কাড়লেও, বোলিং অ্যাকশনের জন্য নজর কেড়েছেন। তাঁর বোলিং অ্যাকশন নেটদুনিয়ায় ভাইরাল।\n২৩ বছরের স্পিনারের বল করার অদ্ভুত ভঙ্গির সঙ্গে তুলনা শুরু হয়েছে অ্যাডামসের। হাত থেকে বল ছাড়া সময় প্রাক্তন প্রোটিয়া স্পিনারের মুখ থাকত লং অন বাউন্ডারির দিকে। মায়ার ক্ষেত্রে তেমন না হলেও, বল ছাড়ার মুহূর্তে তাঁর মাথা নেমে আসে প্রায় মাটির কাছে। দু’জনের পার্থক্য রয়েছে আরও একটি। অ্যাডামস ছিলেন বাঁহাতি স্পিনার। মায়া ডানহাতি।\nপুণের মহারাষ্ট্র ক্রিকেট অ্যাসোসিয়েশন স্টেডিয়ামে টস জিতে সুপারনোভাসকে শুরুতে ব্যাট করতে পাঠায় ভেলোসিটি। প্রথমে ব্যাট করে সুপারনোভাস ২০ ওভারে ৫ উইকেটের বিনিময়ে ১৫০ রান তোলে। জবাবে ব্যাট করতে নেমে ১০ বল বাকি থাকতেই ৭ উইকেটে ম্যাচ জিতে যায় ভেলোসিটি।\ncricket women's t20 challenge maya sonawane supernovas vs velocity deepti sharma bengali sports news paul adams


তিন খাতে সম্পর্ক উন্নয়নে আগ্রহী মালদ্বীপ - News Hunt Bangladesh\nতিন খাতে সম্পর্ক উন্নয়নে আগ্রহী মালদ্বীপ\nবাংলাদেশের সঙ্গে শিক্ষা, স্বাস্থ্য ও পর্যটন খাতে দুই দেশের মধ্যকার সম্পর্ক উন্নয়নে আগ্রহী মালদ্বীপ। এছাড়া দুদেশের মধ্যে বাণিজ্য-বিনিয়োগসহ বিভিন্ন ক্ষেত্র সম্প্রসারিত করতে চায় দেশটি।\nআজ মঙ্গলবার (২৩ নভেম্বর) সন্ধ্যায় রাষ্ট্রপতির সরকারি বাসভবন ও কার্যালয় বঙ্গভবনে রাষ্ট্রপতি মো. আবদুল হামিদের সঙ্গে সাক্ষাৎ করেন মালদ্বীপের ভাইস প্রেসিডেন্ট ফয়সাল নাসিম। তখনই এই আগ্রহের কথা জানান তিনি।\nএসময় ফয়সাল নাসিম করোনা পরিস্থিতি মোকাবেলাসহ বিভিন্ন ক্ষেত্রে বাংলাদেশের উন্নয়ন ও অগ্রগতির ভূয়সী প্রশংসা করেন। র উপর গুরুত্বারোপ করেন তিনি।\nএর আগে মালদ্বীপের ভাইস প্রেসিডেন্টকে বঙ্গভবনে স্বাগত জানান মো. আবদুল হামিদ। তিনি বলেন, বাংলাদেশ ও মালদ্বীপের মধ্যে চমৎকার দ্বিপাক্ষিক সম্পর্ক বিদ্যমান এবং ক্রমান্বয়ে বাণিজ্য-বিনিয়োগসহ বিভিন্ন ক্ষেত্রে তা সম্প্রসারিত হচ্ছে।\nজাতির পিতা বঙ্গবন্ধু শেখ মুজিবুর রহমানের জন্মশত বার্ষিকীর অনুষ্ঠানে যোগ দিতে মালদ্বীপের প্রেসিডেন্ট ইবরাহীম মোহম্মদ সোলিহর বাংলাদেশ সফরের বিষয়টিও উল্লেখ করেন রাষ্ট্রপতি। মো. আবদুল হামিদ বলেন, তার সফরের মাধ্যমে দুদেশের সম্পর্ক নতুন উচ্চতায় পৌঁছেছে। তিনি আশা করেন, মালদ্বীপের ভাইস প্রেসিডেন্টের এ সফরের মাধ্যমে বাংলাদেশের সঙ্গে বিদ্যমান দ্বিপাক্ষিক সম্পর্ক আগামীতে আরো সম্প্রসারিত হবে।\nজলবায়ু পরিবর্তনের ফলে বাংলাদেশ ও মালদ্বীপ উভয় ঝুঁকিপূর্ণ দেশ উল্লেখ করে রাষ্ট্রপতি আরো বলেন, জলবায়ু পরিবর্তনের বিরূপ প্রভাব মোকাবিলা ও দূর্যোগ ব্যবস্থাপনায় দুই দেশ একযোগে কাজ করতে পারে।\nবাসসের খবরে বলা হয়, এ সময় উপস্থিত ছিলেন রাষ্ট্রপতির কার্যালয়ের সচিব সম্পদ বড়ুয়া, সামরিক সচিব মেজর জেনারেল এস এম সালাহ উদ্দিন ইসলাম, রাষ্ট্রপতির প্রেস সচিব মো. জয়নাল আবেদীন এবং সচিব (সংযুক্ত) মো. ওয়াহিদুল ইসলাম খান।\nএর আগে গতকাল সোমবার পররাষ্ট্রমন্ত্রী ড. এ কে আব্দুল মোমেনের সঙ্গে সাক্ষাৎ করেন মালদ্বীপের ভাইস প্রেসিডেন্ট ফয়সাল নাসিম। এদিন তিনি বাংলাদেশ থেকে বিশেষজ্ঞ পেশাজীবি ও চিকিৎসক নিয়োগ এবং দ্বিপাক্ষিক বাণিজ্য বাড়াতে চট্টগ্রাম ও মালে নগরীর মধ্যে সরাসরি শিপিং লাইন প্রতিষ্ঠা করার বিষয়ে গভীর আগ্রহ প্রকাশ করেন। সাক্ষাতে মালদ্বীপে বিভিন্ন ক্ষেত্রে বিশেষ করে চিকিৎসা শিক্ষা, প্রশিক্ষণ প্রদান এবং দক্ষতা উন্নয়নের লক্ষ্যে প্রয়োজনীয় সহায়তা প্রদানের বিষয়ে আশ্বাস দেন মোমেন। এ ছাড়া বাংলাদেশের জনগণের জন্য ২ লাখ ডোজ কোভিড-১৯ ভ্যাকসিন উপহার দেয়ায় মালদ্বীপ সরকারকে ধন্যবাদও জানান তিনি।\nএছাড়া, দ্বিপাক্ষিক সম্পর্কের ব্যাপক বিষয় পর্যালোচনা এবং আঞ্চলিক ও আন্তর্জাতিক বিষয়ে সহযোগিতা আরো জোরদার করার উপায় নিয়ে আলোচনা ও মতামত বিনিময় করেন এ দুই নেতা। পাশাপাশি দক্ষিণ এশিয়ার দুটি দেশের মধ্যে দ্বিপাক্ষিক সম্পর্ক আরো গভীর করার ওপর গুরুত্ব আরোপ করেন। পররাষ্ট্র মন্ত্রণালয়ের এক সংবাদ বিজ্ঞপ্তিতে আজ এসব তথ্য জানানো হয়।\nপূর্ববর্তী নিবন্ধকনক সারোয়ার-মেজর দেলোয়ারের সম্পত্তি ক্রোকের আদেশ\nপরবর্তী নিবন্ধচতুর্থ ধাপের ইউপি নির্বাচন ২৩ ডিসেম্বর হচ্ছে না


"অতি লোভে তাতি নষ্ট"। এখানে তাতি বলতে কি বোঝানো হয়েছে? - Bissoy Answers\n"অতি লোভে তাতি নষ্ট"। এখানে তাতি বলতে কি বোঝানো হয়েছে?\n01 জুলাই "বাংলা দ্বিতীয় পত্র" বিভাগে জিজ্ঞাসা করেছেন প্রথম (393 পয়েন্ট)\n01 জুলাই উত্তর প্রদান করেছেন Rusha Islam (17,359 পয়েন্ট)\nএখানে তাতি বলতে প্রতিটি জীবন্ত সকল কিছুকে বোঝানো হয়েছে,যাদের আহার-ক্ষুধা-বাসস্থান আবশ্যকীয় । এটি একটি উদাহরণ মাত্র। লোভ করলে সবাইকেই তার ফল ভোগ করতে হয় সেটা মানুষ হোক কিংবা কোনো জন্তু।\n01 জুলাই উত্তর প্রদান করেছেন Badshah Niazul (4,426 পয়েন্ট)\nতাঁত হচ্ছে কাপড় বোনার হস্তচালিত যন্ত্র। আর তাঁতি হচ্ছে তাঁতে কাপড় বোনা যার পেশা। যদি তাঁতি কাপড় বুনতে গিয়ে লোভবশত অতি লাভের আশায় কোনো অসুদপায় অবলম্বন করে, তাহলে তার চরিত্র নষ্ট হয়ে যাবে, এটাই স্বাভাবিক। এটি একটি উদাহরণ মাত্র। অতি লোভে মানুষের চরিত্রের মারাত্মক ক্ষতি হয়, এটাকে বলে চরিত্রের মৃত্যু। লোভে পাপ, পাপে মৃত্যু। 'লোভে ক্ষতি' এটাকে বলে অতি লোভে তাঁতি নষ্ট। ধন‍্যবাদ।\n01 জুলাই উত্তর প্রদান করেছেন সাবাহ আজমান নাহিয়ান (177 পয়েন্ট)\nএই বাগধারা দ্বারা বোঝানো হয়েছে যদি কেউ লোভ করে, তবে তাকে এর ফল (খারাপ) ভোগ করতে হয়।\nঅতি লোভে তাঁতি নষ্ট বাগধারাটির অর্থ কি ?\n10 এপ্রিল 2014 "বাংলা সাহিত্য ও সংস্কৃতি" বিভাগে জিজ্ঞাসা করেছেন বিপুল রায় (25,530 পয়েন্ট)\nএকটি বড় বিল, এখানে বিল বলতে কি বোঝানো হয়েছে?\n10 জুলাই 2018 "সাধারণ" বিভাগে জিজ্ঞাসা করেছেন Tareq hossen (82 পয়েন্ট)\nঅ্যারোমেটিক যৌগে বিশেষ ধরনের অসম্পৃক্ততা বিদ্যমান। এখানে "বিশেষ ধরনের অসম্পৃক্ততা" বলতে কী বোঝানো হয়েছে ?\n22 ফেব্রুয়ারি 2018 "রসায়ন" বিভাগে জিজ্ঞাসা করেছেন Salman Rakib (20 পয়েন্ট)\nমৃত্যুর পূর্বে তওবা করলে কি আল্লাহ কবুল করেন না..? এখানে পূর্বে বলতে প্রায় মৃত্যুুর কাছে এমতাবস্থাকে বোঝানো হয়েছে?\n03 এপ্রিল 2017 "ধর্ম ও আধ্যাত্মিক বিশ্বাস" বিভাগে জিজ্ঞাসা করেছেন খুব সুরুত (21 পয়েন্ট)\nপত্রিকায় অনেক সময় অনেক রকম প্রতিযোগিতার ব্যবস্থা করা হয়। আসলে তাতে উদ্দেশ্য থাকে প্রতিযোগিতার পুরষ্কারের লোভ দেখিয়ে অধিক অধিক পত্রিকা কাটানো। অনেকে প্রতিযোগিতায় অংশগ্রহণ করার উদ্দেশ্যই তা ক্রয় করে থাকে। অতঃপর কয়েকজন পুরষ্কার পায় এবং বাকি অবশ্যই তাদের টাকা নষ্ট করে বসে। পুরষ্কারের লোভে এমন পত্রিকা কিনে তার প্রতিযোগিতায় অংশগ্রহণ করা বৈধ কি?


উঠবে যখন তারা সন্ধ্যা সাগরকূলে - প্রযুক্তির ভাষায় সত্যের পয়গাম\nএকবিংশ শতাব্দীর এমন একটা সময় আমরা অতিক্রম করছি যখন কমবেশি সকল পরিবারেই কেমন যেন একটা অস্থিরতা বিরাজ করছে। অথচ একটা সময় দীর্ঘদিন পর্যন্ত যৌথ পরিবারে থেকেও এসব অস্থিরতা এখনকার নিউক্লিয়ার পরিবারের তুলনায় কমই ছিল (কিছু ব্যতিক্রম ছিল না তা নয়)। আমরা যদি বর্তমান সময়ে আমাদের পরিবারগুলোতে হারিয়ে যাওয়া Harmony ফিরিয়ে আনতে চাই তবে পরিবারের প্রতিটি সদস্যকে নিজের জায়গা থেকে নিজের দায়িত্ব নিয়ে অনেক কিছুই নতুন করে ভাবতে হবে। ভাবতে হবে পরিবারের ‘ছেলে’টিকেও।\nবর্তমানে পরিবারের বিবাহিত ছেলেরা যে বিষয়গুলি নিয়ে মানসিক কষ্টে আছে সেগুলোর মধ্যে সবচেয়ে কমন আর অস্বস্তিদায়ক হল মা ও স্ত্রীর মাঝে টানাপোড়েন। অনেক অবিবাহিত ছেলেরাও বিষয়টা নিয়ে দুশ্চিন্তায় থাকে। বিষয়টা খুব ক্রিটিকাল, তদপেক্ষা ক্রিটিকাল হল এই অবস্থায় পরিবারের ‘ছেলেটা’র ভূমিকা কেমন হবে তা। প্রথম পর্বেই এমন ক্রিটিকাল কিছু লিখব কিনা তা নিয়ে দ্বিধায় ছিলাম। শেষমেষ ভাবলাম লিখেই ফেলি।\nবিয়ের পর ছেলেদের সাধারণত দুই রকম এপ্রোচ দেখা যায়- কেউ তার স্ত্রীকে নিয়ে আলাদা বাসায় উঠে সংসার পাতেন, কেউবা আবার স্ত্রীকেই বাবা-মার বাসায় নিয়ে আসেন। দ্বিতীয় অবস্থায় ছেলের ভূমিকাটা একটু বেশি Crucial হলেও প্রথম অবস্থাও একেবারে কম নাজুক নয়। চাই স্ত্রী আলাদা বাসায়ই উঠুক আর শ্বশুর-শাশুড়ীর সাথেই উঠুক একজন ছেলেকে তখন অবতীর্ণ হতে হয় দ্বৈত ভূমিকায়।\nবাস্তবতা হল বিয়ের পরেও আমাদের সমাজের অধিকাংশ মায়েরা শুধু ছেলে হিসেবেই সন্তানের কাছে প্রত্যাশা রাখে আর অধিকাংশ স্ত্রীরাই শুধু স্বামী হিসেবে নিজের মত করে তাকে পেতে চায়। আমাদের উপমহাদেশের পারিবারিক ও মনস্তাত্ত্বিক সংস্কৃতির দিকে তাকালে বোঝা যায় যে এই টানাপোড়েন খুবই বাস্তব ও স্বাভাবিক এবং তা উপেক্ষা করার কোন উপায় নেই। তাই এমন পরিস্থিতিতে ছেলেটির জন্য প্রথম করণীয় হল- ‘দৃষ্টিভঙ্গি পরিবর্তন করা’। জ্বী, আবারও বলছি- ‘দৃষ্টিভঙ্গি পরিবর্তন করা’। এই টানাপোড়েনের সমাধান করার জন্য প্রথমেই আপনাকে উভয় পক্ষের (মা ও স্ত্রী) দিকে একটু ভিন্ন দৃষ্টিতে তাকাতে হবে।\nমনে রাখবেন- একজন ভাল লেখক যেমন ভাল রাজনীতিক নাও হতে পারেন, একজন ভাল কবি যেমন ভাল অভিনেতা নাও হতে পারেন তেমনি একজন ভাল ‘মা’ একজন ভাল ‘শ্বাশুড়ি’ নাও হতে পারেন। ‘মা’ এবং ‘শ্বাশুড়ি’ দুটো ভিন্ন Role এবং এই রোল দুটি Successfully Play করার জন্য প্রয়োজন সম্পূর্ণ আলাদা কৌশল। হতে পারে আপনার মা একজন আদর্শ ‘মা’ হওয়ার যাবতীয় কৌশল খুব দক্ষতার সাথে রপ্ত করতে পেরেছেন কিন্তু তার মানে এই নয় যে By default তিনি এর মাধ্যমে একজন আদর্শ ‘শ্বাশুড়ি’ও হয়ে গেছেন। তাই মায়ের ব্যাপারে স্ত্রীর কাছে অভিযোগ শুনলে প্রথমেই চোখ কপালে তুলে ভাববেন না যে, “আমার মমতাময়ী-স্নেহময়ী মা এমনটা করতেই পারেন না, Totally impossible.” এই সত্য যত দ্রুত উপলব্ধি করতে পারবেন সাংসারিক জীবনে তত ভাল Game Player হতে পারবেন।\nএকইভাবে, একজন আদর্শ ‘স্ত্রী’ একজন আদর্শ ‘বউমা’ নাও হতে পারেন। কিন্তু তাই বলে স্ত্রী হিসেবে তার গুণ ও যোগ্যতাকে অস্বীকার করলে সেটা হবে অন্যায়। তাই আপনার মায়ের কাছে স্ত্রীর ব্যাপারে অভিযোগ শুনলেই মাথায় হাত দিয়ে এই ভেবে বসে পড়বেন না যে- “এমন বউকি আমি চেয়েছিলাম?”\nআপনার মা ও স্ত্রীর মাঝে কোন বিষয়ে টানাপোড়েন সৃষ্টি হলে কখনও এইটা বের করতে যাবেন না যে, “কে ঠিক?” আসলে এই বিষয়টাই ‘ঠিক-বেঠিক’ এর নয়, বেশিরভাগ ক্ষেত্রেই দেখা যায় দুজনেই নিজের নিজের Point of view থেকে চিন্তা করে থাকেন। আর যদি তাদের কারও অন্যের জুতায় হাঁটার অভ্যাস না থাকে তবে দ্রুত সমস্যার সূত্রপাত হয়। তাই মা ও স্ত্রীর টানাপোড়েনে আপনি Coach এর ভূমিকা পালন করুন, Referee-র ভূমিকা নয়। স্ত্রীর মুখে অভিযোগ শুনলেই মায়ের সাথে কুরুক্ষেত্রে বাধিয়ে দিবেন না আবার অভিযোগ অস্বীকারও করবেন না।\nতেমনি মায়ের মুখে অভিযোগ শুনেই স্ত্রীর উপর চড়াও হবেন না আবার অভিযোগ অস্বীকারও করবেন না। উভয়পক্ষের অভিযোগ তৎক্ষণাৎ অস্বীকার করলে আপনার কপালে ‘Blind Son’ কিংবা ‘Blind Husband’ এর তকমা লেগে যাওয়াটা মোটামুটি নিশ্চিত। উভয় পক্ষের সাথে পৃথক পৃথকভাবে বসুন, উভয়ের কথাই এমনভাবে শুনুন যেন সে Convinced হয় যে আপনি তার সাথেই আছেন এবং সমস্যা সমাধানে আপনি আন্তরিক। এটুকু অন্তত করতে পারলেও ধরে নিন আপনার সমস্যা অর্ধেক মিটে গেছে। কিন্তু অধিকাংশ ছেলেরাই এই জায়গায় ভুলটা করে। হয় কোন একজনের কথা শুনে আগামাথা না ভেবেই আরেকজনের উপর চড়াও হয় আর নয়ত এমন ভাব ধরে থাকে যে “কই কিছুইতো হয়নি”। এই উভয় এপ্রোচই আত্মঘাতী।\nযে মা তার সারাটাজীবন মাথার ঘাম পায়ে ফেলে তিলে তিলে তার সন্তানকে মানুষ করেছেন এবং যে সন্তানের উপর এতদিন তার একচ্ছত্র অধিকারবোধ ছিল সেই সন্তানের উপর রাতারাতি একজন New comer এর অধিকারবোধ প্রতিষ্ঠিত হয়ে যাওয়াটা মেনে নেওয়া যেকোন মায়ের জন্যই কষ্টের। আদর্শ মা তিনিই যিনি এই কষ্টটুকু মেনে নেন এবং ছেলের বউকে তার প্রাপ্য Space টুকু হাসিমুখে দিয়ে দেন। কিন্তু অনেক মা-ই এমনটা পারেন না। আজন্ম লালিত অধিকারবোধ আর Ego যখন মিলেমিশে একাকার হয়ে যায় তখন সেই মা নিজ হাতেই সন্তানের অশান্তির বীজ বপন করেন। তাই প্রতিটি মায়ের উচিত বিবাহিত সন্তানের উপর নিজের অধিকারবোধের সীমাটুকু চিনে নেওয়া এবং সন্তানের সুখের স্বার্থেই সেই সীমার মধ্যে বিচরণ করা। এতে সন্তান যেমন মানসিক চাপ থেকে মুক্ত থাকবে তেমনি সংসারও রক্ষা পাবে একটা Never Ending টানাপোড়েন থেকে।\nখুব খুব খুব গুরুত্বপূর্ণ যে বিষয়টা ভাইয়েরা প্রায়ই ভুল করেন সেটা হল স্ত্রীর সাথে মনোমালিন্যের ঘটনা বাবা-মার সাথে শেয়ার করা। এর চেয়েও এক কাঠি বড় অপরাধ হল স্ত্রীর সাথে বিরোধে বাবা-মাকে বিচারকের আসনে বসানো। এই আত্মঘাতী কাজটির কিছু নেতিবাচক Outcome আছে। যেমন-\nস্ত্রীর সাথে আপনার বিরোধ একসময় ঠিকই মিটে যাবে কিন্তু আপনি যাদের কলিজার টুকরা সেই বাবা-মায়ের মনে আজীবন এই ছাপ থেকে যাবে। আপনাকে নিজের সন্তান হিসেবে Benefit of doubt দিলেও আপনার স্ত্রীর ব্যাপারে এমনটা করার সম্ভাবনা খুবই কম। এটা তাদের দোষ নয়, মানবীয় সীমাবদ্ধতা। সকল বাবা-মায়ের কাছেই নিজের সন্তান তুলনামূলক কম দোষী কিংবা অনেকের কাছে নির্দোষও। তাই, পক্ষান্তরে আপনি বাবা-মার কাছে অভিযোগ করে আপনার স্ত্রীর পিঠেই ছুরি বসালেন।\nআপনার বাবা-মা ধরে নেবে আপনি সাংসারিক জীবনে অশান্তিতে ভুগছেন অথচ হয়ত পরদিনই আপনাদের বিরোধ মিটে গেছে। যদি আপনি বাবা-মায়ের অমতে বিয়ে করে থাকেন তবে খুব সম্ভাবনা আছে এমন কথা শোনার- “আগেই বলেছিলাম বাপু এখানে বিয়েটা কোরো না, মুরুব্বিদের কথাতো ভালো লাগে না। এখন বোঝো ঠ্যালা।” আপনিই বলুন, আপনার প্রিয়তমা স্ত্রীর নামে এমন কথা শুনতে কি আপনার ভাল লাগবে ?\nআরেকটা ভুল হল স্ত্রীর সাথে মনোমালিন্যের ঘটনায় শ্বশুর-শাশুড়ীর কাছে অভিযোগ দেওয়া। এই কাজটা যারা করে তারা নিরেট কাপুরুষ ছাড়া আর কিছু নয়। এর প্রভাব উপরোক্ত তৃতীয় পয়েন্টের চেয়েও মারাত্মক। কারণ, আপনার স্ত্রী আপনার সংসারে আপনার অধীনস্থ এবং আপনি তার উপর কর্তৃত্বশীল। তাই আপনার দ্বারা তারা তাদের আদরের দুলালী উপর কোন যুলুমের আশঙ্কা করলে সেটা মোটেও অমূলক নয়। বিশেষত বর্তমান সমাজ বাস্তবতার দিকে তাকালেই একথার সত্যতা টের পাওয়া যায়। অপরপক্ষে, আপনি আপনার বাবা-মার আদরের দুলাল হলেও তারা এই ভয় পান না যে, আপনি স্ত্রীর হাতে নির্যাতিত হবেন কিন্তু এই ভয়টা আপনার স্ত্রীর বাবা-মা পেতেই পারেন।\nমায়ের সাথে স্ত্রীর ব্যাপারে সাফাই গেয়ে ঝগড়া করবেন না। অর্থাৎ এই ধরণের কথা বলবেন না যে, “তুমি আমার স্ত্রীর সাথে এমন এমন করেছো কেন?” কিংবা “আমার স্ত্রীকে অমুক অমুক কাজ দিয়েছ কেন?” অথবা এই ধরণের কোন উচ্চবাচ্য মায়ের সাথে করবেন না বরং বিষয়টা Indirectly solve করার চেষ্টা করুন। অনেক সময় দেখা যায়, অনেক ভাই আগ বেড়ে অতি উৎসাহী হয়ে স্ত্রীর পক্ষে সাফাই গাইতে গিয়ে মায়ের সাথে ঝগড়া বাঁধিয়ে দেয়। এতে হয়ত বেচারী স্ত্রীর কোন হাতই ছিল না। এতে কী হয়? আপনি যেহেতু আপনার মায়ের আদরের দুলাল তাই আপনার উপরে বেশীদিন তিনি অভিমান রাখতে পারেন না।\nবরং সবটুকু রাগ আর অভিমান আপনার স্ত্রীর উপরে গিয়ে পড়ে এবং তা দীর্ঘস্থায়ী রূপ নিতেও অনেক সময় বিলম্ব হয় না। মাঝখান থেকে আপনি দুধে ধোয়া তুলসীপাতাই থেকে গেলেন কিন্তু আপনার স্ত্রীকে কালপ্রিট বানিয়ে দিলেন মায়ের কাছে। আপনার স্ত্রীকে আপনার মায়ের খেদমত করতে দেখলে তাকে এপ্রিশিয়েট করুন, আরও খেদমত করতে উৎসাহ দিন। সম্ভব হলে মায়ের সামনেই তাকে উৎসাহ দিন। চাইলে আগে থেকে নিজেরা ঠিক করেও রাখতে পারেন যে, আপনি তাকে মায়ের সামনে উৎসাহ দিবেন।\nঅর্থাৎ অনেকটা নাটক করলেন আর কি। কিন্তু এই নাটক করে যদি আপনার মা আপনাদের দুজনের উপর সন্তুষ্ট হয়ে যায় তাতে মন্দ কী? সকল শ্বাশুড়িরাই চায় এই বয়সে বউমার একটু খেদমত পেতে আর এই চাওয়াটা অন্যায় কিছু নয়। তাই স্বামী-স্ত্রী মিলে আপোসে মায়ের এই চাওয়া সাধ্যমত পূরণ করার চেষ্টা করুন। তবে এক্ষেত্রে মা-দেরকেও সেই আপন সীমানার মধ্যেই প্রত্যাশার পারদ নিয়ন্ত্রণ করতে হবে। লাগামহীন প্রত্যাশা তার ছেলে ও বউমার জন্যই অশান্তির কারণ হবে।\nকখনই মায়ের সামনে বউকে এবং বউ এর সামনে মাকে নসীহত করবেন না। এতে তাদের আত্মসম্মানে লাগবে। উভয়ের সাথে আলাদা আলাদা ভাবে বসে বুঝানোর ও সংশোধনের চেষ্টা করবেন।\nযৌথ পরিবারে থাকলে খুব সম্ভাবনা আছে ঘন ঘন আপনার স্ত্রীর কাছে থেকে মায়ের ব্যাপারে অভিযোগ শোনার এবং মায়ের কাছ থেকে স্ত্রীর ব্যাপারে অভিযোগ শোনার। উপরে বলেছি যে এসব ক্ষেত্রে Instant React না করে ঘটনা অনুসন্ধান করে প্রয়োজনে উভয়পক্ষের সাথে আলাদাভাবে বসবেন। কিন্তু এটাও মাথায় রাখবেন যে, সব অভিযোগই অনুসন্ধানযোগ্য হয় না। যেহেতু আপনার মা এবং স্ত্রী দুজনই নারী আর নারীরা স্বাভাবিকভাবেই অধিক আবেগ ও অভিযোগপ্রবণ হয়ে থাকে তাই আগে ভাল করে বুঝে নিন যে ঘটনা আসলেই তদন্তযোগ্য নাকি সাময়িক রাগের বিস্ফোরণ মাত্র। দ্বিতীয়টা হলে মা/স্ত্রীকে সান্ত্বনা দিন, অভিযোগ এক কান দিয়ে শুনে আরেক কান দিয়ে বের করে দিন। অযথা মাথা ভারী করবেন না।\nআপনার বাবা-মার কাছে Better Half এর ভাল গুণগুলি বেশি বেশি বর্ণনা করুন, দোষ/Shortcomings গুলি গোপন করুন। আপনার বাবা-মাকে বুঝতে দিন যে, আপনারা একে অপরকে নিয়ে ততটাই সুখী আছেন যতটা সুখী তারা আপনাদেরকে দেখতে চান। তবে এখানে ভাইদেরকে মাথায় রাখতে হবে- আপনারা আপনাদের বাবার সামনে স্ত্রীর লাগামছাড়া প্রশংসা করতে পারেন তবে মায়ের সামনে একটু বুঝেশুনে করবেন। অনেক সময় দেখা যায়, স্ত্রীর অতিরিক্ত প্রশংসা শুনলে অনেক মা (সকল মা নয় কখনই) দীর্ঘশ্বাস ফেলে ভেবে বসেন, “আমার ছেলেটা মা-পাগল থেকে একেবারে বউপাগল হয়ে গিয়েছে!” আর নারীদের প্রকৃতি স্বাভাবিকভাবেই… (জানেনইতো)। তাই মায়ের সামনে যখন স্ত্রীর প্রশংসা করবেন তখন সাথে সাথে মায়েরও প্রশংসা করুন।\nআপনি যদি আপনার স্ত্রীর সাথে আপনার মায়ের Bonding গড়তে চান তবে আপনার শ্বশুর-শাশুড়ির সাথে আপনি নিজে ভাল Bonding তৈরী করুন। মেয়েরা যা পায় তার চেয়ে বহুগুণ বেশি ফেরত দেয়। তাই, আপনার সাথে আপনার শ্বশুর-শাশুড়ির সম্পর্ক যত ভাল হবে আপনার বাবা-মার সাথে আপনার স্ত্রীর সম্পর্ক তার সমান কিংবা তার চেয়েও ভাল হবে। তাই নিয়মিত শ্বশুর-শাশুড়ির খোঁজ নিন, কাছে থাকলে স্ত্রীকে নিয়ে দেখতে যান। দূরে থাকলে ফোনে খবর নিন, উপহার পাঠান। অসুস্থ হলে প্রয়োজনে নিজের কাছে এনে রাখুন, সাধ্যমত দেখভাল করুন। এর সবই বহু বহুগুণ বর্ধিত হয়ে আপনার কাছে ফিরে আসবে ইনশা আল্লাহ।\nআমরা ছেলেরা যদি অন্তত এই কাজগুলি ঠিকমত করতে পারি তবে ছেলে ও স্বামীর দ্বৈত ভূমিকা পালন করা আমাদের জন্য অনেকটা সহজ হয়ে যাবে ইনশা আল্লাহ।


স্থানীয় সন্ত্রাসী রমজানের পরিকল্পনায় আওয়ামী লীগ নেতা ফরহাদ খুন হন | daily-sun.com\nডেইলি সান অনলাইন ১৪ জুলাই, ২০১৮ ১৬:৪৯ টা\nরাজধানীর বাড্ডা এলাকার আওয়ামী লীগ নেতা ফরহাদ হোসেনকে খুনের পরিকল্পনায় ছিলেন স্থানীয় শীর্ষ সন্ত্রাসী রমজান। এলাকায় আধিপত্য বিস্তার, অটোরিকশাস্ট্যান্ড ও ডিস ব্যবসায়ীদের কাছ থেকে অবৈধ অর্থ আদায় এবং সেই অর্থ ভাগবাটোয়ারা নিয়ে বিরোধের জেরেই খুন হন ফরহাদ হোসেন।\nশনিবার (১৪ জুলাই) দুপুরে ঢাকা মেট্রোপলিটন পুলিশের (ডিএমপি) মিডিয়া সেন্টারে আয়োজিত এক সংবাদ সম্মেলনে এসব তথ্য জানান অতিরিক্ত পুলিশ কমিশনার মো. আবদুল বাতেন।\nতিনি বলেন, বাড্ডার শীর্ষ সন্ত্রাসী রমজান, মেহেদী ওরফে কলিন্স ও আশিকের পরিকল্পনায় খুন হন ফরহাদ। তারা সবাই এখন বিদেশে পলাতক।\nএদিকে ফরহাদ হোসেন হত্যা মামলার মূলহোতাসহ পাঁচ ভাড়াটে কিলারকে গ্রেফতার করেছে ঢাকা মহানগর গোয়েন্দা পুলিশ। শুক্রবার (১৩ জুলাই) দিবাগত রাতে রাজধানীর মিরপুর ও গুলশান এলাকা থেকে তাদের গ্রেফতার হয়। এ সময় তাদের কাছ থেকে ৪টি পিস্তল, ৪টি ম্যাগাজিন ও ১২ রাউন্ড গুলি উদ্ধার করেছে ডিবি উত্তরের টিম।\nফরহাদ হত্যার ঘটনায় বাড্ডা থানায় একটি হত্যা মামলা দায়েরের পরে গোয়েন্দা পুলিশের উত্তর বিভাগ মামলটির তদন্ত শুরু করে। গত ১০ জুলাই হত্যা মামলার অন্যতম আসামি জহুরুল ইসলাম ওরফে সুজনকে গ্রেফতার করা হয়।\nতিনি আদালতে ওই হত্যায় জড়িত থাকার বিষয়ে স্বীকারোক্তিমূলক জবানবন্দি দেন। তার দেয়া তথ্যে উঠে আসে ঘটনার নেপথ্যে জড়িতদের নাম।\nঅতিরিক্ত পুলিশ কমিশনার মো. আবদুল বাতেন বলেন, এলাকায় আধিপত্য বিস্তার, অটোরিকশাস্ট্যান্ড ও ডিস ব্যবসায়ীদের কাছ থেকে চাঁদা আদায়ের অর্থ ভাগবাটোয়ারা নিয়ে বিরোধের জেরে ফরহাদ খুন হন। গ্রেফতার সুজন আদালতে এমন স্বীকারোক্তি দেন।\nপরবর্তীতে ওই হত্যাকাণ্ডে জড়িত থাকার অভিযোগে পাঁচজনকে গ্রেফতার করা হয়। জিজ্ঞাসাবাদে তারা গোয়েন্দা পুলিশকে জানায়, হত্যাকাণ্ডের কয়েকদিন আগে মূল পরিকল্পনাকারী রমজান ভারতে চলে যান। রমজান তার আপন ছোট ভাই সুজন এবং অপর দুই সহযোগী- জাকির ও আরিফের ওপর হত্যাকাণ্ড সংঘটনের দায়িত্ব দেন। অপরদিকে শীর্ষ সন্ত্রাসী মেহেদীর সামরিক কমান্ডার অমিত তাদের ভাড়াটে শ্যুটার নুর ইসলাম, অনির, সৌরভ ও সাদকে গুলি করার দায়িত্ব দেন।\nপরিকল্পনা অনুযায়ী গত ১৫ জুন সকালের দিকে অমিতসহ ভাড়াটে খুনিরা উত্তর বাড্ডার সুবাস্তু টাওয়ারের সামনে সমবেত হন। অমিতের নির্দেশনা অনুযায়ী সিদ্ধান্ত হয় যে, নুর ইসলাম, অনির ও সৌরভ মূল কিলিং মিশনে অংশ নেবে। আর অমিতের সঙ্গে ব্যাকআপ হিসেবে থাকবে সাদ ওরফে সাদমান। দুপুর ১২টার দিকে রমজানের ছোট ভাই সুজন কিলিং মিশনে অংশগ্রহণকারী তিন শ্যুটার ও ব্যাকআপ সাদকে জাকিরের সঙ্গে অস্ত্র গ্রহণের জন্য একটা রিকশাগ্যারেজে পাঠান। চারজনকেই অস্ত্র বুঝিয়ে দেন শীর্ষ সন্ত্রাসী মেহেদীর অন্যতম আস্থাভাজন পুলক ওরফে পলক। এরপর জাকির তাদের নিয়ে আরিফের কাছে পৌঁছে দেন। পরিকল্পনা মাফিক আরিফ শ্যুটারদের মসজিদের কাছে নিয়ে গিয়ে বাইরে থেকে টার্গেট ফরহাদকে চিনিয়ে দেন। নামাজ শেষে ফরহাদ মসজিদ থেকে বের হওয়ার সঙ্গে সঙ্গে শ্যুটাররা জনসম্মুখে উপর্যপুরি গুলি করে পালিয়ে যান।\nতিনি আরও জানান, পরবর্তীতে শ্যুটাররা তাদের অস্ত্রগুলো শীর্ষ সন্ত্রাসী মেহেদীর সামরিক কমান্ডার অমিতের কাছে বুঝিয়ে দেয়ার জন্য পল্লবী এলাকায় যান। সেখানে অমিত তার অপর সহযোগী সুজনের মাধ্যমে অস্ত্রগুলো গ্রহণ করেন। হত্যাকাণ্ডের পর অমিত তাৎক্ষণিক এক লাখ টাকা শ্যুটারদের মাঝে বণ্টন করে দেন।\nহত্যাকাণ্ডের পরপরই দেশত্যাগ করেন রমজানের ছোট ভাই সুজন, জানান আব্দুল বাতেন।\nসাংবাদিকদের প্রশ্নের জবাবে এ পুলিশ কর্মকর্তা আরও বলেন, বাড্ডার শীর্ষ সন্ত্রাসী রমজান ও আশিক বর্তমানে ভারত এবং মেহেদী যুক্তরাষ্ট্রে অবস্থান করছেন। ফরহাদ খুনের পর আরও এক ব্যবসায়ীকে খুন করার পরিকল্পনা করেছিলেন রমজান। তবে ডিবি পুলিশের তৎপরতা ও অভিযানের কারণে তা ভেস্তে যায়।\nএদিকে ৪ জুলাই দিনগত রাত ৩টার দিকে রাজধানীর বাড্ডায় ডিবি পুলিশের সাথে ‘বন্দুকযুদ্ধে’ নিহত হন নুরুল ইসলাম ওরফে কিলার সানি (২৮) ও শীর্ষ সন্ত্রাসী মেহেদীর সামরিক কমান্ডার অমিত ওরফে কিলার দাদা (৩৫)। ওই দু‘জনই ফরহাদ হোসেন হত্যার সন্দেহভাজন বলে গণমাধ্যমকে জানিয়েছিলেন ঢাকা মহানগর গোয়েন্দা পুলিশের (উত্তর) উপ-কমিশনার মশিউর রহমান।\nওই দিন তিনি বলেছিলেন, সিসিটিভির ফুটেজে ফরহাদ হত্যার পর দু’জনকে অস্ত্র হাতে পালিয়ে যেতে দেখা গেছে। ধারণা করা হচ্ছে, সেই লাল গেঞ্জি পরিহিত যুবকটি ছিল সানি। অন্য যুবক অমিত ভারতে পালিয়ে থাকা সন্ত্রাসী আশিক ও আমেরিকায় পালিয়ে থাকা সন্ত্রাসী মেহেদীর সহযোগী বলে তথ্য মিলেছে।\nউল্লেখ্য, গত ১৫ জুন দুপুরে রাজধানীর উত্তর বাড্ডার আলীর মোড় এলাকার পূর্বাঞ্চল ১ নম্বর লেন সংলগ্ন বায়তুস সালাম জামে মসজিদে জুমার নামাজ পড়েন বাড্ডা ইউনিয়ন আওয়ামী লীগের সাধারণ সম্পাদক ফরহাদ হোসেন। নামাজ শেষে বেরিয়ে আসার পরই দুইজন দুর্বৃত্ত তাকে প্রকাশ্যে গুলি করে পালিয়ে যায়। পরে স্থানীয় মুসুল্লিদের সহযোগিতায় তাকে রাজধানীর ইউনাইটেড হাসপাতালে নেয়া হলে সেখানে কর্তব্যরত চিকিৎসক তাকে মৃত ঘোষণা করেন।


স্টাফ রিপোর্টার, চট্টগ্রাম থেকে | ২৫ আগস্ট ২০১৯, রবিবার, ৮:০০\nচট্টগ্রামে ডেঙ্গু আক্রান্তের সংখ্যা কমে এলেও শনিবার সকাল থেকে দুপুর ২ টা পর্যন্ত ৯ জন ডেঙ্গু আক্রান্ত হয়ে বিভিন্ন হাসপাতালে ভর্তি হয়েছেন। এরমধ্যে চট্টগ্রাম মেডিকেল কলেজ হাসপাতালের সার্জারি বিভাগের ২৪ নম্বর ওয়ার্ডের রেজিস্ট্রার ডা. উদয় শংকর সরকারও রয়েছেন।\nডেঙ্গু পরীক্ষার ওই চিকিৎসকের রিপোর্ট পজিটিভ আসায় কর্তৃপক্ষের কাছে ছুটির আবেদন করেছেন তিনি। চমেক হাসপাতালের মেডিসিন বিভাগের সহকারী রেজিস্ট্রার ডা. ইমন দাশ এ তথ্য নিশ্চিত করেছেন।\nতিনি জানান, ডা. উদয় শংকর সরকার শরীরে জ্বর আসার পর পরীক্ষা করালে রিপোর্টে ডেঙ্গু পজিটিভ আসে। এরপর শনিবার সকালে তিনি ছুটির আবেদন করেন। দেশে ডেঙ্গুর প্রকোপের পর এই প্রথম চমেক হাসপাতালের কোনো চিকিৎসক ডেঙ্গুতে আক্রান্ত হলেন বলে জানান ডা. ইমন দাশ।\nতিনি বলেন, গত কয়েকদিনে ডেঙ্গু আক্রান্তের সংখ্যা কমে আসলেও চট্টগ্রামে শনিবার সকাল থেকে দুপুর ২ টা পর্যন্ত ৯ জন ডেঙ্গু রোগী শনাক্ত হয়েছেন। এদেও মধ্যে চিকিৎসক উদয় শংকর সরকার ছাড়াও চট্টগ্রাম জেনারেল হাসপাতালে একজন, আগ্রাবাদ মা ও শিশু হাসপাতালে দু’জন, ইউএসটিসি হাসপাতালে দু’জন, ন্যাশনাল হাসপাতালে একজন, ম্যাক্স ও পার্ক ভিউ হাসপাতালে একজন করে ভর্তি হয়েছেন।


সিলেট 21 January 2018 শিক্ষা (পঠিত : 578)\nমো. আব্দুল বাছিত: ১৭ আর্টিলারি ব্রিগেডের কমান্ডার ও জালালাবাদ ক্যান্টনমেন্ট ইংলিশ স্কুলের পরিচালনা পর্ষদের চেয়ারম্যান ব্রিগেডিয়ার জেনারেল ড. এ কে এম ইকবাল আজিম পিএসসি, জি+ বলেছেন, সুশিক্ষার মাধ্যমেই সত্যিকার মানুষ গঠন করা সম্ভব। শিক্ষার মান উন্নয়ন এবং শিক্ষার উপযুক্ত পরিবেশ সৃষ্টির মাধ্যমে প্রতিষ্ঠানের শ্রেষ্টত্ব অর্জিত হয়। আমার দায়িত্বকালে সেই প্রচেষ্টাই করেছি। শিক্ষার্থীদেরকে সত্যিকার মানুষ হিসেবে গড়ে তুলার লক্ষ্যেই দায়িত্বপালন করেছি।\nজালালাবাদ ক্যান্টনমেন্ট ইংলিশ স্কুল-এর উদ্যোগে বিদায় সংবর্ধনা অনুষ্ঠানে বিদায়ী অতিথির বক্তব্যে তিনি এ কথা বলেন।\nপরিচালনা পর্ষদের দায়িত্¦প্রাপ্ত চেয়ারম্যান ব্রিগেডিয়ার জেনারেল আব্দুল্লাহ আল মামুন এসএসপি, পিএসসি, জি+-এর সভাপতিত্বে গতকাল রোববার স্কুলের অডিটোরিয়ামে অনুষ্ঠিত সংবর্ধনা অনুষ্ঠানে অন্যান্যের মধ্যে বক্তব্য রাখেন পরিচালনা পর্ষদের সদস্য প্রবীণ সাংবাদিক আফতাব চৌধুরী, স্কুলের প্রিন্সিপাল মিজানুর রহমান চৌধুরী।\nসংবর্ধনা অনুষ্ঠানে অন্যান্যের মধ্যে উপস্থিত ছিলেন অনুষ্ঠানের শুরুতে পবিত্র কোরআন থেকে তেলাওয়াত করেন স্কুলের জুনিয়র শিক্ষক মিসবাহুল হক। অনুষ্ঠান পরিচালনা করেন সহকারী শিক্ষক শাহেদ আহমদ। অনুষ্ঠানে বিদায়ী চেয়ারম্যান ব্রিগেডিয়ার জেনারেল ড. এ কে এম ইকবাল আজিমের হাতে সম্মাননা ক্রেস্ট এবং উপহার তুলে দেন দায়িত্বপ্রাপ্ত চেয়ারম্যান ব্রিগেডিয়ার জেনারেল আব্দুল্লাহ আল মামুন। অনুষ্ঠানে অন্যান্যের মধ্যে উপস্থিত ছিলেন পরিচালনা পর্ষদের ভাইস চেয়ারম্যান লে. কর্নেল শাহাব উদ্দিন, মেজর এনামুল হক, স্কুলের ভাইস প্রিন্সিপাল শাহানা আহমদ চৌধুরী। এছাড়া অনুষ্ঠানে বিদায়ী অতিথি স্কুলের সফলতার ব্যাপারে যথেষ্ট আশাবাদ ব্যক্ত করে বলেন, একদিন এই প্রতিষ্ঠান দেশের অন্যতম শ্রেষ্ট প্রতিষ্ঠান হিসেবে সুনাম অর্জন করবে।


Small apartment interior design: How to make space inasmall flat throgh perfect decoration. Flat interior design: ছোট ফ্ল্যাটে থাকছেন? ঠিক ভাবে সাজিয়ে কী ভাবে জায়গা বের করবেন জানুন – News18 Bangla\nSmall apartment interior design: ছোট ফ্ল্যাটে থাকছেন? ঠিক ভাবে সাজিয়ে কী ভাবে জায়গা বের করবেন জানুন\nSmall apartment interior design: আসবাবপত্র কী ভাবে সাজালে নিজের জন্য ঘরে বেশি ফাঁকা জায়গা পাওয়া যাবে?\nLast Updated : November 15, 2021, 09:24 IST\n#কলকাতা: বাড়ি হোক বা অফিস, সঠিক আসবাব ব্যবহার করে ইন্টিরিয়র ডিজাইন করা একটা আর্টের চেয়ে কোনও অংশে কম নয়। বিশেষ করে স্টুডিও অ্যাপার্টমেন্টকে (Studio Apartment) সুন্দর করে বসবাসযোগ্য করার প্রসঙ্গ এলে ডিফিকাল্টি লেভেল যেন আরও দ্বিগুণ হয়ে যায়। আজকের মূল্যবৃদ্ধির বাজারে বিশেষ করে মেট্রো শহরগুলিতে অনেকেই স্টুডিও অ্যাপার্টমেন্টে থাকেন যেখানে লাউঞ্জ, কিচেন এবং বেডরুম একই ঘরে থাকে। এই ক্ষেত্রে আসবাবপত্র কী ভাবে সাজালে নিজের জন্য ঘরে বেশি ফাঁকা জায়গা পাওয়া যাবে? একটি ছোট (Small apartment interior design)জায়গাকে সুন্দর করে সাজানোর জন্য তুলনামূলক বেশি খরচ এবং সময়ের প্রয়োজন হয়। কিন্তু এই পরিবর্তন অবশ্যই সাধারণ ফ্ল্যাট বা অ্যাপার্টমেন্টকে ‘নিজের বাড়িতে’ পরিণত করতে পারে। একটি ছোট জায়গাকে কী ভাবে ডিজাইন করা যায় তা নিয়ে রঘুনন্দন সরাফের (Raghunandan Saraf), একটি ফার্নিচার কোম্পানির প্রতিষ্ঠাতা ও সিইও (CEO), কিছু টিপস এবং কৌশল নিচে দেওয়া হল।\nবুকশেল্ফ ব্যবহার করে ঘরভাগ\nস্টুডিও অ্যাপার্টমেন্টগুলিতে জায়গা খুবই কম থাকে ফলে পরিকল্পনা করে ডিজাইন করার খুব কম সুযোগ থাকে। এই ক্ষেত্রে ঘর দু'টি ভাগ করার জন্য বুকশেল্ফকে ডিফাইডার হিসেবে ব্যবহার করা যেতে পারে।\nঘরে জায়গার অভাব দেখা দিলে আধুনিক ডেবেড (Daybed) ব্যবহার করা যেতে পারে। ডেবেডকে দিনের বেলা বসার জন্য সোফা হিসেবে ব্যবহার করা যাবে এবং রাতের বেলা তাতে ঘুমানো যাবে। এর ফলে ঘরে অতিথি এলে তাঁদের জন্য আলাদা করে বসার ব্যবস্থা করার ঝঞ্ঝাট থেকে রেহাই পাওয়া যাবে।\nআরও পড়ুন- শীতে বাড়ুক শিশুর ইমিউনিটি, ছয় মাসের পর থেকেই খাদ্যতালিকায় যোগ করুন এই খাবারটি\nঅ্যাপার্টমেন্টকে আকর্ষণীয় এবং সৃজনশীল করার সব চেয়ে ভালো উপায় হল ঘরের ভেতর একটি ‘সিগনেচার ওয়াল’ (Signature Wall) তৈরি করা। ঘরটিকে চরিত্রময় করতে একটি অনন্য এবং ভিন্ন ব্যাকড্রপ ব্যবহার করা যেতে পারে। এই দেওয়াল ‘সেন্টার অফ অ্যাট্রাকশন’ হিসেবে ঘরের সৌন্দর্যকে ভালো ভাবে ফুটিয়ে তুলবে।\nঘরের কোণের সদব্যবহার\nঅ্যাপার্টমেন্ট ডিজাইনিং করার সময় ঘরের কোণগুলিতে কিছু জিনিস রাখা যেতে পারে। প্রায়ই দেখা যায় এই স্পেসকে অনেকেই ব্যবহার করেন না এবং পরে দেখা যায় সমস্ত আসবাব রাখার পর ঘরে একের বেশি দু'টি প্রাণী দাঁড়ানোর জায়গা নেই। ঘরের একটি প্রান্তে চেয়ার বা ছোট টেবিল রেখে অন্য প্রান্তগুলিতে ল্যাম্প জাতীয় অন্যান্য আলোকসজ্জা ব্যবহার করা যেতে পারে।\nFirst published: November 15, 2021, 09:24 IST


কিভাবে হারানো সতীত্ব ফিরে পাওয়া যায়? - Dhaka News Time\nকিভাবে হারানো সতীত্ব ফিরে পাওয়া যায়?\nPosted by: Dhaka News Time in আন্তর্জাতিক, প্রশ্ন-উত্তর, লাইফস্টাইল 164 Views\nতিউনিসিয়ায় দিন দিন জনপ্রিয় হচ্ছে কসমেটিক সার্জারি। মুখমণ্ডল, নাক, স্তনে পরিবর্তণ আনতে এ ধরণের সার্জারির জনপ্রিয়তা রয়েছে অনেক দেশেই। তবে এর বাইরে আরও একটি দিক উঠে আসছে এখন আর সেটি হলো- সতীত্ব পুনর্গঠন,আর সেটির প্রবণতা দিন দিন বাড়ছে তিউনিসিয়ায়।\nঅর্থাৎ সামান্য সার্জারির মাধ্যমে যৌনাঙ্গ এমন অবস্থায় আনা যাতে করে মনে হয় তার আগে কোন যৌন অভিজ্ঞতা হয়নি।\nএর কারণ হলো তিউনিসিয়ায় বিয়ের পর অনেক পুরুষ সন্দেহ করেন যে তার নবপরিণীতা স্ত্রী আগেই সতীত্ব হারিয়েছেন।\nএর এই সার্জারিগুলো হচ্ছে রাজধানী তিউনিসের ক্লিনিকগুলোতে স্ত্রী রোগ বিশেষজ্ঞদের তত্ত্বাবধানে।\nবিবিসি সংবাদদাতা কথা বলেন এমন একজন তরুণীর সাথে, যার নাম ইয়াসমিন (ছদ্মনাম)।\nক্লিনিকে অপেক্ষমাণ কক্ষে বসে তিনি বলেন বিষয়টি নিয়ে তিনি নিজেই চিন্তিত যে এটা কতটা গোপন থাকবে।\nপুরুষ নিয়ন্ত্রিত সমাজ ব্যবস্থার এ দেশটির ধর্মীয় রীতিনীতির প্রভাব জোরালো\n“এটা অনেকটা আত্মপ্রবঞ্চনার মতো এবং আমি আসলেই উদ্বিগ্ন যে কোন দিন হয়তো আমার স্বামীর সাথে আলাপচারিতার সময় ভুলবশত নিজের সাথেই বিশ্বাসঘাতকতা করে ফেলতে পারি। বা আমার স্বামী হয়তো সন্দেহ করার জন্য কিছু ক্লু পেয়ে যাবেন”\n২৮ বছর বয়সী ইয়াসমিন জন্মগ্রহণ করেছেন একটি উদার পরিবারে এবং বহু বছর এ পরিবারটি বসবাস করেছে তিউনিসিয়ার বাইরে।\nতার ভয় তার হবু বর যদি তার যৌন অভিজ্ঞতার কথা জানতে পারেন তাহলে হয়তো বিয়েই ভেঙ্গে দেবেন।\n“একজনের সাথে আমার প্রেম ছিলো এবং তখন আমি বুঝতেই পারিনি সমাজে এটা নিয়ে কেমন চাপ কাজ করে আর এর পরিণতিই বা কেমন হতে পারে। আর সে কারণেই এখন আমার ভয় লাগছে। আমি যদি এগুলো আমার হবু বরকে বলি তাহলে আমি নিশ্চিত সে বিয়ে বাতিল করে দেবে”।\nযৌনাঙ্গ পুনর্গঠনের একটি বিশেষ পদ্ধতির সার্জারির জন্য চিকিৎসককে দিতে হবে প্রায় চারশ ডলার, এর মাধ্যমে তার সতীত্ব ফিরে পাওয়ার কথা। অর্থাৎ সতী বা ভার্জিন মনে হবে তাকে।\nপরিবার ও প্রেমিক যার সাথে তার বিয়ে হবে তাকে না জানিয়েই টাকা জমিয়ে এ ধরনের সার্জারিতে যাচ্ছেন এই তরুণী।\nযদিও এ অপারেশনটি যিনি করবেন সেই বিশেষজ্ঞ চিকিৎসক একজন পুরুষ।\nপ্রতি সপ্তাহেই এ ধরনের গড়ে দুটি করে অপারেশন তাকে করতে হয়।\nতিনি বলছিলেন, “স্ত্রী রোগ বিশেষজ্ঞরা এ ধরনের সতীত্ব পুনর্গঠনের অপারেশনটি করে থাকেন। এটা খুব ব্যতিক্রম কিছু নয়। যদিও অনেক চিকিৎসক এটা করতে চাননা। আমি করি কারণ আমি তাদের সাথে একমত নই। এটা ধর্মী নীতিমালায় পরিপূর্ণ একটি পুরুষতান্ত্রিক সমাজ। যেহেতু সবকিছু পুরুষ নিয়ন্ত্রিত তাই সবদিক থেকেই তার বিরুদ্ধে যুদ্ধ করতে হবে”।\nনারী অধিকার সুরক্ষার জন্য উত্তর আফ্রিকার দেশগুলোর মধ্যে তিউনিসিয়া খুবই প্রশংসিত একটি দেশ। এ সত্ত্বেও দেশটিতে ধর্ম ও প্রথাই অনেক কিছুর নিয়ন্ত্রক।\nএমনকি সেটি নারীর সতীত্বের ক্ষেত্রেও। সমাজের নিয়মটাই এমন দাঁড়িয়েছে যে বিয়ের আগে নারীকে যে কোন মূল্যে সতীত্ব রক্ষা করতে হবে।\nসমাজবিজ্ঞানী সামিয়া ইলৌমির মতে তিউনিসিয়ার সমাজ প্রতারণায় পরিপূর্ণ।\nতিনি বলেন, “তিউনিসিয়ার সমাজ একটি মুক্ত সমাজ কিন্তু আমরা আসলে প্রতারক হয়ে যাচ্ছি। এখানে যেমন কিছু সামাজিক রীতি নীতি আছে যেগুলো পালনের যৌক্তিকতা খুঁজে পাওয়া কঠিন। কারণ আমরাই আবার দাবি করি যে এটি একটি আধুনিক সমাজ। আমরা ততটুকু আধুনিক হইনি যা প্রতিফলন নারী যৌনতা ও স্বাধীনতার ক্ষেত্রে দেখা যায়”।\nযৌন অভিজ্ঞতার বিষয়ে পুরুষরা বিয়ের পর সন্দেহ করে তালাক দিতে পারেন এই চিন্তা থেকেই অনেকে চিকিৎসকের শরনাপন্ন হচ্ছেন সতীত্ব পুনর্গঠনে\nদেশটির এক পাবলিক বিশ্ববিদ্যালয়ের একজন শিক্ষার্থী হিশেম। আগামী বছরেই বিয়ে করবেন তিনি।\nবিবিসির সংবাদদাতা তার কাছে জানতে চান যে তার হবু স্ত্রীর সতীত্ব আছে কি- নেই তার কোন মূল্য তার কাছে আছে কি-না।\n“আমার জন্য এটা খুবই গুরুত্বপূর্ণ। বিয়ের পর আমি যদি বুঝতে পারি যে সে ভার্জিন নয় তাহলে আমি কখনোই তাকে বিশ্বাস করতে পারবোনা। আমি এটাকে বিশ্বাসঘাতকতা হিসেবেই বিবেচনা করবো। আর আমি কিন্তু সতীত্ব পুনর্গঠনেও বিশ্বাস করিনা। আমার মনে হয়না এটা কার্যকর কিছু”।\nআর এমন সব দৃষ্টিভঙ্গির কারণেই ক্লিনিকগুলোকে নারীদের আসা যাওয়া চলছে, অনেক নীরবেই যাতে করে কারও দৃষ্টিতে না পড়তে হয়।\nPrevious: চ্যাম্পিয়নস ট্রফির আইসিসি একাদশে তামিম\nNext: ঢাকায় রহস্যময় দেয়ালচিত্র : সুবোধ\nহৃদয়ে অনুপ্রেরণা যোগাবে যে ৪০টি উক্তি\nপৃথিবীর অর্ধেক সম্পত্তি মালিক এই ৮ জন\nসফলদের অনুকরণীয় ১০ অভ্যাস\nগুগলের লাখ টাকার চাকরী ছেড়ে সমুচা বিক্রেতা!\nনারীদের স্তন ঝুলে যাবার ৯টি কারণ\nকোন বয়সের মেয়ের যৌনাকাঙ্ক্ষা সবচেয়ে বেশি থাকে?


বিডিটুডে.নেট:হঠাৎ নড়েচড়ে বসেছে বিএনপি\nহঠাৎ নড়েচড়ে বসেছে বিএনপি\nদলের চেয়ারপারসন খালেদা জিয়ার বিরুদ্ধে হঠাৎ করে তিনটি মামলায় পর পর গ্রেপ্তারি পরোয়ানা জারির ঘটনায় নড়েচড়ে বসেছে বিএনপি। গতকাল রাতেই দলটির নেতারা এ প্রশ্নে করণীয় নিয়ে জরুরি বৈঠক করেছেন।\nপরিস্থিতি জানিয়ে লন্ডনেও সার্বক্ষণিক যোগাযোগ রাখা হচ্ছে। দলটির পক্ষ থেকে তাত্ক্ষণিক সংবাদ সম্মেলন করে আগামীকাল শনিবার সারা দেশে বিক্ষোভ কর্মসূচির সিদ্ধান্ত নিয়েছে ছাত্রদল, যুবদলসহ বিএনপির অঙ্গসংগঠনগুলো।\nআলাপ করে খালেদা জিয়ার ফেরার ব্যাপারে গতকাল রাত পর্যন্ত দলটির সিনিয়র নেতাদের কাছ থেকে সুনির্দিষ্ট তথ্য পাওয়া যায়নি। তবে মামলার অস্বাভাবিক গতির কারণে শিগগিরই তিনি দেশে ফিরছেন বলে জানিয়েছেন তাঁর আইনজীবী অ্যাডভোকেট সানাউল্লাহ মিয়া। কালের কণ্ঠকে তিনি বলেন, ‘সরকার তড়িঘড়ি করে একতরফাভাবে বিএনপি নেত্রীকে সাজা দেওয়ার পরিকল্পনা করছে। উদ্দেশ্য হলো, তাঁকে নির্বাচনে অযোগ্য ঘোষণা করা। তিনি জানান, লন্ডনে সংশ্লিষ্ট চিকিৎসকের সঙ্গে চেয়ারপারসনের আজই (বৃহস্পতিবার) সাক্ষাতের কথা রয়েছে। এর পরই তিনি কবে আসবেন তা আমাদের জানাবেন। ’\nলন্ডন থেকে প্রাপ্ত খবরে জানা গেছে, ২১ অক্টোবর রাত ৮টায় এমিরেটস এয়ারলাইনসে খালেদা জিয়ার বুকিং রয়েছে।\nভারতের পররাষ্ট্রমন্ত্রী সুষমা স্বরাজ বাংলাদেশ সফরে এলে তাঁর সঙ্গে বৈঠকেরও কথা রয়েছে খালেদার। আর ওই বৈঠকের প্রস্তুতি নিয়েও দলটির মধ্যে কাজ চলছে। যোগাযোগ অব্যাহত রয়েছে সংশ্লিষ্ট কূটনীতিকদের সঙ্গেও।\nআগামী ২২ ও ২৩ অক্টোবর দুই দিনের সফরে ঢাকায় আসার কথা রয়েছে ভারতের পররাষ্ট্রমন্ত্রীর।\nপর পর তিনটি মামলায় গ্রেপ্তারি পরোয়ানা জারির ঘটনা নিয়ে গতকাল দিনভর আলোচনা হয়েছে বিএনপির পাশাপাশি রাজনৈতিক অঙ্গনেও। বিএনপি নেতাদের কারো মতে, এটি বিএনপিকে প্রবল চাপে রাখার কৌশল। আবার কেউ বলেছেন, ভারতের পররাষ্ট্রমন্ত্রীর সঙ্গে বৈঠক ঠেকানোর উদ্দেশ্যই ওই পরোয়ানা; যাতে ভয়ে খালেদা জিয়া দেশে না ফেরেন। তবে পরোয়ানার আইনগত বিষয়ের চেয়ে এর রাজনৈতিক তাত্পর্য বেশি গুরুত্বপূর্ণ বলে মনে করছে দলটি। নেতাদের মতে, বেশ কয়েক মাস বিরতির পর জামায়াত ও জোট নেতাদের গ্রেপ্তারের পাশাপাশি খালেদা জিয়ার বিরুদ্ধে পরোয়ানার ঘটনা একই সূত্রে গাঁথা।\nজিয়া অরফানেজ ট্রাস্ট দুর্নীতি মামলায় ২০১৫ সালে খালেদা জিয়ার বিরুদ্ধে আরেকবার পরোয়ানা জারি করা হয়েছিল; যা কার্যকর করা হয়নি। ওই সময় আদালতে গিয়ে তিনি জামিন নেন। আর জামিনে থাকাবস্থায়ই গত ১৫ জুলাই চিকিত্সার জন্য বিদেশে যান। গতকাল ওই জামিন বাতিলের পাশাপাশি তাঁর বিরুদ্ধে পরোয়ানা জারি করা হয়।\nখালেদা জিয়ার আইনজীবী নেতাদের মতে, এ ধরনের মামলায় শেষ পর্যন্ত কিছুই হবে না। শুধু রাজনৈতিক কারণে এসব করা হচ্ছে। তবে গ্রেপ্তারি পরোয়ানা জারির পর আদালতে হাজির না হলে যুক্তিতর্ক শেষ হওয়ার পর আসামির অনুপস্থিতিতেই বিচার শেষ হওয়ার বিধান রয়েছে।\nহঠাৎ করে একাধিক গ্রেপ্তারি পরোয়ানা জারির ঘটনা সরকারের কঠোর অবস্থান বলেই ধরে নিয়েছে বিএনপি। আর এ ধরনের অবস্থান অব্যাহত থাকলে খালেদা জিয়া দেশে ফিরবেন কি না এ প্রশ্নটি দলটির সামনে গতকাল থেকে নতুন করে উঠে এসেছে। আলাপকালে দলটির নেতারা অবশ্য জানিয়েছেন, আইনজীবী নেতাদের সঙ্গে পরামর্শ করে এ প্রশ্নে চূড়ান্ত সিদ্ধান্ত নেওয়া হবে।\nজানতে চাইলে বিএনপির স্থায়ী কমিটির অন্যতম সদস্য ড. খন্দকার মোশাররফ হোসেন কালের কণ্ঠকে বলেন, চেয়ারপারসন তাঁর প্রয়োজনীয় চিকিত্সা শেষে যথাসময়েই দেশে ফিরবেন। কিন্তু গ্রেপ্তারি পরোয়ানার ফলে তিনি ভয়ে ফিরবেন বা ফিরবেন না এমন নয়। তাঁর মতে, সরকার আগের মতোই বিএনপিকে চাপে রেখে আরেকটি একতরফা নির্বাচনের পথ খুঁজছে। আর এ জন্যই নানা উসকানি দিচ্ছে।\nদলটির মহাসচিব মির্জা ফখরুল ইসলাম আলমগীর বলেন, ‘গ্রেপ্তারি পরোয়ানা আগেও হয়েছে। কিন্তু এ নিয়ে বিএনপি বিচলিত নয়। পরিস্থিতি আমরা আইনগতভাবে মোকাবেলা করব। ’ তাঁর মতে, সরকার ‘নার্ভাসনেস’ থেকে এখন অনেক কাজই করছে। কিন্তু বিএনপি কারো উসকানিতে না পড়ে রাজনৈতিক নিয়মেই কাজ করবে।\nস্থায়ী কমিটির প্রবীণ আরেক সদস্য আইনজীবী নেতা ব্যারিস্টার মওদুদ আহমদের মতে, গ্রেপ্তারি পরোয়ানার এ ঘটনা রাজনীতির খেলা। তাঁর মতে, এ ধরনের পরোয়ানার নিয়ম হলো; ফিরে এসে তিনি আদালতে গেলে আদালত আবার জামিন পুনর্বহাল করেন। এক প্রশ্নের জবাবে তিনি বলেন, এই মামলায় আদালত পরিবর্তনের জন্য আপিল বিভাগে আবেদন করা হয়েছে, যা আগামী সপ্তাহে নিষ্পত্তি হওয়ার কথা রয়েছে।\nভারতের পররাষ্ট্রমন্ত্রীর সঙ্গে বৈঠকের জন্য খালেদা জিয়ার ফিরে আসার ব্যাপারে জানতে চাইলে মওদুদ বলেন, ‘ওই কারণে কেন! তাঁর চিকিত্সার ব্যাপার রয়েছে। তা ছাড়া আমাকে উনি জানিয়েছেন, খুব শিগগিরই তিনি ফিরে আসতে চান। পরোয়ানার কারণে তিনি আসবেন না এমন নয়। ’\nস্থায়ী কমিটির সদস্য ব্যারিস্টার জমিরউদ্দিন সরকারের মতে, সরকারই সম্ভবত চায় না খালেদা জিয়া দেশে ফিরে আসুন। কেননা, তাঁর উপস্থিতি বিএনপি তথা জনগণের শক্তি বাড়িয়ে দেয়। তাঁর মতে, যে ধরনের মামলা তাতে কী হবে? কারণ জিয়া অরফানেজ ট্রাস্টের মামলায় যে দুর্নীতি বা টাকার কথা বলা হচ্ছে সেটি তো গভর্নমেন্টের টাকা না। যার টাকা সে তো কিছু বলছে না। দলের স্থায়ী কমিটি ও আইনজীবীদের সঙ্গে পরামর্শ করে খালেদা জিয়ার আসার সিদ্ধান্ত নেওয়া হবে বলেও জানান তিনি।\nগতকাল সকালে ঢাকার আলিয়া মাদরাসাসংলগ্ন মাঠে স্থাপিত বিশেষ জজ আদালত-৫-এর বিচারক জিয়া অরফানেজ ট্রাস্ট দুর্নীতি মামলায় জামিন বাতিল করে খালেদা জিয়ার বিরুদ্ধে গ্রেপ্তারি পরোয়ানা জারি করেন। এর আগে সকাল সাড়ে ১০টায় চিফ মেট্রোপলিটন ম্যাজিস্ট্রেট আদালতে আরেকটি মামলায় তাঁর বিরুদ্ধে পরোয়ানা জারি করা হয়। আর ৯ অক্টোবর কুমিল্লায় আরেকটি নাশকতা মামলায় পরোয়ানা নিয়ে মোট তিনটি মামলায় খালেদার বিরুদ্ধে গ্রেপ্তারি পরোয়ানা জারি করা হলো।\nগুলশানে বৈঠক : বিএনপি চেয়ারপারসন খালেদা জিয়ার তিন মামলায় গ্রেপ্তারি পরোয়ানা নিয়ে তাত্ক্ষণিক বৈঠক করেছেন বিএনপি নেতারা। গতকাল বৃহস্পতিবার রাতে গুলশানে দলের চেয়ারপারসনের রাজনৈতিক কার্যালয়ে দলের সিনিয়র ও আইনজীবী নেতারা এ বৈঠক করেন। এতে খালেদার মামলার আইনজীবীরা মামলাগুলোর সবশেষ গতি ও অবস্থা তুলে ধরেন। এরপর করণীয় নিয়ে আলোচনা করেন।\nআইনজীবীরা বৈঠকে জানান, আগামী সপ্তাহে জিয়া অরফানেজ ট্রাস্ট মামলায় আদালত পরিবর্তনের জন্য আপিল বিভাগের আবেদন নিষ্পত্তি করার কথা রয়েছে। এ বিষয়ে প্রয়োজনীয় প্রস্তুতি নিয়ে আলোচনা হয়। এ সময় উপস্থিত নেতারা বলেন, পরপর তিনটি মামলায় গ্রেপ্তারি পরোয়ানা জারির ঘটনা রাজনৈতিক উসকানি। এক নেতা বলেন, হয় সরকার খালেদাকে দেশে ফিরতে দিতে চায় না, নতুবা দেশে ফিরলে তড়িঘড়ি করে সাজা দিতে চায়। তাঁরা আরো বলেন, বিএনপিকে নির্বাচন থেকে দূরে রাখার কৌশল হিসেবে সরকার এ ধরনের কাজ করছে। খালেদা শিগগিরই লন্ডন থেকে ফিরে আদালতে হাজিরা দেবেন বলে নেতারা উল্লেখ করেন।\nবৈঠকে উপস্থিত ছিলেন দলের মহাসচিব মির্জা ফখরুল ইসলাম আলমগীর, সিনিয়র নেতা ড. খন্দকার মোশাররফ হোসেন, আইনজীবী নেতা জয়নুল আবেদীন, সানা উল্লাহ মিয়া, মাসুদ আহমেদ তালুকদার প্রমুখ।